
Prof. Malkica Dugeč: 


ISTINA O HRVATSKOJ 


Zemlja hrvatska oikako postade, otkako nastade, bijaše 
ne samo najdraže i najsvetije tlo na kojemu je hrvatski rod 
živio, radio, molio, gradio i oplemenjivao je duhom i lju- 
bavlju, već to bijaše i kamen spoticanja, voćka razdora, jer 
svojom ljepotom, prostranstvom i plodnošću nadmašivaše 
čak i snove o savršenstvu svega što su Bog i ljudski um 
stvorili te se mnogi o nju otimaše, želeći je prisvojiti, poko- 
riti, oteti. * #. 

I tako sve od polovice 7. stoljeća, kada sestre Tuga i Buga 
sa braćom dovedoše Hrvate u današnje krajeve, pa do dana 
današnjega rod moj hrvatski, ne dirajući niti želeći tuđe već 
braneći samo svoje, hodio je stazama i trnovitim, i prašnim, 
i maglom zavijenim, i krvlju zalivenim, zorama uspavljivanim * 
a mrakom buđenim, naricaljkama popločenim, ali i pjesma- 
ma novorođenih milovanju vječnosti zavjetovanim. 

Ostavljajući za sobom samo tragove čovječnosti, kao 
opomenu i putokaz budućima kao da rekoše: zaludu su svi 
nasrtaji zlobnika, jer tko god pokuša zemlju hrvatsku pohle- 
pom i mržnjom oskvrnuti, bit će izopćen iz srca Čovjeka! 

*% 


Predavanje održano u Stuttgartu dne 29. svibnja 1991. 

Ostat će samo uspravni da bi svjedočili istinu o Hrvatskoj 
koja je na pravdi stasala i koja će zbog toga i u Vječnosti 
trajati. | tako bi: zlobnici ju nebrojeno puta gazili, ali nikada 
nisu pregazili. Otimali ju, ali nikada oteli. Prijetili joj mačem 
* krvavim mrzeći je, ali je ne mogaše osvojiti, jer tko Hrvat- 
skoj ljubav ljubavlju ne uzvrati — ne ugleda nikada modrinu 
neba hrvatskoga, već otrovan sumnjama gasne... i nestane 
u pepelu zaborava. 

Obično se tvrdi da je povijest najbolja učiteljica života, 
no za Hrvate je najčešće bila lošom, jer ih je obmanjivala ili 
pokušavala zavesti u labirinte, čije izlaze su poznavali samo 
oni koji su je kao časoviti pobjednici i bilježili. Tako se do- 
gađalo,da su mnogi pisani dokumenti dospjeli do današnjih 
naraštaja okrnjeni, netočni, sumnjivi i pristrani, ali i teško 
provjerljivi, jer su tragovi istine o Hrvatskoj sustavno i pom- 
no brisani, zatajivani a kadikad i zubom vremena oštećeni. 
Noi po onome što /je do naših dana ostalo, bjelodano je da 
je vlastita samostalna država, kao jedini oblik koji bi mogao 
zadovoljiti potrebe radinog i miroljubivog hrvatskog puka, 
oduvijek bio cilj kojemu su težili, nastojeći mu pri tome dati 
sve ljudskije, demokratskije i savršenije sadržaje. 

Često razapinjani između Istoka i Zapada, Bizanta i Rima, 
Hrvati se već u 9. stoljeću priklanjaju Rimu, tj. Zapadu. Prvi 
pisani dokument, koji ujedno potvrđuje i postojanje suverene 
hrvatske države sa knezom na čelu, je poznata poslanica 
pape Ivana VIII. koju je 7. lipnja 879. god. uputio hrvatskom 
knezu Branimiru pravom osnivaču hrvatske političke neza- 
visnosti. Tom poslanicom papa Ivan VIII. zahvaljuje Brani- 
miru što se vraća u “krilo svete gtolice apostolske" te kaže: 
“Bit ćemo Ti skloni apostolskom blagosti da vazda lebdi nad 
Tobom blagoslov svetih apostola Petra i Pavla, i naš; da od 
“vidljivih i nevidljivih neprijatelja budeš vazda siguran i spa- 
sen, i da lakše stečeš žuđenu pobjedu nad svojim neprijatelji- 
ma... Kada smo, naime, na dan Uzašašća Gospodnjega čitali 
misu pred žrtvenikom svetoga Petra, digosmo ruke u vis te 
blagoslovismo Tebe, i narod Tvoj i zemlju Tvoju. " (Vjekoslav 
Klaić: “Povijest Hrvata", str. 87.) 

Povijesna je istina da Hrvatska, usprkos silnim osvajač- 
kim nasrtajima na njenu samosvojnost i slobodu, od 925. kada 
se za Tomislava proglasila kraljevinom .pa sve do danas nije 

izgubila svoj državni kontinuitet. lako je za Tomislava obuhva- 
ćala 110.000 km+, za vrijeme Nezavisne Države Hrvatske od 
1941.-1945. 120.000 km“, a danas svega 56.538 km?. iako 
su joj “otkidali ud za udom, gazili i krnjili mnoga prava pri- 
segom zajamčena", jezgra, nukleus hrvatske države ostajao 
je nepogažen i djelujući kao magnet sa više ili manje snage 
uspijevao uvijek iznova povratiti otete dijelove. 

Zaista je malo naroda na planeti Zemlji koji se mogu 
pohvaliti činjenicom da su, zahvaljujući svojoj slobodarskoj 
tradiciji i neuništivoj volji za životom u vlastitoj državi, po- 
put ruže jerihonske — biljke koju pustinjski afrički vjetrovi 
isušenu i u lako klupko savijenu kao perce prenesu u daleka 
prostranstva, gdje pri dodiru prve kaplje rose ozeleni, oživi 
kao čarobnim štapićem dotaknuta — malo je, dakle, takvih 
naroda koji su se uvijek uspijevali othrvati zlim silama pa 
čak i nakon poraza ustajati i živjeti životom dostojnim čovje 
ka, jer ono što je kaplja rose ruži jerihonskoj bijahu hrvat- 
skom rodu dašak slobode i vjera u pobjedu pravde. Oni 
bijaju tajni eliksir njegove besmrtnosti. 

Također je istina da su, čuvajući svoje državne granice, 
Hrvati ujedno čuvali i hrvatski jezik koji se nebrojeno puta 
u burnoj povijesti hrvatske države pokazao kao najčvršći 
bedem, jer ga tuđinske pohlepe nisu uspjele zatrti. lako već 
od 9. stoljeća Hrvati imaju svoje prve hrvatskim jezikom pi- 
sane spomenike (isprava kneza Trpimira od 4. ožujka 852. 
godine), a nešto kasnije | pravne dokumente (Poljički zakon, 
Vinodolski statut), iako su se i crkvene mise pored latinskog 
smjele služiti i hrvatskim jezikom, a prosvijećeni Hrvati 
hrvatskim jezikom pisali kako crkvene, tako. isto i knjige svje- 
tovnog sadržaja, tek. u 19. stoljeću, zahvaljujući maču bana 
Jelačića, ali i 40.000 poginulih Hrvata, hrvatski jezik postade 
priznat i kao diplomatski jezik te dobi pravo da “gospoduje 
ne samo u seljačkoj kolibici, nego i u banskim dvorima." 

Da bi se na temeljima istine o prošlosti hrvatskog na- 
roda mogla graditi njegova sretnija budućnost, hrvatski znan- 


ostvenici će još mnogo vremena morati posvećivati istraži- 
vanju razvoja tisućugodišnjeg hrvatskog državnog kontinui- 


teta, 1300 godina kršćanstva u Hrvata kao i dvije tisuće i 
pet stotina godina postojanja hrvatskog imena. 
Vjerujući iskustvom prokušanom pravilu da je istina naj- 

djelotvorniji lijek protiv zaborava i najmoćniji saveznik pra- 
vednih (“Samo pravedni brane se ponavljanjem istine", reče 
hrvatski filozof i pjesnik Vlado Gotovac), na nama koji smo 
imali čast živjeti u Hrvatskoj, sa Hrvatskom i za Hrvatsku 
koja nije uvijek nudila samo životne radosti i u kojoj je broj 
lijesova kao po nekom pravilu uvijek bivao veći od broja 
kolijevki a sloboda naizgled nedohvatljiva voćka u vrtu bezna- 
da, na nama je bila i ostala obveza da tu istinu prenosimo i 
na današnje naraštaje, da ju opznanjujemo svijetu ne prešu- 
ćujući ni one najtanahnije, najsuptilnije trenutke koji su bolje- 
li do srca, uvjeravajući ipak da je časno patiti, živjeti, raditi 
pa i umirati za Hrvatsku. Danas, kada je pred nama dan kojim 
obilježavamo rađanje novog hrvatskog doba, kada se pred 
nama razmiče koprena straha, a vidici najavljuju mirom 
protkane i suncem obasjane staze kojima opet zajedno mo- 
ramo hoditi, savjest nalaže da se barem na čas osvrnemo i 
na one koje smo već prešli. 

| krenemo li tragovima sjećanja, pred nama će kao iz 
nekog čudesnog čarobnog svijeta uskrsnuti dvorac sa tisu- 
ćama šutnjom zazidanih prozora i vrata. Svjedoci vremena 
taj dvorac nazivaju Nezavisna Država Hrvatska, znajući pri 
tome da je bio, sagrađen voljom, upornošću, žrtavama, i da je 
nikao kao plod povijesnih težnji čitavog hrvatskog naroda. 
lako je svega 4 godine, u jeku krvavog ratnog vihora, bio 
obasjan svjetlima nade, iako su mu vrata samo 4 godine bila 
širom otvorena dobronamjernicima, iako su se njime prola- 
mali i krikovi užasa, a tekle i suze radosnice — vjerovalo se, 
snivalo se i živjelo se u njemu kao da će u vječnosti trajati 
na ponos i sreću Hrvata i cijeloga roda. Bio je rat. Godine 
1941., 1942., 1943. i 1944., pa i 1945. Godine iskušenja. Go- 
dine, koje se moraju pamtiti. 

Strahujući od istine koja bi se prerano objavila, ostade 
obavijen prividnim zaboravom i šutnjom sve do nedavno. 
Srećom, Hrvatska je oduvijek imala slobodoumnika, praved- 
nika i velikana koji se nisu bojali zaviriti u unutrašnjost toga 
još i danas zagonetnog dvorca, Jedan od njih životom je 
platio svoj pokušaj da kaže istinu o njemu, da dokaže kako 
je besmislen svaki pokušaj negiranja Nezavisne Države 
Hrvatske, koja je bila i međunarodno priznata, a još je besmi- 
sleniji pokušaj vladajućih da tzv. tabu-temama iz hrvatske 

prošlosti pečate hrvatske sudbine i živote. Bio je to Bruno 
Bušić, koncem šezdesetih godina “najinteligentniji suradnik" 
drugog velikog sina hrvatskog naroda dr. Franje Tuđmana, 
koji je opet tamnicom iskupljivao visoku cijenu svoje znan- 
stvene_ istine o nacionalnim problemima u Jugoslaviji te o 
žrtvama drugog svjetskog rata u Hrvatskoj. Danak zlosilju nad 
zemljom, nebom i dušom hrvatskom platili su još mnogi znani i 
neznani pripadnici hrvatskog roda. Jugoslavija, taj najnesret- 
niji konglomerat prisilom ujedinjenih različitih naroda nad 
kojima su odviše dugo gospodarili bravari poput Tita, re- 
menari poput Rankovića, čiju su djecu opismenjivali ne- 
pismeni, kojima su nevjernici propovijedali neku novu vjeru 
a čobani i analfabeti pljeskali oratorskim “sposobnostima! 
mucavaca, kojima su lopovi dijelili lekcije o poštenju, 
luđaci proglašavani pametnima a pametni luđacima, bila je 
nesreća za sve, no najveća za Hrvate, jer su oni plaćali i 
životima cijenu “sreće" što smiju živjeti u takvoj protupri- 
rodnoj tvorevini. 

Imputirajući im ne samo genocidnost, već i fašizam, 
iako u Hrvatskoj nikada nije postojala niti jedna fašistička 
stranka, “pobjednici" su na samom Bleiburškom polju 1945. 
god. pobili desetke tisuća Hrvata: muškaraca, žena, dje- 
ce i staraca, pravdajući taj zločin perfidnom tvrdnjom da 
su “Hrvati morali umrijeti, da bi Jugoslavija živjela". Kao 
reakcija na neviđeni teror i sve teže uvjete preživljavanja, 
Hrvati su masovno počeli napuštati taj “socijalistički raj" 
i tako je hrvatska politička i ekonomska emigracija postala 
jedna od najvećih u svijetu. 


Indoktrinacija komunizma, a kasnije i Šuvarova školska 
reforma, pokušali su i hrvatsku mladež svrstati u red polu- 
pismenih podanika koji neće biti u stanju misliti svojom gla- 
vom. Hrvatskim sinovima najčešće nije bilo omogućeno 
Školovanje u vojnim školama i akademijama, kako bi već una- 
prijed bilo onemogućeno da hrvatskom mornaricom, hrvat- 
skim zrakoplovstvom ili nekim drugim rodovima vojske ko- 
mandiraju i hrvatski časnici. Znanje, sposobnosti, marljivost, 
ljudsko poštenje nisu bili cijenjeni dok je i sama pripadnost 
hrvatskom narodu označavana kao “magnum crimen'', najve- 
ći grijeh. Ako bi se pojavio poneki slobodan glas, izraz bunta i 
protivljenja zlu — a Hrvati su po prirodi slobodarski narod i ni- 

kada se nisu mirili sa ropstvom i podaništvom — pucale bi hr- 
vatske kosti po Lepoglavi, Novoj Gradiški, Zenici, na Golom 
ctoku. | dok su režimski sluge po naređenjima iz Beograda 
slali svoje plaćene ubojice i krvnike da i po zemljama slobod- 
nog Zapada mučki ubijaju Hrvate, političke protivnike, kao 
što su to učinili sa Brunom Bušićem, Stjepanom Đureko- 
vićem, Matom Kolićem, Nikolom Miličevićem, llijom Vuči- 
ćem, Josipom Senićem i mnogim drugima, dok u Domo- 
vini iskra otpora još nije mogla buknuti plamenom svena- 
lodne pobune, ulogu autentičnog tumača težnji hrvatskog 
naroda za mirom i slobodom u vlastitoj slobodnoj državi 
preuzimala je njegova politička emigracija. 

Mirotvorna politika braće Radića, državotvorne ideje 
Oca Domovine dr. Ante Starčevića kao i gorko osobno isku- 
stvo da je svaka Jugoslavija tamnica hrvatskog naroda te 
da se zato — kako reče pok. prof. Ivan Oršanić, ideolog 
Hrvatske republikanske stranke — “ima slomiti zadavljena 
hrvatskom voljom za slobodom", bili su temelj na kojemu 
su u svim europskim i prekomorskim državama djelovale 
hrvatske političke stranke i društva, kako bi tako organizira- 
no upoznavali svijet sa istinom o Hrvatskoj i dokazali da se 
kada-tada moraju kidati lanci koji ju vezuju za stup sramote 
zvan Jugoslavija, 


Tisućama letaka, prosvjeda, demonstracija, šitejkosvima 
glađu, brošurama, knjigama, novinama, časopisima, osob- 
nim kontaktima davali su do znanja da Hrvati nisu isključivi, 
jer za sebe traže isto onoliko prava koliko ga i drugim nia- 
rodima nude. Nije bilo lako boriti se riječima protiv moćne 
velikosrpske mašinerije laži i uvreda koje je Zapadu podvalji- 
vala kao jedinu istinu, uspijevajući tako opravdavati svoje 
megalomanske apetite prema Hrvatskoj te sve zločine nad 
Hrvatima. 

Tek koncem šezdesetih godina, kada je broj političkih 
azilanata iz Hrvatske počeo poprimati zabrinjavajuće: okvire, 
a posebno nakon gašenja Hrvatskog proljeća 1971. kada je 
cvijet hrvatske inteligencije morao potražiti utočište u zapad- 
noeuropskim i drugim zemljama, dok ih je 32.000 završilo po 
tamnicama; i slobodni Zapad je uvidio da je “nešto trulo u 
državi Danskoj". Porastao je tada interes za rad hrvatskih po- 
litičkih organizacija, počelo se objektivnije prsni o hrvatskim 

pečalbarima i Hrvatskoj, a predstavnici Hrvatskog narodnog 
vijeća, Hrvatske republikanske i Hrvatske seljačke stranke 
počeli su pronalaziti pažljive sugovornike_ i u američkom 
State Departmeritu, i u Međunarodnom društvu za ljudska 
prava, i u Europskom parlamentu. Strah od Jugoslavije, tog 
bureta baruta koji može zapaliti cijeli svijet, probudio je i 
uspavanu savjest Europe. Svjesni da im slobodu neće da- 
rovati ni Istok ni Zapad, već da će do nje doći vlastitim 
tadom i žrtvama, Hrvati nisu odustajali od svoje oslobodi- 
teljske djelatnosti. 

Riječi moga i našega hrvatskoga intelektualca i borca 
za slobodu pok. prof. Bože Dugeča, izrečene prije punih 12 
godina na jednoj desetotravanjskoj proslavi u Munchenu: 
“Nije sramota pasti, nego ne ustati,'' kao da su — i ne čuvši 
ih — slijedili bezbrojni hrvatski slobodoumnici u Domovini, 
a među kojima su bili i dr. Franjo Tuđman, i Stjepan Mesić, 
i dr. Marko Veselica, i Vladimir Šeks, i Vlado Gotovac, a 
koji su svi nakon trpljenja po jugo-gulazima izašli očeličeni 
i uspravni da bi nastavili započeti hod prema slobodi i da 


bi sa svima nama izveli Hrvatsku iz polustoljetnog mraka. 


Bez obzira na dubinu patnji te tragiku narodnih i osob- 
nih žrtava, svi smo mi postali svjedocima stvaranja hrvat- 
skog zajedništva iseljene i domovinske Hrvatske, probuđe- 
ne hrvatske narodne svijesti koja je svojom snagom djelo- 
vala i na promjene tuđih mišljenja o nama, i to u najpozi- 
tivnijem smislu. A sve to možemo i moramo zahvaliti ne sa- 
mo pojedincima među nama, hrvatskim organizacijama i 
društvima širom svijeta, Matici hrvatskoj ili hrvatskim stran- 
kama, već u velikoj mjeri nesebičnom, požrtvovnom radu hr- 
vatskih katoličkih misija i hrvatskog +svećenstva. Oni "nisu 
propuštali niti jednu priliku da bi sačuvali naš narodni iden- ' 
titet i da bi nas u stranom svijetu predstavili u pravom svjetlu: 
kao dio kulturne, pitome, kršćanske, civilizirane, miroljubive 
i slobodoljubive Europe, ali i kao beskompromisne borce 
kada su u pitanju istina i općenarodni, hrvatski interesi. No 
kako sloboda i oslobođenje jednog naroda ne mogu biti plod 
spontanog, već dugotrajnog i sustavnog rada, i za nas je 
ponekad važilo pravilo po kojem “mali bolovi govore, a 
Veliki šute", kako to reče rimski filozof Seneka još u 4. stolje- 
ću prije naše ere. Mi Hrvati, naime, nismo o svom najvećem 

bolu: imperativu stvaranja nove, demokratske, socijalno pra- 
vedne i neovisne države Hrvatske, mogli pred svima otvo- 
reno govoriti. jer je i sama pomisao na nju, posebice u 
stranom svijetu, izazivala nedvosmislene asocijacije na “usta- 
šku, Pavelićevu NDH", kako bi nam znali predbacivati, a 
o kojoj još ni ovoga časa nisu doznali pravu istnu. 

Da se “povijest ne briše ni u svojim strahotama, ni u 
svojim veličinama, ničija, pa ni hrvatska, nikome za volju, 
ljubav, štetu ili korist" (Ivan Oršanić), da se postepenim za- 
mjenjivanjem pojma prava na nacionalnu državu, sinonimom 
prava naroda na samoodređenje, iskazuje zapravo ista mi- 
gao i volja, da je šutnja ili odobravanje postojećeg stanja 
ili izdaja — sve to postade jasno tek nakon prvih višestra- 
načkih izbora u Hrvatskoj, kada se hrvatski narod skoro listom 
izjasnio za suverenu državu Hrvatsku. 

I kao prethodnice očovječene istine zavijoriše se hrvat- 
ske zastave sa povijesnim hrvatskim grbom širom Lijepe 
naše. Zaori se iz dubine slobodarska, nepotkupljiva, besmrt- 
na riječ hrvatska. ; 


Cvjetovi zla pognuše glave i zakuca srce hrvatsko tako 
“snažno da su ga i gluhi mogli čuti. Vratiše se u Hrvatsku 
prognani i poljupcem zemlji hrvatskoj zapečatiše čežnje i 
patnjama protkano čekanje. I već počeše pravednici propo- 
vijedati pravdu, istinoljubivi istinu, vjernici vjeru, a .čovječni 
čovječnost. : 

A 30. svibnja objavismo svijetu rađanje i uskrsnuće no- 
vog hrvatskog doba, htijući s njime podijeliti radost kao što 
braća u zlu zlo, a u dobru dobro podijele. | nadviše se opet 
crni oblaci nad nama. Crninom se odjenuše Plitvice, Knin, 
Pakrac, Borovo Selo, Vinkovci, Bratiškovci... Praznovjerni 
već pomišljaju da prokletstvo kralja Zvonimira siže i do na- 
ših dana. Zlobnici i mrzitelji u srcu Hrvatske njen kruh jedu 
pa ipak osporavaju svako pravo Hrvata na državnu suvere- 
nost i kažu: “Ni NDH nije bila suverena niti je obuhvaćala 
sav hrvatski povijesni i etnički teritorij" te vjerojatno po onoj 
Vukovoj “Srbi svi i svuda", ili po Garašaninu, ili po Memo- 
randumu SANU-a o Velikoj Srbiji, otimaju gradove i sela 
hrvatska, naftu, šume, vlakove, autobuse, ubijaju i masakri- 
raju, pljačkaju poput drumskih razbojnika i još se hvale 
svojim zlodjelima. 





lako svaku nepravdu prema Hrvatskoj osjećaju kao ubod 
noža u vlastito tijelo, Hrvati ne uzvraćaju istom mjerom. Sve 
dotle dok riječi mogu nadglasati zveket oružja, dok se za- 
paljenim svijećama, molitvama, mirovnim povorkama goloru- 
kog puka može suprotstavljati tenkovima, dok razum bude gos- 
podar osjećajima, odgovor na mržnju bit će poziv na dostojan- 
stvo, mir i toleranciju. No budu li prekoračene granice strplji- 
vosti, Hrvatska će morati i znati drugačije progovoriti. Pri tome 
će biti svejedno kojoj stranci, kojem političkom društvu ili 
opredjeljenju pripadamo, jer kada treba braniti slobodu Hrvat- 
ske, svi zajedno koračat ćemo u stroju hrvatskoga naroda. Pa 
kao što se još nikada u svojoj povijesti ne istaknusmo kukavi- 
člukom te nas ne pokoriše ni dužd, ni sultan, ni Austrija, ni 
Mađarska, ni Njemačka, ni Jugoslavija, svi su izgledi da ćemo 
isa Srbijom možda već u skoroj budućnosti održavati učtive 
diplomatske i međudržavne veze. 


I eto, krenuvši tragovima sjećanja, evocirasmo uspomene 
na prošlost, ponovismo istinu o Hrvatskoj, potvrdismo njo- 
me svoje spoznaje i spoznaje svojih predaka. 

I ovoga časa, kada sa “donekle pomućenom srećom, ali 
i iskrenim ponosom što smo i sami sudionici veličanstvenog 
čina rađanja nove, demokratske Hrvatske obilježavamo 30. 
svibnja kao dan obnovljene hrvatske državnosti, mi zapravo 
opet ponavljamo istinu po kojoj je Hrvatska bila suverena 
država još one daleke 879. godine, po kojoj svoju državnost 
nije izgubila ni 1.102. sporazumom zvanim Pacta conventa, 
po kojoj je i NDH bila država hrvatskog naroda, a njen po- 
vijesni državni kontinuitet je pravno postojao čak i-u okvi- 
rima SFRJ u koje Hrvati nisu bili dobrovoljno ušli. 

Ponavljajući istinu o Hrvatskoj mi pravdamo svoju pra- 
vednost i polažemo svoj sveti zavjet da se ni jedne istine o 
njoj nećemo odreći, jer je Hrvatska jedina i najsvetija istina 
u nama, jer je jedino Hrvatska ljubav koja nas ljudima čini i u 
besmrtnike svrstava. A tko Hrvatskoj ljubav ljubavlju ne uzvra- 
ti, ne ugleda nikada modrinu neba hrvatskoga, već otrovan 
sumnjama gasne...i nestane u pepelu zaborava. 


dJoja Nicov: 
DVIJE BESJEDE 


Donosimo dva nagovora Joje Ricova, hrvat- 
skog književnika, čovjeka zaljubljena u slobodu. 


Ishodište mu je na ljevici, iako je uvijek bio i Hrvat. 


i katolik a cilj mu je sloboda Hrvatske kao zemlje 
i Hrvata kao ljudi, pojedinaca. U želji da naši čita- 
telji upoznaju i taj vid hrvatske borbe za slobodu, 
donosimo u cijelosti dva sastavka, koji su djelo- 
mično bili objavljeni u Glasniku Hrvatske demo- 
kratske zajednice. ! 


UDBOVSKI EUFEMIZMI: JUGOKOMUNISTIČKA MIMIKRIJA. 


. Na kardiogramu Yugoslaviae moriturae nastupio je tre- 
nutak maksimalna pozora zbog mijene (opasno?); ukoračaij 


! Joja (Joso) Ricov rodio se je.u Kalima (Zadar) 25. ožujka 1929. 
u obitelji otočkoga ribara. Osnovnu školu završio u Kalima, gimnaziju 
u Zadru, Filozofski fakultet u Zagrebu. Profesor slavistike. Pjesnik, pre- 
Voditelj, književni i likovni kritik i esejist, publicist i dramski pisac. 

Sudionik NOB-e od srpnja 1943. do kraja drugog svjetskog rata. 
Brigadir na šest dobrovoljnih omladinskih radnih akcija, višestruko po- 
hvaljivan i udarnik. ; 

17. srpnja 1959., neposredno po povratku s III. festivala jugoslaven- 
ske poezije na Autoputu “Bratstvo i jedinstvo" (relacija Beograd-Ohrid), 
gdje je recitirao i tekstove iz svoje “heretičke'"' Marabunte (objelodanje- 
ne tek krajem 1968.), uhićen i zasužnjen u Zagrebu, te bez procesa i 
osude izgnan u dvogodišnje zatočeništvo na Grgur (otok Sv. Grgur). Na 
Peticijsku intervenciju prijatelja Salvatorea Quasimoda, talijanskog no- 
belovca, kod predsjednika SFRJ, osobnim nalogom Josipa Broza Tita 
19. travnja 1961. pušten iz zatvora. 

Još od srednjoškolskih dana u više navrata (1947, 1950, 1951, 1959, 
1972, 1976) hapšen, sumnjičen, saslušavan, premetan i zatvaran: neo- 
suđivan! : :' 

Urednik Hrvatskog književnog lista do kraja (1968-1969), urednik Bi- 
blioteke poezije u Zajednici samostalnih pišaca TIN (1968-1969). 

Audiorehabilitator u Centru SUVAG, član specijalističke ekipe struč-' 
njaka Verbotonalne- metode .prof. dr. Petra Guberine u Italiji, suradnik 
talijanskih edicija, lektor Državnog i Katoličkog sveučilišta u Milanu, 
Joja Ricov je radio povremeno, kako u Jugoslaviji tako i u Italiji. Živi 
stalno u Zagrebu. (Sažetak iz životopisa objavljenog u njegovoj knjizi 
“Ušutkani“, Zagreb, 1989.). 

u kompromis. Na pomolu je, ako već nei na djelu, iznuđena 
podjela vlasti, u fatamorganskoj viziji Srboslavije alias Serviae 
Magnae: dogovor Dedinja s Terazijama: srbovršja s opozi- 
cijom. Akteri sporazuma: SPS-SPC-SPO + doslužna žnora 
Armije, u imeničnu prijevodu: Slobodan-Pavle-Vuk, s nat- 
kriljenim orlom Veljkom. alias generalissimusom Kadijom. — 
De Glavina Donja? 
Nasuprot demokraciji, za mliječnozubu Republiku _Hr- 
vatsku i Hrvate taj — sanuovskomemorandumske i balvanij- 
ske ali i svetosavske fermentacije radi — pretpostavljan i 
cčekivani šiljak znači krstodijelni barjačni 4 S (CCCC), u latin- 
skome prijevodu: viribus unitis, što u ovoprostornom jezič- 
nome prijenosu jednako: udruženim (ali čaršijskim. što hotje 
riet: velikosrpskim!) silama ili snagama — kako vam milije 


“pada. 


Sporazum? : ' 

Yes, sirl A ti si se zgranuo jer drugim ti se kazuje pa 
očajnički pitaš: kako? Pa zar su dotjerali i do...? | onda, 
vrišteći, sumiraš u skandiranju: s-poraz-uma! 

Ali, ako tome baš tako moglo bi biti ili (a zašto ne bi?) 
jest, sretan Ti plov, Jugostradijo — ljubavi robijaša! 


“i 


Baš ovih dana vidjesmo na ekranu, i to prvi put poslije 
43 godine bestijalna zaklona i anomimnosti (robiju i ne spo- | 
minjemo!), otmjenošću duha neviđenu, damu od glave do 
pete: Olgu neprispodobivu. Sijevnu mi sviješću — napasne 
li usporedbe! — Pepica i Štefica, drugarice naravno, a i 
Johanna ridens — Jovanka dašto, drugarica i ona, ex-celen- 
tissima u Slijedu. Da, baš u slijedu, kao na pozadinski servi- 
ranoj optužbenoj scenogratiji Vuletićeva .“Andrije Hebran- 
ga". Bje im to supružnički team veleubojničkog nam kKvar- 


“teta dokumentarno udramljene — u višestotisućnu nizu sa- 


mo još jedne više među nevinima — hrvatske žrtve titosau- 
ruske ere: Ranković, Kardelj, Broz i krunski uporno zakra- 
buljen, do danas sašitih usta, Milovan čika Đilas. . mo 

Ako je odista neodrživa, budući još i neumjesna i 
uvredljiva, usporedba Dame s “drugaricama"', moguća li je, 
pitam se, usporedba Andrije joj s “drugovima"', onijeh na- 

ravno s pozadna kvarteta HNK — ili je bolje da to ostaviš 
za druge? 

1. veljače 1991. navršila se godina dana od Osnivačke 
skupštine Hrvatskoga društva političkih zatvorenika (u mojoj 
zamisli i neusvojenu prijedlogu Hrvatskog bratstva politički 
i ideološki obilježenih, s neozbiljenim glasilom “Sužanj" 
umjesto ozbiljena “Zatvorenik"), a susljednoga dana odvila 
se — tada još u dobro nadziranoj “slobodi" — Osnivačka 
skupština HDZ-a za Novi Zagreb. Bilo je to u Remetincu. 
dopodneva 18. veljače 1990. 

Odgovoran pred svojim narodom i trenom povijesti koja 
ne čeka, pristupio sam govornici i izgovorio, odgurnut a 
bez koncepta, besjedu koju, registriranu na walkmanu, pre- 
nosim doslovce, bilježeći ju prema neposrednu ondašnjem 
zapisu što i sad stoji u naslovu. Slušam ga: 

“Kao jedan od urednika lista “Zatvorenik", glasila Hr- 
vatskog društva političkih zatvorenika, pozdravljam Osnivač- 
ku skupštinu Hrvatske demokratske zajednice u Novom Za- 
grebu, želeći joj sve dobro u budućnosti ovog naroda; ali 
bih htio ovaj trenutak nazočnosti i zajedništva s vama posve- 
titi, barem kratkim prisjećanjem, razlozima robijaškog dijela 
nrvatskoga naroda, koji su nas naveli, dubinski, pokrenuti 
našu Zajednicu. 

Progoni i represalije nad hrvatskim narodom započeli 
su s osnutkom Države Slovenaca, Hrvata.i Srba, intenzivirali 
se padom Kraljevine Jugoslavije, rasplamsali tijekom II. svjet- 
skog rata, kulminirali 8. svibnja 1945. 


Moje osobno iskustvo sužnja u ovoj državi seže u da- 
leku 1947. Za leđima sam već imao progonstvo: u klasičnoj 
talijanskoj gimnaziji pri Nadbiskupskom sjemeništu u Zadru, 
iz kojega sam kao Hrvat čista čela i nepokoriv antitotalitarist 
u fašističkoj Italiji bio isključen pod optužbom “bezbožac 
i komunist". Bilo je to početkom srpnja 1943. Iza toga uslije- 
dio je još jedan dramatičan šok s uhićenjem od strane Ge- 
stapoa i njemačkih vojnika u župnoj crkvi Kali, sučelice 
Zadru, na mome rodnom otoku, odakle sam deportiran u 
njemački koncentracioni logor Musapstan iznad Zadra, svib- 
nja 1944. Bio sam tada upravo ukoračio u petnaestu godinu 
života; najmlađi robijaš na tome tužnom hrvatskom tlu. 

Bila bi duga i mučna priča kada bih sada nastavio, dalje, 


do 





o zločinima i bezakonju Jugo-securitatea. Ja bih se radije 
okrenuo budućnosti do koje nama, braćo, u ovom povijesnom 
irenutku treba biti neusporedivo više stalo. Pa ipak, u počast 
svim - umorenim i preminulim robijašima hrvatske povijesti 
XX. stoljeća — od Stipice Radića i Alojzija Stepinca do An- 
drije Hebranga, Iva Mašine, Bruna Bušića, Vladimira Fraj- 
tića, Ante Dapića... — izgovorit ću Moj govor pred zoru, 
izgrcan u ćeliji izolacije na sjeverozapadnom rtu konclogo- 
raškog otoka Sv. Grgur, do Golog otoka u Kvarneru, koji 
ćeća Stefanović sa svojim ortakom, voždom i nalogodav- 
cem Aleksandrom Il. aliti drugom Markom po zakonima svoje 
jugokomunističke mimikrije i udbovske mu poetike krsti eu- 
femizmom “Posebna ustanova Grgur". Zbi se to jedne da- 
leke, zapjenjene zime, Ljeta Belzebubova 1960. Ne ponovilo 
se, u sve vijeke vjekova, na tlu i u prostorima Lijepe Naše, 
ni igdje drugo na ovom — Mandelinome i našem — nepra- 
vednome i tužnom svijetu! 


“Atriko ti si u meni kao trn u rani, 
učini od mene kamen svoje praćke, 
od mojih usta usne svoga bola, 
od koljena mojih slomljene 
stupove tvoga poniženja." 
Jacques Roumain 


Ja ustajem u ime milijuna, ljudi i kažem: 

Na svijetu ima samo jedan zakon, samo jedno 
htijenje, samo jedna strast: živjeti 

slobodno, bez granica i bez stege, na 
bezgranično slobodnoj Zemlji, a jauk 

ove istine ponavlja čovjek od pamtivijeka i biva 
predmet lomače na trgovima, sjekire 

krvave na pladnju, žrtve 

grobomračnih ćelija. Bubri u njemu prapočetna 
srdžba krvoloka, stravična golotinja biološke jedinke 
surovih zakona života. 


Broj, 9, 29, 31, 1, rođen u Hrvatskoj, na jednom otoku 
sjevernoga Sredozemlja, sred pitomih uvala Jadranskoga mora. 


Volim domovinu mojih izigranih očeva, njen 
(gordi?) narod, Adamovo potomstvo silom poniženih prometeja. 


Ae 


Možda je jednom i bila: to što kratica joj kaže. Možda 


Biju me kandžijom, a ja im vraćam ljubav. je to. dijelom čak vjerojatno, i sada. Ali ono prije ni tjedan 


S kandžijom također iznad tjemena, mali Kaito posrće dana, ono s ekrana danas!... Može li odista dalje? 
cijelo djetinjstvo u gnjali plantažnoga polja za šaku Ti si nespokojan — jer živiš u Jugoslaviji. Spoznaja 
neljuštene riže, a njegova brata, u srcu okrutna, a spasonosna. Još od najranijega djetinjstva, stalno 
kršćanskog Pariza, nadohvat Slavoluku pobjede guši na mušici, i konclogoraški si stradavao: jer si se rodio (a 
obijesni teddy boy — jer ima crnu put. i ćutio i bio) — u četnoslaviji! — Hrvat. U svome vlastitome 
do Parka: E od . 1 io domu ti si Jugoslavije radi, šezdeset i dvije godine građanin 
=D m a ne BSA E odi ka najnižega reda, a kao pisac — pa zar da i to laneš? — 
uvijek, u rano sunce svibnja, krvlju nevinih isparava 


odbijan, brisan, negiran od pendrekaške sluganije i u hr- 


š Buchenwaldu. A gore, : ak 
me: BURNA M PRE NEMNKNII: €. GJ vatskoj kulturi, nealterirane u praksi do nadnevka 9. veljače 


u jednom usamljenom selu panonske ravni i dolje, 


a 1991. 

na sjever i na jug, kuhaju mladiće — žive eva Z 5.20 : 

' pe : : Dionik (da i to kažeš — kome?) otpora svoga naroda 
u vagonetama, jer nariču: sloboda! ć m e ; sra so e 

u ugrabljenom dijelu Naše, platio si, još dječakom, danak 

Kain ubija Abela — Kaine koji ubijaš! — i križni u krvi i robijanju, doživio izgon otpirjela zavojevača (fašista 
putovi rastu s ćilimom kostura od Jeruzalema do Moskve, | s nacistima, s poganom kokardnom sluganijom) i, preko 
do Morave, Nagasaki, Berlina. X . noći, probudio se nanovo — okupirant 


Od bleiburškog pokolja Ona tu — kažu — brani grani- 
ce: od koga? 

Ona — sada to valjda konačno vidi i maćuhinska Eu- 
rope i maloumni West — kao proširena a sveoružana OZNA 
alias (NUDBA-KOS čuva isključivo unutarnji poredak ovog, 
antifašističkim uzjahom saveznički instalirana, jugo-boljše- 
vičkog totalitarizma. 


Vi koji skupljate žito 

Vi koji držite nož 

Vi koji kujete zakon: 
Dajte nam ruku prijatelja. 


Kunić, nedužna ljupka divljač, ište 
svoj log u kamenjaru — i gle: sada 


Vać glija Mjesec u njegovu razualjemu strpi. i Gaziti neotuđiva građanska i nacionalna, čak i ljudska 


Konferencijaši Babilona, galamdžije mira! Zar ne vidite, ' prava, čovjeka XX. stoljeća! 

još uvijek, koliko je uistinu tužan, za još jutros ' Ne! Pukla je naša katalinska strpljivost, iscurilo je po- 
hitar, jedan mladi život s draguljnim Vjerenje. 

okom i toplim otkucajem u grudima, ovaj Ne može računati na podršku, a kamoli na ljubav kćeri 
pogrebni dan, tako lijep u nagovještaj proljeća, moga naroda armija (ili njen vrhuškin “organ'"! — svejedno) 
8. ožujka 1960. . koja u višenacionalnoj zajednici štiti i b(d)ije nad interesima 


na jednoj opekotini Zemlje?" 





samo jedne, a _zna se koje, nacije, očijukajući i podupirući, 
| a kako bestidnd i podlo, pogubno zloćudno sjeme otrovnoga: 


AATACI BALVANIJE — ZAGRLJAJ? | Nema pravo nazivati se jugoslavenska, ako je duhom, 

| jezikom i postupcima — a dokazala je to — isključivo i na- 
(Misoroj uz Plenum) : dasve srpska. Još manje prava ima krstiti se “populaire", 

.“ : ako se grozi narodu, upravo ovom, mojemu, što ju je na 

Kakve to dane brodim? Kamo brodi ; Bože: moj narod, .svojem — povijesnom i etničkome! — tlu, kroz Sutjeske i 


Zagreb, Croatia?. .. JNA i — Ban! 


' ći Miše 

Neretve, živim zidom najdražih svojih sinova, iz zajamčene 
smrti izveo na život. A što se vastočnih nam (čusmo i Zlo- 
bice i Brane!) mimikriziranih komunaca tiče, neka se — i po 
Vuku i Garašaninu imaju itekako razloga! — neka se i dalje 
grabe za Srboslaviju, ali na pašalučkome, a ne na šŠubiće- 
vu tlu. 

Čusmo i “Informaciju"' (P. SFRJ cijeni eufemizme!) Po- 
litičke uprave JNA. Na djelu je — šapuće Lucifer iz kuta — 
prešutan dosluh trokuta: Moskva-Bagdad-Beograd. Črleni ty- 
rannosaurus, tek što ne crkotina živa, trza se Zemlji pred 
očima. Njegova balkanska konkubina prima zadnji kisik. 

U Jugostradiju? 

Dragi moj Radoje Domanoviću, kako tupoglavo, brate, 
bezumno i nezahvalno potomstvo! Uz A.G.M. i Salvatorea, i 
Ti me eto pouči: što misao te, ne oči nose — bježi od despo- 
ta, zvao se Đurađ ili Josif, Aleksandar ili Slobodan! 

Hvala Ti, što iz daleke, etički izblijedjele Ti Serviae, 
Tvoga “mrtvog mora" s neizostavno aplaudiranim “Voždom!' 
osvjetljuješ i danas moralne nakaze uokolo: Slijepce na ru- 
bu nepovratne provalije, ali i konformiste u krdima i papa- 
ne i ziheraše, svu onu — ne vidiš je? — mulju kalkulanata 
i ()ugusa što mjesecima već šute nad terorom s ceste, a 
povazdan su tu, pod krovom književnika s Trga — očiti ja- 
iaci balvanije. | Jugos(t)radije, dašto, koju i otvorenih očiju 
sanjaju u zakrabuljenu muku, u ovoj mojoj — ni za dlaku 
manje no i njihovoj — do krvi isisanoj Arvatiji, Srbine čestiti 
barutizirane jave! 

Koliko put već izigranu i osakaćenu, nude mi bezočno 
i dalje mračaru i jame, brodolom treći na pomolu: dvostruk 
već — plaćen i kajanjem u očaju — promašaj Jugoslavije. 

Zagrljaj? 

Odbijam, grapče, zagrljaj kojim me sputavaš i gušiš, 
kojim mom nedužnome narodu već preko sedam puta deset 


ljeta, a meni pola stoljeća, šiljiš omču za vrat!“ 

>  Besjeda kojom se autor ovog teksta uključio u raspravu Društva 

hrvatskih književnika na Izvanrednom plenumu s jedinom točkom dnevnog 

reda “Političke prilike u Republici Hrvatskoj", održanom u prostorijama 

TI na Trgu bana Jelačića 7, u Zagrebu, od. 11 do 14 sati 9. veljače 
1. € 

Milan Evkošić: 
Od "hrvatskog proljeća" do samostalne Hrvatske 


Hrvatsko proljeće nije se dogodilo slučajno i kad bi se 
ozbiljno govorilo o njemu, trebalo bi zapravo analizirati stanje 
u Hrvatskoj sve od llirskog pokreta do same godine 1971. Ali 
mi se možemo ograničiti na vrijeme od 1918. do 1971. * 

Hrvatsko nacionalno pitanje nije riješeno u razdoblju 
od 1918. do početka drugog svjetskog rata, a pogotovo nije 
riješeno za wrijeme samoga rata. Knjiga Ivana Supeka “Kri- 
vovjernik na ljevici" pokazuje kako je velik bio animozitet 
prema Hrvatima u NOB i kako su Milovan Đilas, Aleksandar 
Ranković i drugi nastojali što više omalovažiti pokret otpora 
u Hrvatskoj i pridati mu što manje značenje. 


Premda su komunisti, otkako su uzeli vlast, stalno go- 
vorili da je riješeno nacionalno pitanje, to se pitanje nije 
rješavalo ni poslije 1945. Mnogi su Hrvati uklanjani s najvi- 
ših položaja u federaciji, no i oni koji su ostali na njima, uvijek 


“gu bili nezadovoljni rješenjem koje je dolazilo iz Beograda. 


Ako ćemo pravo, ni sam Tito nije bio zadovoljan. On je uvijek 
kalkulirao i nikada nije bio zadovoljan rješenjem nacional- 
nog pitanja u Jugoslaviji. To pokazuje i njegov obračun 
s Rankovićem 1966., za koji ne bih baš rekao da je bio 
isključivo borba za vlast. Vjerojatno je Tito htio bar donekle 
liberalizirati život u Jugoslaviji, a samom liberalizacijom 


moralo se postaviti i pitanje međunacionalnih odnosa u njoj, 


jer se dobro znalo da Srbi imaju sve ključne položaje u 
vojsci, u političkom. vrhu Jugoslavije i u policiji, te da se 
odlijeva nacionalni dohodak iz Hrvatske. 

Poslije 1966. počelo se pisati slobodnije, disati 


* Ovaj je članak rezultat pismenog. razgovora između pisca i na- 


: šega uredništva. Nastojali smo postići intervju o njegovim pogledima 


na razdoblje između 1967. do 1971. Osim toga, budući da spada u na- 
raštaj koji je za “hrvatskog proljeća" ušao u hrvatski javni život, zamo- 
lili smo ga da nam izrazi svoje poglede na hrvatsku sadašnjost. 
Primivši njegove odgovore, složili smo se s njime da je naš razgo- 
vor izgubio značaj intervjua i da bi mu bolje odgovarao oblik maloga eseja. 

slobodnije, a posljedica toga bila je i neka sloboda i u 
medijima u Hrvatskoj. Pojavio se je Hrvatski književni list 
koji je pokrenuo Zlatko Tomičić, a i u Vjesnikovim izdanji- 
ma počelo se pisati slobodnije. Istina, HKL je uskoro pre- 
stao izlaziti, a njegov je urednik kasnije osuđen, ali gotovo 
kao izravna posljedica' obračuna Tita s Rankovićem pojavljuju 
se Savka Dabčević-Kučar i Miko Tripalo, koji na dnevni red 
postavljaju nacionalno pitanje, pitanje deviznog režima, od- 
lijevanje nacionalnog dohotka i druga aktualna pitanja hr- 
vatskog javnog života. 

Međutim, ni najslobodniji novinari u najslobodnijim tek- 
stovima nikada nisu spominjali ni višestranački sustav, ni 
napuštanje socijalizma, ni odcjepljenje Hrvatske od Jugo- 
slavije. Na jednom sastanku za novinare što ga je organizi- 
rala 1990. Koalicija narodnog sporazuma Savka Dabčević- 
Kučar izričito je priznala da tada nitko nije spomenuo više- 
stranački sustav, da se sve mislilo rješavati u okviru Jugo- 
slavije. u okviru socijalizma, pa i u okviru jedne partije. Po 
mom mišljenju tada nije bilo uvjeta u Europi ni za višestra- 
nački sustav, ni za samostalniju Hrvatsku, a pogotovo ne 
za hrvatsku državu koja bi se eventualno mogla odcijepiti 
od Jugoslavije. Ni najekstremniji ljudi nisu tada spominjali 
ono što je danas postalo dio svakidašnjih razgovora u poli- 
tici, u uredu, svuda. 

Da li su tada Hrvati odlučno zastupali osnivanje hrvat- 
ske države? Nisu, jer se o tome tada nije moglo govoriti. 
Nije bilo višestranačkog sustava, nije bilo izbora, hrvatski 
narod uopće nije bio na političkoj sceni, nije ni o čemu odlu- 
čivao i nitko ga nije ni za što pitao. Stoga su se mnogi Hr- 
vati zadovoljavali s većom nacionalnom i osobnom slobo- 
dom priznavajući jugoslavenski okvir i političko prvenstvo 
Saveza komunista. Međutim, poslije sjednice u Karađorđevu 
početkom prosinca 1971. i to je propalo. 

Postojalo je uvjerenje, pogotovo među ekstremnim emi- 
grantima, da se u ovoj zemlji baš nikako nije živjelo. Reci- 
mo, ja pripadam onoj vrsti ljudi koje politika ne obuzima 


posve. Smatram da je čovjek kao potok: ako ga zaustavite - 


.na jednom mjestu, nađe korito na drugom mjestu, jer mora 
teći. Tako smo nakon sjednice u Karađorđevu 1971. mi u 
omladinskom listu Tlo bili šokirani. Neki su ljudi plakali Taj 

je šok trajao dosta dugo. Zavladao je strah, užasan strah. 
Isprva su političari govorili da neće biti hapšenja. Međutim, 
domalo počela su hapšenja, pa se strah još više pojačao. 
Neki su se moji kolege novinari brzo prilagodili novom vre- 
menu, novoj politici. Ja se nisam prilagodio i premda sam 
povremeno od 1972. do 1990. pisao, ni u jednom tekstu ni- 
sam izrazio slaganje s novom vlašću i s novom politikom. 
Bavio sam se uglavnom temama iz književnosti, kulture ili 
nekih drugih politički neutralnih područja. No u tom razdoblju“ 
od 1972. do 1990. bilo je i malo liberalnijih godina i malo 
liberalnijih političara, a po novinama se znalo naći i malo 
hrabrijih urednika, tako da se između redaka moglo progo- 
voriti nešto o politici. 

Hrvatskom proljeću pripadao sam kao mladić. Nikada 
ga nisam kritizirao. Onda smo svi mi bili tripalovci i svi smo 
na neki način bili odani Savki. Okvir sloboda koji su nam 
oni davali u omladinskom tisku bio je za nas dovoljno širok 
da se prilično slobodno izrazimo i mi smo na neki način bili 
zahvalni Savki i Tripalu što su nam to omogućili. A to da 
taj okvir, što će vrijeme pokazati, nije bio dovoljan, o tome 

nismo puno razmišljali. Nastojali. smo što više iskoristiti mo- 
gućnosti koje smo imali. 


Tada sam puno pisao u omladinskom listu Tlo. Stjepan 
Čuić je bio glavni urednik, a ja sam jedno vrijeme bio njegov 
zamjenik. Naš izdavač je bila omladinska organizacija, čiji 
predsjednik, Ivica Vrkić, nikad nije prigovorio zbog ijednog 
teksta koji smo objavili. A to je bila velika novost i u omla- 
dinskom novinstvu. Omogućavala nam je da se u okvirima 
onih sloboda koje nam je tadašnja politika: dopuštala izra- 
zimo do kraja. Ja sam prvi pisao o povratku spomenika bana 
Jelačića na Trg republike. | sjećam se da smo na Trgu repu- 
blike taj broj Tla za jedno popodne prodali u 30.000 primje- 


«raka. U tom tekstu nisam bio baš žestok. Načelno sam po- 


stavio pitanje povratka spomenika, ali i-to je bilo strašno 
puno. Samo spominjanje imena bana Jelačića i toga spo- 
menika, unatoč slobodama što ih je omogućio Savez komu- 
nista Hrvatske, bilo je izuzetno riskantno i moglo je imati 
neugodnih posljedica. 

U ono vrijeme iskorištavali smo te uvjete koliko god 
smo mogli, čekajući, dakako, vrijeme u kojem ništa više 

neće biti zabranjeno, ništa više neće biti tabu tema, pa ni 
tema o hrvatskoj državi i hrvatskoj nezavisnosti. Međutim, 
jednostavno, tada vrijeme još nije bilo sazrelo za javni go- 
vor i razgovor o takvim temama. Savka i Tripalo bili su maksi- 
mum koji se mogao dobiti i očekivati u Hrvatskoj unatoč 
tome što još uvijek nije bilo govora ni o višestranačju, ni o 
hrvatskoj državi kao nezavisnoj, ni o odcjepljenju. 


wr 


Nije točno da poslije rata nije bilo obiteljskog života u 
Hrvatskoj. Bilo ga je, itekako ga je bilo. Koliko god se jedan 
narod uništavao, on se ne da uništiti. Koliko god se nastoja- 
da u njemu zatrti vjera, ona se zatrti ne može. | koliko god 
su se nastojala uništiti ona načela na kojima se temelji obi- 
teljski život unutar jedne nacije, ona se ne mogu zatrti. 


Znam što su pričali ljudi iz moga kraja koji su-išli u: 


inozemstvo i tamo čuli što naši emigranti, naši ustaše, koji 
se nisu smjeli vratiti, misle o Hrvatskoj i Jugoslaviji. Mislilo 
se tamo i govorilo da ovdje nema pod milim Bogom ništa, 
ni jednog radija, ni jednog televizora, ni jedne asfaltirane 
ceste. Nije Hrvatska bila tako žestoko uništavana da u njoj 
nije moglo ništa ostati, ništa rasti. Istina, iz nje su se ljudi 
mnogo iseljavali, ali u njoj su se ljudi i ženili i veselili, jeli 
dobro i pili. Preoštro je zato tvrditi da nije bilo obiteljskog 
života, ali se može reći da je Hrvatska kao nacija u ovih 
pedeset godina jako nagrižena, da su joj poljuljani temelji, 
da je moral čak i u narodu, usudio bih se reći, vrlo nisko 
pao. i mislim da će trebati dosta vremena da Hrvatska doži- 
vi moralnu obnovu. Na koji se način očituje taj nemoral? 
Očituje se na sto načina. Ni narod nije ono što se o njemu 


obično govori i nije onakav kakvim ga se idealizira. Komu- 


nizam sa svojim nepotizmom, vezama, s načinom napredo- 
vanja u društvu koji je uvijek podrazumijevao da imate neku 
zaštitu iza sebe, da vas netko gura, da neka moć mora 
stajati iza vas, taj način razmišljanja ušao je u sam narod 
i. uvjetovao je tako reći njegovo ponašanje. Proći će dosta 
vremena dok će sposobni pojedinci moći napredovati u sva- 
kom pogledu a da im za taj napredak ne treba ničija zaštita 
nego samo njihova sprema na određenom području, kvali- 
teta. Mislim na poslovne ljude, na liječnike, teoretičare, 

obrtnike, na ljude na svim poljima djelatnosti, a ne samo na 
javne djelatnike. 

Danas vlada čudno stanje u Hrvatskoj. S jedne strane 
obnavlja se nacionalna patetika devetnaestog stoljeća, oži- 
vljavaju se mitovi prošlosti, a s druge strane zasuti smo, mogu 
reći baš zasuti, mitovima što ih proizvode američki mediji, 
američki način života. Tako imamo strašne suprotnosti. Na 
televiziji imamo danas odgojne, obrazovne emisije o nekim 
hrvatskim velikanima, ima i puno moraliziranja, pa i suvišnog 
moraliziranja i suvišne patetizacije hrvatske prošlosti s jed- 
ne strane, a s druge strane imamo takvo smeće na televiziji, 
u novinama, u knjigama, koje je potpuno suproino duhu 
hrvatske čestitosti. Nemam ništa protiv isticanja hrvatske 
povijesti. Naprotiv. Treba otkriti zastore koji su skrivali hrvat- 
sku povijest i pokazati tko smo i što smo. Ali uvijek iza 
prenaglašene nacionalne patetike nekako se krije nečiji in- 
ieres, nečiji probitak, ili probitak određene stranke ili odre- 
dene politike. Nekome će ovo zazvučati čak pomalo here- 
tički, ali mislim da je u interesu hrvatskoga naroda da bude 
povezan sa svojim korijenima i istodobno da bude moderan 
i suvremen. 


Kad zbrojite što se dogodilo u zadnje dvije i pol godine 
i to usporedite s onim što smo imali prije, recimo, pet go- 
dina, vidjet ćete da to nisu neki vefiki dobici. Dobitak je u 
iome što nema više političkih zatvorenika, što se Hrvati u 
inozemstvu mogu vratiti u domovinu i što su malo slobodnija 
sredstva informiranja. Ali kad gledate gospodarske dobitke, 
pa i moralne dobitke, napredak nije velik. 


Kako nije velik? Prelazak na privatno vlasništvo gotovo 
još nije započeo. Stanje u kojem se nalaze poduzeća, 
pogotovo velika poduzeća, upravo je katastrofalno; nisu ni 
društvena ni privatna. Otpušta se mnoštvo ljudi, mnoga po- 
duzeća dolaze pod stečaj, sirotinje ima čak i više nego prije 
nekoliko godina, mogućnosti za posao su se smanjile. Ko- 
munisti — uz to— ne samo da nisu sišli sa scene, nego se 
na jedan lukav način održavaju na tisućama i tisućama mje- 
sta, pa čak i tamo gdje se govorilo da bi ih najprije trebalo 

ukloniti. Nisam za revanšizam, nisam za kažnjavanje, ali ko- 
munizam kao način opstanka, kao model ponašanja, kao 
etika, trebalo bi temeljito iskorijeniti. Ne vjerujem da se to 
može učiniti a da komunisti ne odu sa važnijih mjesta u 
Hrvatskoj. Međutim, oni ne samo da ne odlaze, nego mi se 
čini da se oporavljaju i da učvršćuju svoje položaje. 


U prošlosti sam imao, a i danas još uvijek imam, poma- 
lo djetinji odnos prema politici. Meni su u ovoj nesretnoj 
zemlji u kojoj je politika bila zabranjena uvijek bile zanimlji- 
ve političke senzacije. | 1968. bio sam veseo kad sam sudje- 
lovao u studentskim demonstracijama u kojima nije bilo na- 
cionalnih naglasaka. Volio sam ići po mitinzima, volio sam 
što se uopće nešto događa, pa sam se onda 1971. uključio 
u javni život. A i sada sam se iznova uključio. Bio sam član 
Izvršnog odbora Hrvatske socijalno-liberalne stranke zato 
što je.ona osnovana među prvima i bila je pokretač prvog 
nacionalnog glasila. Da, mi smo pokrenuli prvo glasilo koje 
nije bilo režimsko. Ali ja nisam za politiku. Onaj tko se želi 
baviti politikom mora prihvatiti ono što se može nazvati po- 
iitičkim moralom. A taj politički moral nije baš naš svakidašnji 
moral. U politici se podmeću noge ne samo kod nas nego 
svagdje u svijetu. | u demokratskom zapadnom svijetu onaj 
iko nije spreman na političke igre, na političke smicalice, 


tko nije spreman šutjeti onda kad mu se strašno govori, itko - 


nije spreman govoriti onda kad bi želio šutjeti, tko nije spre- 
man zatomljivati u sebi neke osjećaje, ponekad vrlo pleme- 
nite osjećaje, taj se može baviti politikom ali neće imati 
uspjeha, jer će ga uvijek otkloniti. 

Kako sam se u takvom društvenom okruženju uspio 
održati na visini, ako je riječ o visokom moralu. Uspio sam, 


jer sam se uvijek posvađao, uvijek sam odlazio. Moje stra-. 


dalništvo uopće se ne može nazvati stradalništvom. Imao 
sam relativno miran život s dugim razdobljima u kojima mi 
je bilo zabranjeno pisati. Poslije 1971. uvijek sam se morao 
zadovoljavati marginalnim poslovima u novinarstvu. Tako 
sam gotovo petnaest godina bio lektor. Ispravljao sam tuđe 
iekstove umjesto da pišem svoje. No to stradalništvo nije 

bilo bogzna kakvo: nikada nisam bio u zatvoru. Ovu činje- 
nicu ne smatram niti svojom prednošću niti nedostatkom, 
jer sada vidim da su mnogi stradavali zato što su htjeli vlast 
i neki je danas imaju, pa neka sada nadoknade to svoje 
stradalništvo. Međutim, ne bih bio sretan kad bi to nadokna- 
đivanje škodilo Hrvatskoj. 

Neku vrstu autoritativne vlasti imamo i danas u Hrvat- 
skoj. Meni se osobno ne sviđa stvaranje novog kulta ličnosti 
u liku dr. Franje Tuđmana. Budućnost će pokazati da li se 
taj kult ličnosti stvara zato što je pedeset godina Titova kulta 
ličnosti ovo podneblje učinilo pogodnim za stvaranje kulta 
ličnosti općenito ili se taj kult ličnosti stvara po želji nove 
vlasti da bi se lakše vladalo. Kad vidim te manifesta- 
cije kulta ličnosti, osjećam se uvrijeđenim, jer se i ja 
osjećam pripadnikom hrvatskoga naroda i mislim da je 
hrvatski narod dovoljno kulturan, dovolino slobodouman 
i kao skup pojedinaca dovoljno samosvjestan, da mu nisu 
potrebni nikakvi kultovi. i nikakvo nošenje slika, jer mi nismo 
nikakvo pleme nego smo moderan europskih narod. Osjećam 
da živimo u vrlo nezgodnom okruženju. Ovo okruženje bit 
će još dugo velika prepreka za razvitak nove hrvatske de- 
mokracije. Ono “ne smijemo sada, moramo svi biti uz novu 
vlast, jer nam prijete Srbi". U redu, prijete nam. | ja bih bio 
najsretniji kada bi e mogla početi živjeti tako da joj 
sa strane niiko ne prijeti. |, na kraju krajeva, ako joj prijeti, 
da se junački odupre. 


ir 


Kakva je moja vizija buduće hrvatske države? Mislim 
da bi bilo idealno da se prvo razbije Jugoslavija, da se sve 
države formalno i pravno odvoje, uključujući i Kosovo, i da 
se onda dogovaraju. U takvom slučaju ne bi me smetalo 
ako bi Bosna i Hercegovina ostala kakva jest, ako bi Hrvat- * 
ska ostala u današnjim granicama, Srbija u sadašnjim gra- 
nicama, Kosovo kao republika, te autonomna Vojvodina. 

Ali u takvom slučaju trebalo bi da Hrvati u Bosni i Her- 
cegovini stvarno budu politički subjekt koji se ne bi smio 
razlikovati od Hrvatske. Naime ne znam kako bi hrvatska 
država mogla obuhvatiti cijelo područje Bosne i Hercego- 

vine ili njezin najveći dio, a da opet ne nastanu vječiti pro- 
blemi bosansko-hercegovačkih Srba i onih bosansko-herce- 
govačkih muslimana koji se ne osjećaju Hrvatima nego Mu- 
slimanima. Možda ne bi bilo loše da se osnuje zapadna kon- 
federacija koja bi obuhvaćala Sloveniju, Hrvatsku i Bosnu- 
Hercegovinu. No pitanje je da li bi Srbi pristali na takvo 
rješenje. 

U svakom slučaju sam za to da Hrvati ne budu više 
ponižavani. Mislim da ja na Hrvatsku prenosim jednu svoju 
ogobnu poziciju u životu. Nikada nisam dopustio da netko 
zađe na moj teritorij, da ga osvoji i da na njemu diktira 
moje ponašanje i moje granice slobode. Ako su mi izvana 
te granice bile određivane, one su unutar mene uvijek bile 
beskrajne, i zato mislim da je nužno vratiti ponos Hrvatskoj 
i Hrvatima. Tko to učini, tko vrati taj ponos Hrvatima, taj 
će učiniti najveće dobro za Hrvatsku i Hrvate. Jer, na kraju 
krajeva, možda ovdje za nekoliko tisuća godina bude pustoš, 
ali dok smo tu, trebamo biti ponosni i znati zašto ovdje ži- 
vimo, da smo od Boga dani i da sa Bogom komuniciramo, 
i da ostavimo neki znak na ovoj zemlji. A znakove na ovoj 
zemlji nikada nisu ostavili kukavice već su uvijek ostavljali 
ponosni ljudi. 

Osnivačka skupština Hrvatske 
republikanske zajednice 


"Preko sto osnivača i simpatizera skupilo se je dne 15. 
lipnja 1991. u 18,15 sati u prostorijama Mjesne zajednice 
“Josip Kraš", ulica Antuna Bauera 21, u Zagrebu, da održe 
osnivačku skupštinu nove političke skupine koja će djelo- 
vati pod imenom Hrvatske republikanske zajednice, a koja 


(je prihvatila političke i filozofske ideje izgrađene u okviru 


Hrvatske republikanske stranke (koju je 9. siječnja 1951. osno- 
vao u Buenos Airesu hrvatski politički mislilac i borac, sada 
pokojni prof. Ivan Oršanić). 

Skupština je započela odavanjem počasti minutom šut- 
nje za sve Hrvatice i Hrvate koji su položili svoj život na 


“oltar domovine ili su posvetili sav svoj život radu i borbi 
za hrvatski narod. 


Nakon toga je prof. Malkica Dugeč recitirala svoju pje- 
smu pod nazivom “Za Hrvatsku", a voditelj sastanka, dipl.- 
ing. Anđelko Berić predložio je da prisutni odluče osnovati 
Hrvatsku republikansku zajednicu i da za radno predsjedni- 


. štvo izaberu prof. Kazimira Katalinića, prof. Marija Ostojića 


i predlagača, dipl.-ing. Anđelka Berića, a za voditelje za- 
Risnika gđice. Ljubicu Ladan i Ivanku Sičaja. Nakon što je 
prijedlog primljen, prešlo se je na dnevni red. 

Gosp. Mario Raguž pročitao je primljene pismene poz- 
drave koje su poslali Marinko Jelić iz Los Angelesa, Mile 
Štimac sa suprugom Mirjanom i kćerkama Marlinom, Mirja- 
nom i Drinom iz Chicaga, Drago i Olga Dizdar iz Chicaga, 
Srećko Čulina i Jozo Brekalo, predsjednik i tajnik Hrvatskog 
republikanskog društva “Drina"' iz San Francisca, Petar Ivčec, 
tajnik Hrvatskog republikanskog društva “Uskok" iz Wind- 
sora (Kanada), Tomica Marušić i Mile Ivezić, predsjednik 
i tajnik Hrvatskog republikanskog društva “Dubrovnik" iz 
Chicaga, Ivanka Pavić Paraga u ime republikanaca iz Toron- 


.ta, Ivan Barić i Ante Dokoza u ime hrvatskih republikanskih 


društava Australije, Hrvatsko republikansko društvo “Ante 
Starčević" iz Stuttgarta, Marica Miletić iz Mostara i Božo 
Kelava iz Kalifornije. 


Zatim je uzeo riječ gosp. Krešimir Kontić, od Hrvatskog 
republikanskog društva “Mirko Vlasnović", iz Adelaide, Au- 
stralija, koji je rekao: 

“Rođen sam 1. travnja 1947. u općini Drniš. selo Trbou- 
nje. Osmi sam sin, a deseto od 12 djece, od oca Ivana i maj- 
ke Marije. Radnik sam po zanimanju i nisam uspio završiti 
šesti razred osmoljetke, jer su me izbacili komunisti iz škole 
zbog mog hrvatskog i katoličkog odgoja. U vojsku me nisu 
htjeli, a posao mi nisu dali, pa sam morao otići u tuđinu, u 


daleku Australiju, daleko od mog rodnog mjesta. No radije 


sam i to učinio nego da uđem u Partiju. 

Ovdje među vama nalazi se jedan čovjek koga želim 
posebno pozdraviti. On mi je u mojim dječačkim danima 
služio kao uzor, jer što su više njega naši neprijatelji progo- 


nili, to je više raslo moje rodoljublje i moj otpor neprijatelju. . 


Govorim o svom bratu Nikoli, koji se ima također namjeru 
uključiti u naše republikanske redove. - 


Možda neću moći sakriti svoju radost i uzbuđenost zbog. 


toga što se nalazim ovdje među vama. Sretan sam što se 
mogu skupa s vama boriti i raditi za Hrvatsku, jer do sada 
sam to mogao činiti samo daleko od Hrvatske. 

Dopala me je čast da vas pozdravim u ime svih Hrvata 
i Hrvatica, a posebno republikanaca iz Australije, za koju 
bih se usudio reći da nam je bila druga domovina, druga 
Hrvatska, jer nas je primila onako kako nas naša vlastita 
domovina, krivnjom komunista i Jugoslavena, nije mogla 
primiti. 

Posebno mi je drago što sam stigao u naš bijeli i dragi 
Zagreb-grad, a još mi je draže što se nalazim među vama, 
današnjim i budućim republikancima, ili našim simpatizerima. 
Kao pojedinac i kao čovjek dajem vam punu potporu u dalj- 
njem radu za dobrobit našeg napaćenog, ali nikad pokore- 
nog hrvatskog naroda. 


Želim Vam iznijeti svoje životno iskustvo u vezi sa stran- 
kom Hrvata republikanaca, koja se vani naziva Hrvatska re- 
publikanska stranka, a koju vi ovdje kanite, zbog legalnih 
razloga, nazvati Hrvatska republikanska zajednica. Zahvalju- 
jući tome što sam bio ne samo član nego i aktivist Hrvatske 
republikanske stranke mogu mirne duše i čiste savjesti danas 
reći samom sebi i svojoj djeci da nisam živio uzalud. Mi 

* zajednice. Tamo se upisuju samo oni koji 


republikanci nismo nikada bili strančari i uvijek nam je bila 
na pameti Hrvatska i njeni interesi, a ne interesi naše stran- 
ke. Zato smo pomagali svima koji su radili za Hrvatsku, neo- 
visno o tom kome su pripadali. Osnivač sam Hrvatskog re- 
publikanskog društva u Adelaidu. Društvo nosi ime “Mirko 
Vlasnović", u čast jednog od onih 19 vitezova koji su 1972. 
krenuli u Hrvatsku da se za nju bore i koji su svi, osim 
jednoga, položili tada svoje živote za našu domovinu. Naša 
stranka nije s tom akcijom imala nikakve veze, ali smo pošti- 
vali njihovu žrtvu i njihovo rodoljublje. Želim ovdje spomenuti i 
mog dobrog prijatelja, Jozu Glamočaka, koji je skupa sa mnom 
pokrenuo to društvo, a inače ima svoje brodogradilište. Po- 
magao sam u osnivanju Hrvatskog narodnog vijeća, kao i 
Hrvatske demokratske zajednice, pa sam u tamošnji ogranak 
HDZ-e učlanio oko 150 Hrvata, iako ja sam nisam pristupio 
Hrvatskoj demokratskoj zajednici, jer pripadam drugoj stran- 
ci. Godinu dana smo ja i moja žena pomagali raspačavati 
Glasnik HDZ-e, a uspio sam također pronaći oko 30 Hrvata 
koje sam učlanio u “Zlatnu knjigu" Hrvatske demokratske 
ji dadu svaki po 
tisuću dolara najmanje. Pomogao sam, dakle, HDZ-i, ali je i 
Hrvatska demokratska zajednica pomogla meni, jer se 
zahvaljujući njenoj izbornoj pobjedi nalazim danas, nakon 
22 godine, ponovno u mojoj dragoj domovini Hrvatskoj. 
Moja je, dakle, pouka slijedeća: svi Hrvati trebaju raditi 
zajednički i složno, sve hrvatske stranke trebaju raditi za 
Hrvatsku, pa ćemo onda uskoro potpuno pobijediti i uspjeti 
ostvariti bolju budućnost našem narodu." 


sz 


Kao slijedeći govornik nastupio je član Glavnog odbora 
Hrvatske republikanske stranke, gosp. Ivan Šaravanja, iz 
Toronta, koji je prisutne pozdravio u ime Hrvata Kanade 
slijedećim riječima. 

“U mom srcu osjećam jednu nevidljivu radost što se na- 
lazim ovdje, među vama. 

Rođen sam u Hercegovini, kraj Ljubuškog, južna Hr- 
vatska. Po zanimanju sam radnik. 11.8.1959. dospio sam u 
zatvor zbog političke djelatnosti. Bio sam član jedne ilegal- 
ne organizacije koja se je zvala Mlada Hrvatska. Kaznu sam 


izdržao u koncentracionom logoru Sv. Grgur, ili kako ga mi 
prozvasmo Otok sreće. Godine 1963. pušten sam na slobodu. 
Spomenut ću vam i neke moje sudrugove zatočenike: vama 
ovdje prisutnima dobro poznati Vice Vukojević, danas mini- 
star u vladi dr. Franje Tuđmana, odvjetnik Ivan Gabelica, 
danas potpredsjednik Hrvatske demokratske stranke, prof. 
Ivica Livnjanić, danas gradonačelnik grada Zadra, g. Vlatko 
Kraljević, službenik u ministarstvu u Sarajevu. To je upravo 
mozaik u političkom smislu nas Hrvata. Jedni smo djelovali 
u emigraciji, drugi u domovini, u svim borbenim skupinama, 
ali u bitnom smo bili skupa, svi u istom oslobodilačkom 
procesu. 

Mnogo je godina prošlo od mog odlaska iz domovine. 
Od dana 23. lipnja 1964., kada sam prešao granicu, pa do 
sada nisam se vratio u Hrvatsku. Ali nisam nikada prestao 
na nju misliti, nju ljubiti i za nju raditi u okviru onih sposob- 
nosti koje su mi dali Bog i moji pokojni roditelji. 

Dolaskom u emigraciju išao sam među Hrvate. Više sam 
slušao nego govorio, jer sam htio nešto naučiti spoznajući 
da je politika nauka koja se bavi sudbinom jednog naroda 
u okviru državnih granica, kroz političke stranke. 

28. lipnja 1970. učlanio sam se u jednu borbenu organi- 
zaciju, Hrvatsku republikansku stranku, ili kako smo je mi 
prozvali hrvatska politička obitelj, u kojoj i sada djelujem i 
u kojoj sam član Glavnog odbora. Godine 1987. izabran sam 
u Sabor HNV-a, kao kandidat HRS-e. 


Dame i gospodo! Primite iskrene pozdrave od Hrvata iz 
SAD i Kanade, posebno od hrvatskih republikanaca. Mi že- 
limo da naše iskustvo, program i načela predamo vama, da 
zajednički radimo za dobrobit Hrvatske i hrvatskog naroda. 


Ovu političku djelatnost zastupamo mi republikanci. | 


Ovo je naša misao vodilja i .na njoj izgrađujemo i konkreti- 
ziramo svoj patriotizam, svoje rodoljublje, svoju djelatnost 
i požrtvovnu ljubav za Hrvatsku. 

I zato kao apostoli. radimo da se ovakva politika proširi 
među svim Hrvatima, da slobodno i odgovorno rade za dobro 


zajednice, za dobro vaše i naše i svima nama drage Hrvat-. 


ske u kojoj će, kako reče Otac domovine dr. Ante Starčević, 
vladati samo Bog i Hrvati. Borbom i radom do samostalne 

države, u kojoj će biti puna sloboda i socijalna pravda! 

Zadnji pozdravni govor održala je prof. Malkica Dugeč, 
sabornica Hrvatskog narodnog vijeća i članica Glavnog 
odbora Hrvatske republikanske stranke, koja je rekla: 

“lako u dubini svoga bića uvjerena da danas, kao i 
uvijek kada su u pitanju životni interesi i povijesni državni 
kontinuitet naše Hrvatske, više vrijedi “kaplja krvi prolivena 
za domovinu, nego čitavo more ili najgušća kiša rodoljub- 
nih govora" (Vjekoslav Klaić) te da velike riječi moraju slije- 
diti još veća djela — ja vam ipak iz poštovanja prema ovom 
trenutku istine na koji smo dugo, dugo čekali — želim izra- 
ziti iskrenu dobrodošlicu u veliku i složnu političku obitelj 
hrvatskih republikanaca. 

Ujedno vam prenosim bratske pozdrave svih naših subo- 
raca koji žive u europskim i prekomorskim zemljama, a koji 
nisu bili u mogućnosti doputovati i podijeliti sa vama neizre- 
civu radost što se nakon više od četiri desetljeća strepnji, 
nadanja, rada i vjere u pobjedu pravednih stremljenja cije- 
loga hrvatskoga naroda — ispunila želja da se baklja slobo- 
de prenese na sveto hrvatsko tlo i tu, poput vječnog svjetla, 
cstane plamtjeti u svim hrvatskim srcima. 

Poučeni obrambenim, graditeljskim i očovječenim hr- 
vatskim nacionalizmom prof. Ivana _Oršanića, jednog od 
ideologa i osnivača Hrvatske republikanske stranke, te osob- 
nim iskustvom da su samo promišljen, sustavan rad i svjesne 
žrtve, a ne slavlja, slatkorječivost ili samohvalisanje, najveći 
doprinos.slobodi hrvatskoga naroda te najzornija potvrda 
ljubavi prema svojoj Domovini — vaša hrvatska braća i se- 
stre, istomišljenici iz Njemačke, Švedske, Francuske, Belgije, 
Švicarske, Kanade, SAD-a, Argentine i Australije čvrsto vam 
stežu desnicu u nadi da će stvarno hrvatsko borbeno i radno 
zajedništvo biti podloga ovoga kao i svih budućih okupljanja. 
ePueli hrvatskih republikanaca. 

“Kako naš zajednički konačni cilj: slobodna, suverena, 
demokratska, socijalno pravedna država Hrvatska u povi- 
jesnim i etničkim granicama, još nije ostvaren, a neprijatelji 


i zlosilnici, velikosrpski megalomani i politički slijepci koji- 


ma pada mrak na oči već pri samom spomenu imena hrvat- 
skoga, terorom nastoje onemogućiti mladu hrvatsku demo- 
kraciju i pokušaj mirnog, civiliziranog izlaska iz tvorevine 
u koju nikada nismo dobrovoljno-ni ušli, bit će IP mnogo 
posla za sve nas. 

Mi, koji smo odviše dugo morali živjeti daleko od svoje 
Hrvatske (a kao plod zlosilja nad čitavim hrvatskim naro- 
dom!) — živom, nepotkupljivom i slobodarskom hrvatskom 
riječi, često stavljajući i svoj vlastiti život na kocku, prono- 
sili smo svijetom istinu o ušutkanoj i okupiranoj domovini, 
tajnim vezama- slali smo joj poruke u obliku kazeta, letaka, 
časopisa, brošura; preko hrvatskih pečalbara gradili smo 
živi most prema Hrvatskoj, kako bismo što prije izišli iz “brat- 
skog zagrljaja mržnje i noža." (I. Oršanić) 

Izvještavali smo svjetsku javnost o mučkim ubojstvima 
Hrvata po tuđim zemljama, o krikovima hrvatskih političkih 
uhićenika iz Lepoglave, Stare Gradiške, Zenice, sa Golog 
Otoka. Moralno i materijalno podupirali smo obitelji uhiće- 
nih ili ubijenih Hrvata kao i sve one koji ,su bili spremni su- 
djelovati u općehrvatskoj osloboditeljskoj borbi. Ne samo 
kao članovi Hrvatske republikanske stranke, već i kao aktiv- 
ni djelatnici u drugim hrvatskim i stranim organizacijama i 
društvima nastojali smo skrenuti pozornost na položaj Hr- 
vatske u tzv. SFRJ. lako smo još 1951. god. počeli izdavati 
glasilo HRS-e Republika Hrvatska, jedini politički časopis 
hrvatske dijaspore, uređivali i surađivali smo u listovima Ra- 
kovica, Hrvatski put, Hrvatska budućnost, na koje smo s pra- 
vom mogli biti ponosni, nikada nismo strančarili niti isticali 
pripadnost HRS-i što i nije bilo potrebno, jer smo se svi mi 
osjećali samo pripadnicima hrvatskoga naroda i jer nas je u 
svim našim postupcima, kroz cijeli život vodila jedino ljubav 
prema Hrvatskoj. 

Ističući potrebu duhovnog jedinstva iseljene sa domo- 
vinskom Hrvatskom prof. Vjenceslav Čižek, naš član, filo- 
zof i mučenik pisao je: “Teško je u slobodi bez Domovine, 
no još je teže u Domovini bez slobode". Znali smo to dobro 
i zato nas nisu demoralizirala ni uhićenja, ni kontrole stra- 
nih obavještajnih službi, niti zabrane političkog djelovanja 
u zemljama boravka, niti česti pozivi na policiju, niti pre- 
tresi stanova, a što je sve činjeno u dosluhu sa moćnom beo- 
gradskom tvornicom laži i terora. Mi se, zapravo, i nismo 
imali čega bojati, jer nas ne resi kukavičluk, a borili smo se 
najjačim oružjem na svijetu: istinom! Kako je samo godilo 
napaćenoj duši sudjelovati npr. na jednom hrvatskom hodo- 
čašću i svojim očima vidjeti na tisuće automobila hrvatskih 

hodočasnika “okićenih"' lecima i domovinskim izdanjima 
Republike Hrvatske! To je, eto, bila nagrada za ustrajnost i 
najbolji jamac da će uskoro ideje slijediti i djela. 

Premda su prvi poslijeratni višestranački izbori u Hrvat- 
skoj djelo kako domovinske, isto tako i iseljene Hrvatske, 
premda se tim činom Hrvatska oslobodila mnogih atributa 
podčinjenosti i nehumanosti, potvrđujući tako da je “jugo- 
slavenska zabluda najveća nesreća Balkana i izvor zločina, 
jer je protiv ideje slobode i samoodređenja svih njegovih 
naroda" (Ivan Oršanić: “Oslobođenje i sloboda", str. 65); 
premda Vlada Republike Hrvatske zaslužuje objektivno pri- 
znanje za dosadašnju razboritost pa i dalekovidnost pri rje- 
šavanju prošlih te novonastalih političkih problema, pri čemu 
neprekidno osluškuje bilo čitavog hrvatskog naroda, pribli- 
žavajući nam sve jasnije vidike suverene i demokratske Hr- 
vatske — svi mi slutimo nedorečenost ali i veličinu nastu- 
pajućeg doba, pravog hrvatskog doba u kojemu ćemo možda 
i vlastitim životom morati posvjedočiti svoju ljubav prema 
Hrvatskoj, kako bi svi oni koji iza nas dolaze mogli sretno i. 
dostojanstveno živjeti na zemlji hrvatskoj i pod azurnim ne- 
bom hrvatskim. 

U dubokom uvjerenju da će naš hrvatski rod biti dora- 
stao svakom iskušenju te sa neskrivenim ponosom što danas 
imam čast biti ne samo sudionikom svečanog čina osnivanja 
Hrvatske republikanske zajednice na domovinskom tlu, već 
i svjedokom sudbonosnog vremena u kojemu se ljubav pre- 
ma rodnoj grudi životom plaća no i u kojemu se ime Hrvat- 
ske sve češće spominje kao simbol pravedne borbe za život 
u vlastitu domu, za mir i demokraciju — ja se zajedno sa 
svima vama već unaprijed radujem pobjedi Hrvatske, jer 
vjerujem u Dobro, jer vjerujem u čudesnu moć ljubavi prema 
Hrvatskoj koja nas očovječuje i djelima oplemenjena u vječ- 
nosti traje." 

U točki 3 dnevnoga reda gđica. dipl. ecc. Ljubica Ladan 
pročitala je referat, koji je poslao predsjednik Hrvatske re- 
publikanske stranke dr. Ivo Korsky i koji glasi: 

Sestre i braćo! Dragi republikanci! 


Osjećajno, kao čovjek koji već 46 godina nije vidio svoju domovinu 
nego je nastojao u stranoj sredini očuvati +plamen ljubavi. za Hrvatsku 
onako snažan kao što ga je primio u mladosti, kad su se hrvatski đaci 
i sveučilištarci. borili protiv. sveobuhvatne kraljevske diktature i njenih 
četničkih suradnika, svakako: bih volio biti danas. među vama. U vašem 
skupu osjećao bih da moj život nije bio uzaludan i da je taj mnogo godi- 
na na oko bezizgledan napor, ipak bio koristan u hrvatskoj osloboditelj- 
skoj borbi. Da, to je osjećaj. Ali razum kaže da su ovi i ovakvi osjećaji 
doduše razumljivi i mogu učvrstiti čovjeka u njegovoj djelatnosti, ali da 
nisu prvotni. Prvotna je naša borba i razumski politički stavovi koji 
promiču tu borbu. U našem konkretnom slučaju, u našem djelovanju 
kao pripadnika jedne političke strukture, Hrvatske republikanske stranke, 
moramo shvatiti da su razumski argumenti važniji od osobnih, osjećajnih, 
i da je zajednica, stranka, u borbi važnija od nas pojedinaca. 

Razumski gledano veći je uspjeh što ste se vi ovdje okupili, tek 
djelomično nadahnuti našim radom, da u novim prilikama ostvarite ono 
što smo mi, naraštaj koji je već preko pol stoljeća u borbi, pripravili za 
vas. Naš stvarni uspjeh je u vašem uspjehu. | moja odsutnost je zapravo 
najveći uspjeh, jer vas ne vodi nikakva radoznalost da vidite i čujete 
jednoga od malobrojnih preživjelih iz za vas dalekih dana hrvatske borbe 
za ostvarenje hrvatske države i za očuvanje one države koju smo 
postignuli 10. travnja 1941., ali koju smo uskoro izgubili, iako smo 
se za nju borili. Ne vodi vas dakle radoznalost nego ista ona ideja koja 
je vodila nas: Hrvatska mora biti slobodna i nezavisna i njeni državljani 
moraju živjeti kao politički slobodni ljudi, u gospodarski suvremenom 
društvu i u sustavu u kojemu će uz slobodu vladati socijalna pravednost, 
u kojemu će jači slobodno razvijati svoje snage s jedinim ograničenjem 
da ih ne smije upotrijebiti protiv slabijega; dok će slabiji znati da će i 
njihov iskreni i pošteni napor osigurati im život dostojan čovjeka. 

No zar su zato potrebne stranke, upitat će se mnogi od vas. Nije li 
dovoljno da svi budemo složni i jedinstveni, da bismo postignuli taj cilj. 
Ovakav duh može nas potaknuti na borbu i na djelovanje u prijelomnim 
časovima kao.što su narodni ustanci ili ključni izbori, dakle kao što je 
to bilo 10. travnja 1941. te 22. i 23. travnja 1990., ali nas ne može do- 
vesti do konačnog cilja, koji zahtijeva sustavno i dugotrajno djelovanje, 
a ne časoviti zanos. 

“Patriotizam voli domovinu, ali politička stranka, pokret ili skupina 
konkretizira i dinamizira tu ljubav", napisao je 1953. godine, u emigraciji, 
utemeljitelj i ideolog hrvatskog republikanstva, prof. Ivan Oršanić- 

Razrađujući tu misao, nekoliko godina kasnije, piše: “...patriotizam 
koji se ne urezuje u sudbinu naroda i domovine u određenim idejama i dje- 
lima, u stvari je patrioterstvo, himbeno i deklamatorsko oblikovanje praznine, 
koju razvijaju paraziti i osrednjaci na grbači solidnog rada i solidnih na- 
cionalnih radnika. 

Patriotizam ima biti konkretiziran na liniji narodnih potreba,'' nastavlja 
Oršanić. “Očevidno konkretiziran. Stvaralački konkretiziran." 

“Tko ukida, podcjenjuje i isključuje stranke, čini u općenarodnom . 
smislu najveći zločin, jer ukida strujanje i konkretiziranje općenarodnih 
ideja, jer onemogućuje stvaranje slobodnog sabora i svega što iz njega iz- 
lazi. Prema tome, ako stvarno i pošteno shvaćamo duh zapadnjačkog demo- 
kratskog razvitka, ako stvarno hoćemo slobodni društveni poredak za svoj 
narod, onda smatrajmo s dužnom ozbiljnošću i odgovornosti, da mu moramo 
pripravljati demokratske i slobodnjačke organe ovdje gdje možemo, iz 
kojih će prirodnom nuždom slijediti i demokratska vladavina. To je pa- 
triotsko, to je općenarodno djelovanje na suvremenoj razini slobodnog 
društva." : 

U tome duhu radila je i razvijala se je Hrvatska republikanska stran- 
ka u svijetu. Nije se iživljavala u proslavama, nostalgičnim uspomena- 
ma ili u hvalisanju, nego je spremala ideje i širila ih prvo među hrvat- 
skim iseljenicima, zatim, kad je ojačala, među hrvatskim radnicima u 
Europi i, konačno, preko njih i preko drugih, u hrvatskoj mladeži u do- 
movini. Stalno, postojano, bez prekida, dan za danom, mjesec za mje- 
secom, godinu za godinom. 


Ali to nije bio jednosmjerni put. Iz domovine su stalno prihvaćani 
idejni i politički poticaji. Stranka nije gradila samo na prošlosti, nego 
se je stalno prilagođivala novim prilikama u domovini i stoga su njene 
ideje i političke formulacije mnogi prihvaćali a da nisu bili svjesni odakle ' 
dolaze. Uvijek smo držali u vidu da naš politički rad ima smisla samo 
ako je upravljen prema domovini i za domovinu. | to ne tvrdim tek da- 
nas, kad je to očito, nego sam o tome pisao u doba kad je u domovini 
vladao mrak Rankovićeve diktature i strahovlade. 


Povodom šezdesetog rođendana našega utemeljitelja, na sastanku 
Hrvatskog republikanskog društva u Buenos Airesu dne 14. kolovoza 
1964., prije predavanja koje je bilo zakazano, održao sam pozdrav koji 
prof. Oršanić nije očekivao i u kojemu sam između ostaloga rekao: 


“Prije nekoliko godina pitao nas je jedan prijatelj iz Australije, 
ciljajući očito na prof. Oršanića, što smo učinili za .Hrvatsku.. 


Nismo stvorili velike organizacije, nismo kod takozvanih velikih 

pobrali nikakvih uspjeha. Zar ćete se povratiti u Hrvatsku, pitao 
je taj prijatelj, samo sa snopom časopisa pod rukom i mislite da 
ste time učinili nešto za hrvatsku borbu? Unatoč podrugljivom 
obliku, prijatelj je pogodio bit stvari. Nećemo se možda ni vratiti 
u Hrvatsku, niti ćemo tražiti nagradu za taj snop časopisa, ali taj 
snop časopisa ostat će ne kao papir nego kao izgrađeno idejno 
oružje, da ga hrvatski narod može upotrijebiti, sada u borbi, a 
kasnije u slobodi, da ne mora posizati u daleku prošlost koja više 
nije suvremena, niti za stranim gotovim programima koji mu ne 
odgovaraju. 

U tom podrugljivo nazvanom “snopu časopisa' dano je obilje 
ideja političkog reda, dakle onoga što u hrvatskoj politici nedo- 
staje već trideset godina. Mimo, pa i. protiv časovitog oportuniteta 
dani su stalni idejni temelji, koji se ne moraju mijenjati prilikom 
svake sitne promjene, jer su izgrađeni proučavanjem hrvatske 
prošlosti, hrvatske sadašnjosti i hrvatske budućnosti. | to ne Hr- 

vatske kao jedinice izvan svijeta, kao nekog učiteljskog, ružiča- 
stog ideala, nego Hrvatske kao zemlje okružene  prijatelji- 
ma i neprijateljima, naroda podvrgnuta ne samo svojim predaja- 
ma, nego i utjecajima vremena u kojem živi, ljudi ne samo sveta- 
ca, nego i griješnika i pokvarenjaka, ne samo junaka nego i ku- 
kavica i oportunista. Jednom riječi, ideje su za Hrvatsku, prostor 
s morem, rijekama, gorama i ravnicom; za ljude od krvi i mesa, 
koji se mole i koji psuju. Za tu Hrvatsku, da bude sretna i na- 
predna, da bude slobodna i pravedna, stvoren je idejni kostur u 
tom prezrenom snopu časopisa, da te ideje rade i djeluju, kad će 
miševi izjesti papir, na kojem su napisane. 

U, tom snopu papira, iskreno priznajemo, glavne su ideje na- 
šega svečara. | mi drugi smo nešto napisali, nešto proučavali, 
nešto dali, ali sve je to odraz jednog mislioca, koji je hrabro 


krenuo s perom u šikaru predrasuda i licemjerstva što se zove 


hrvatska politika, i bezobzirno otvarao put." 

I da nije bilo tih ideja, koje ste vi, ovdje prisutni kao i drugi koji 
se danas žele organizirati u našoj stranci, upoznali u tom “snopu časo- 
pisa", a mnogi, većina, u politički jednostavnijem obliku preko letaka 
i magnetofonskih kaseta, a zatim u 'zbirci “Vizija slobode", suvremeni 
hrvatski nacionalizam koji je procvao u Hrvatskoj zadnjih godina na iz- 
gled spontano i pojavio se je kao izgrađen i skladan idejni pokret, takav 
nacionalizam ne bi uopće postojao. Postojao bi duh pobune protiv Ju- 
goslavije, duh mržnje na neprijatelja koji nas tlači, duh osvete za po- 

činjeno zlo, ali ne bi postojao splet pozitivnih i razumnih pogleda na 
stvarnost kojim se danas odlikuju široki slojevi hrvatskih nacionalista. 
Varaju se oni koji govore da je to spontano. Spontano dolazi samo zlo 
i reakcija na zlo. Dobro i plemenito je posljedica plemenitih duhova 
koji u razdobljima mraka i neslobode izrađuju misli za bolju budućnost. 
Oni, obično, kao Mojsije umiru pred obećanom zemljom, ali njihove 
vizije omogućuju da narod tu svoju obećanu zemlju ustroji kao pravedni 
dom a ne kao nasilje. Većina ni ne sluti odakle im dolaze riječi. Manjina 
možda i zna, ali ne želi to reći, jer bi. željela sebi pripisati ono dobro 
što je preuzela od drugih. No sve to nije bitno. Bitno je da se te ideje 
šire i da moraju pobijediti. Zato stvaramo politički okvir da ne ostanu 
samo kao krasna teorija nego da se ostvare u javnom životu. 

U našim očima stranka nije sredstvo da jedna skupine dođe na 
vlast. A vlast nije zato da se neke skupine njome koriste i steknu slavu 
ili bogatstvo, ili i jedno i drugo. Za nas, kao za sve iskrene prijatelje 
slobode u cijelom svijetu, stranke su sredstvo da se određene ideje pro- 
šire u jednom narodu, da se dio naroda oko njih okupi i pretvori ih u 
program i da s tim programom izađe na izbore pred cijeli narod da bi 
zadobio mandat za ostvarenje toga programa. Nosioci programa, stranka, 
ako su dostojni toga povjerenja, radit će za boljitak zajednice koja se 
zove država. U pravoj demokraciji, koju mi želimo ostvariti u Hrvatskoj, 
vlast ne smije služiti ni pojedincima ni skupinama. Vlast je služba za 
promicanje napretka zajednice i organizirano djelovanje za tu zajednicu. 

Politika nije filozofska škola, ali nije ni čista akcija, nego je skladni 
spoj misli i djela. Razum vodi a volja djeluje. To je prava politika, ona 
koju želimo unaprijediti. Ne bezglavo srljanje, ali ni pasivno razmišljanje 
istočnih mudraca. Politika je za nas plemeniti rad za zajednicu, rješavanje 
problema zajednice, izgrađivanje budućeg života te zajednice, dakle rad 
za sve i u korist svih dijelova političkog tijela što se zove država. 


Hrvatska je danas u teškom položaju, jer oni koji su je desetljećima 
tlačili danas joj kidaju žive dijelove njenoga područja i njenoga naroda, 
kad je već ne mogu cijelu zadržati u ropstvu. U takvim časovima potrebne 
su osim hrabrosti i čvrstih mišica i zdrave ideje, da bi šaka znala 
zašto udara i bila u službi viših vrednota, a ne mržnje i osvete. U ovakvom 
prijelomnom času želimo raditi kao skupina, zajednički, organizirano i 
odgovorno, jer u velikim prijelomnim časovima kao što ih danas doživlja- 
vamo definira se na dugi niz godina budući život hrvatskog naroda i nje- 
gove države. U takvim prilikama moramo biti djelatno prisutni na način 
uobičajen u slobodnom svijetu, kao politička stranka koja će u pleme- 
nitom natjecanju s drugim strankama nastojati uvjeriti narod u ispravnost 


svojih misli i svoga programa, da bi se naša Hrvatska izgradila kao uzorna 
zemlja slobode i napretka. 

Pružamo vam idejni kapital i četrdeset godina političke postojanosti 
i čiste hrvatske djelatnosti, da biste u tome okviru radili za Hrvatsku. Ne 
* obećavamo vam ni slavu ni bogatstvo nego samo čestit i požrtvovan rad, 
idejno izgrađeno djelovanje, a ne lutanje. | 

U rukama čestitih i požrtvovnih Hrvatica i Hrvata ovo idejno blago 
mora dovesti do uspjeha. ' 

Na idejnom bogatstvu koje nam je dao Ivan Oršanić izgradili smo 
se mi, hrvatski republikanci, koji smo djelovali u inozemstvu dok je 
“Hrvatska pokušavala preživjeti u kliještima jugoslavenske i komunističke 
diktature. Imali smo tu sreću i želimo je sada dijeliti s vama, te zajednički 
raditi za Hrvatsku: Osobno se nadam da će naša nova organizacija u toi 
našoj Hrvatskoj koja stoji pred svojim oslobođenjem i nezavisnošću ostva- 
riti ono što sam rekao u svom oproštaju pred lijesom Ivana Oršanića dne 
18. prosinca 1968., na groblju jednog buenosaireskog predgrađa: 


“| kad jednom hrvatski narod bude slobodan u svojoj domo- 
vini i kad se hrvatska mladež opet bude mogla izgrađivati na dje- 
.lima hrvatskih mislilaca vjerujem da će filozofsko djelo prof. Ivana 
Oršanića biti stavljeno na raspolaganje novim hrvatskim nara- 
štajima, da u njemu i iz njega crpu ideje i smjernice za izgradnju 
hrvatske slobode. Tada će iz daleke Argentine zračiti nad Hrvat- 
skom vedrina i dubina čovjeka koji se cijeli svoj život borio za 
punu slobodu Hrvatske i Hrvata." 


Na ostvarenju ovih misli surađivat će s vama i pomagat će vam 
da se ispravno ustrojite čovjek koji se je godinama posvetio prouča- 
vanju Oršanićevih misli i njihovu širenju, te koji je s mnogo ljubavi 
i požrtvovnosti priredio “Viziju slobode! kao pregledan zbornik repu- 
blikanskih misli. Želim u tom odgovornom zadatku mnogo sreće i uspjeha 
profesoru Kazimiru Kataliniću koga sam kroz 35 godina prisne suradnje 
upoznao kao sposobnog. i poštenog intelektualca i političara, a iznad 
svega kao lojalnog prijatelja i suradnika. Vaša će organizacija, dakle, 
biti u dobrim rukama. 


Želim vama svima sreće i uspjeha u radu za Hrvatsku uu okviru Hrvat- 


ske republikanske zajednice koju ćete danas ustrojiti. 
x 
U točki 4 dnevnoga reda gosp. Šime Kevrić pročitao je 

referat koji je poslao prof. šime Letina, blagajnik i član Iz- 
vršnog odbora Hrvatske republikanske stranke i sabornik 
Hrvatskog narodnog vijeća, koji prenosimo u cijelosti: 

“U poratnim, tragičnim i teškim danima, kad je izgle- 
dalo da je hrvatska nacionalna kičma potpuno slomljena, 
u času kad je izgledalo da se hrvatske politike i političkog 
rada, iz straha za vlastitu sudbinu, odriču svi Hrvati, skupina 
hrvatskih rodoljuba i boraca na čelu s prof. Ivanom Orša- 
nićem najavljuje osnivanje Hrvatske republikanske stranke. 
Bilo je to 9. siječnja 1951. godine u Argentini. 

Primarni zadatak Stranke bio je i ostao: uspostava sa- 
mostalne države Hrvatske na hrvatskom povijesnom podru- 
čju. što to znači? To znači da HRS odbacuje svaku Jugo- 
slaviju, jer je ona, kako reče prof. Ivan Oršanić, “diktatura 


ili je ne može biti". 5 


No, koliko god ističemo, važnost države, svjesni da bez 
nje nema narodne slobode, uvijek ističemo da mi ne želimo 
bilo kakvu državu, već da želimo državu slobode, mira, so- 
cijalne pravde i napretka. Država nije i ne može biti sama 
sebi svrhom, već ona predstavlja samo sredstvo u ostvarenju 
slobode i ekonomskog blagostanja kako za narod kao cjelinu 
tako i za svakog čovjeka kao pojedinca. U tome se sastoji 
smisao onog što mi nazivljemo integralnom slobodom. 


Prema programu naše stranke, vlast u Hrvatskoj mora biti 
u rukama naroda. Narod je onaj koji preko svoga slobodno 
izabranog Sabora upravlja državom. Kao što nema narodne 
slobode bez vlastite države, tako nema ni demokracije bez 
višestranačkog života. U tom smislu naša stranka je uvijek 
isticala potrebu pluralizma, odnosno važnost višestranačkog 
sustava u državi Hrvatskoj. 

Nama je jasno da program stranke, bez obzira kako bio 
dobar, ostaje mrtvo slovo, ukoliko nema sposobnih i odanih: 


pristaša, koji će ga znati predočiti narodu i boriti se za nje- 


govo ostvarenje. Osjećam da naše dosadašnje žrtve nisu 
bile uzaludne i da je sjeme koje smo godinama sijali, kroz 
vas danas prisutne na Osnivačkoj sjednici izniklo u odvažne 
borce i rodoljube koji će znati približiti naš program svakom 
poštenom hrvatskom čovjeku, da jednom cijela Hrvatska 
uživa plodove dugogodišnjih žrtava. 

Od osnutka pa do danas, vodstvo Stranke je išlo za tim 

da u Stranku uključi poštene, sposobne i radišne ljude. 
željelo je da Stranka bude skup odgovornih ljudi kojima će 
narodni interesi biti iznad osobnih interesa. Mnogi Hrvati u 
emigraciji zavidno su gledali na rad Stranke, na prodor nje- 
zinih ideja među mladež i na jasnoću s kojom je Stranka 
nastupala u različitim situacijama u kojima se oni nisu mo- 
gli snalaziti. Sve je to Stranka mogla činiti zato što je od- 
gojila ljude, svoje članove, u čistom hrvatskom duhu. Da- 
nas u našoj stranci ima ljudi različite dobi i različitih profe- 
sija. U njoj ima žena i muškaraca, pripadnika različitih vjera, 
intelektualaca i radnika, ljudi iz svih dijelova povijesne Hr- 
vatske. 

Nitko od nas nema nikakvih povlastica ni privilegija, 
već svi nastojimo, svatko na svoj način i prema svojim spo- 
sobnostima i mogućnostima, doprinijeti svoj obol u izvrša- 
vanju, kako bi rekao Otac domovine Ante Starčević, svoga 
deržanstva. i 

Hrvatska republikanska stranka do sada je prednjačila 
u izgradnji mostova među Hrvatima različitih mišljenja i pro- 
šlosti, nastojeći povezati sve Hrvate u radu za ostvarenje 
slobode i nezavisnosti. U tom ćemo smislu nastaviti i sa 
svoje strane učiniti sve moguće da Hrvati budu jedinstveni u 
borbi za državu. Nadamo se da ćete i vi u domovini nasta- 
viti tom našom praksom i da ćete u svakom Hrvatu, bez ob- 
zira na neslaganje u nekim pitanjima, uvijek gledati brata i 
prijatelja. Možemo se razlikovati u stotinu stvari, rekao je 
naš osnivač prof. Ivan Oršanić, jer to prirodno pripada razvi- 
jenom narodu i demokratskom sustavu, ali u ostvarenju cilja 
moramo biti jedinstveni. 


Hrvatska je napokon doživjela promjene i ušla u fazu da 
postane potpuno samostalna, slobodna i demokratska. Hr- 
vatski je narod danas stavljen pred veliko iskušenje: izboriti 
državu Hrvatsku ili pokleknuti pred velikosrpskim divljanjem 
i ponovo kao guske u magli odsrljati u Beograd. Mislim da 
su Hrvati danas nacionalno svjesniji i jedinstveniji nego ika- 
da u novijoj povijesti. Velika većina Hrvata danas shvaća da 
više nema povratka na staro. Miran razlaz, to je naš repu- 
blikanski prijedlog i nada, jer ne želimo prolijevanje ničije 
krvi. Ali ako se pokaže da je borba neizbježiva i da je ona 
zadnje sredstvo u obrani hrvatske slobode, hrvatskog života 

i državne nezavisnosti, onda hrvatski narod nema drugog 
izbora nego časno i odvažno prihvatiti i borbu. U protivnom, 
značilo bi odreći se narodne slobode, a odreći se narodne 


.slobode znači odreći se vlastitog dostojanstva, rekao je 


Rousseau. 

Koliko god želimo i nastojimo riješiti hrvatsko pitanje 
na miran i razuman način, moramo biti svjesni s kime ima- 
mo posla, kako ne bismo našu dobrotu i mirotvorstvo pono- 
vo platili bilo krvlju, bilo robijom i narodnim sužanjstvom. 
Sjetimo se Stjepana Radića koji je, premda mirotvorac, pao 
od velikosrpske ruke. U srpskim i četničkim glavama nikada 
nije bilo smisla ni razumijevanja za naše mirotvorstvo. Da- 
našnja četnička divljanja ne smiju nas isprovocirati i nave- 
sti na nerazumne korake, ali isto tako nas ni promjene, koje 
nam omogućavaju da u Hrvatskoj možemo slobodno reći da 
smo Hrvati, ne smiju uspavati, kako nas neprijatelj ne bi na- 
šao nespremne i pospane. A po svemu se vidi da nas neće 
naći nespremnima. sio 

Dragi prijatelji, uz ovo nekoliko misli želim vam svima 
skupa iskreno čestitati i poželjeti sreću u daljnjem svako- 
dnevnom radu za Hrvatsku. Kažem namjerno svakodnevnom, 


jer vaš rad od danas uistinu mora biti svakodnevan, ako želite 


biti djelotvorni članovi Stranke i korisni sudionici u borbi za 
državnu nezavisnost i slobodu. Neka vas poteškoće ne upla- 
še, jer će vaša ljubav za domovinu svladati sve poteškoće 
s kojima ćete se susresti. Ako budete imali vjeru u konač- 
nu pobjedu, budite uvjereni da ćete izdržati." 


“x 


Kao posljednji, pročitao je svoj referat prof. Kazimir 
Katalinić, dugogodišnji tajnik Hrvatske republikanske stran- 
ke, koji je rekao: 


Sestre i braćo! Dragi prijatelji! 


Godine 1957., u dvanaestoj godini svoga izagnanstva i jedanaest 
godina prije svoje smrti, razmišljao je prof. Ivan Oršanić o svojoj do- 
movini i o njenoj sudbini i budućnosti. 

“Mi smijemo  predpostaviti'', napisao je u broju 27/28 časopisa 
Republika Hrvatska “da će se hrvatski narod osloboditi od komunizma i da 
će se raspasti Jugoslavija, već i zato, što se to jednom dogodilo i što 
to hoće hrvatski narod. , 

A što onda? : 

Tko bi mogao dokazati, da bi oslobođena Hrvatska postala i sio- 
bodnom Hrvatskom? 

Pa zatim nastavlja: 

“Vrijedi pročitati povijest i utvrditi, da sustav slobode ne pada iz 
oblaka i da se ne ostvaruje činom oslobođenja. (...) 

U duši svakog buntovnika zrcali se jedina slika vlasti i vladavine, 
koju nosi i ostvaruje diktatura: Oslobođenje ruši diktaturu, ali slika ostaje 
i ona oblikuje oslobođenje u novim diktatorskim formama. Ono, što je 
trebala biti sloboda, sve, se više izražava kao nova diktatura, vlastita 
diktatura." : 

Ovim je riječima prof. Oršanić htio istaknuti da dugogodišnja dikta- 
tura mora ostaviti svoj trag i da postoji opasnost da će čak i oni koji je 
budu rušili biti pod utjecajem dugogodišnjeg pranja mozga, pa da:će 
im biti teško uspostaviti sustav prave slobode, 

No Oršanić nije bio pesimist, niti je smatrao da čovjek nužno mora 
biti produkt okolnosti u kojima živi. Vjerovao je da možemo ostvariti, 
ukoliko se za to budemo pripremali, ne samo nacionalnu nego istovre- 
meno i osobnu slobodu, dakle potpunu demokraciju. | zato nastavlja: 

“Zbog tog tragičnog povijesnog stanja moramo izvršiti najveće re- 
volucionarne napore u moralnom, intelektualnom i organizacijskom smi- 
slu, da bismo u pothvate oslobođenja unosili slike i vizije o sustavu 
slobode i onemogućili svaki postojeći oblik diktatorskih i totalitarnih shva- 
ćanja među nama. 

Eto, u. tom je smisao postojanja Hrvatske republikanske stranke, 
«koja u oslobođenje nosi viziju = slobode, kao jedinstvenu koncepciju 
integralne slobode hrvatskog naroda.' 


Dragi prijatelji, Hrvatska republikanska stranka je kroz punih 40 go- 


dina širila u emigraciji i u domovini tu viziju slobode. 1, hvala Bogu," 


vidimo da se je oslobodilački proces koji je zahvatio domovinu doista 
razvijao u duhu slobode i da je doveo do političkog pluralizma, a ne 
do diktature ili jednoumlja. To nas mora radovati. 

Dakako, sloboda je nježna biljka kojoj je potrebno posvećivati 
stalnu brigu i pažnju. Eto, to će biti dužnost i nas, hrvatskih republika- 
naca u Hrvatskoj, koji smo odlučili osnovati Hrvatsku republikansku 
zajednicu. | mi ćemo morati, kako reče Oršanić, “izvršiti. najveće (.. ) 

napore u moralnom, intelektualnom i organizacijskom smislu", kako bi 
se sloboda jačala i prodrla u sve pore našeg narodnog bića. 

Ne pokrećemo stranku sa svrhom da se borimo protiv drugih stra- 
naka, bile one u opoziciji ili na vlasti, već želimo dati svoj doprinos oslo- 
bodilačkom procesu, želimo ostvariti našu viziju slobode. Ne dolazimo 
da upiremo prstom u ono što ne valja, nego da iznosimo ono što sma- 


.tramo da valja, da iznosimo naše poglede na realnost, kao i naše po- 


glede kako možemo riješiti probleme. U emigraciji smo bili konstruk- 
tivni, a ne destruktivni, pa takvi želimo biti i sada ovdje, na domovinskom 


.tlu- Želimo graditi, a ne razarati. 


Vjerujemo u ono što zastupamo, vjerujemo da smo u pravu, ali zna- 
mo da nitko nije u stanju potpuno obuhvatiti cjelokupnu istinu, pa zato 
smatramo da trebaju postojati razne stranke, razni pogledi, kako bismo 
zbrajajući i uspoređujući sva shvaćanja istine i realnosti mogli u cije- 
losti obuhvatiti istinu i realnost. 

Vrijeme u kojemu živimo doista je povijesno i izvanredno teško. To 
je vrijeme kad se odlučuje o sudbini našeg naroda. Problemi i poteškoće 
koji postoje i s kojima se moramo uhvatiti u koštac toliki su da je po- 
trebno da svi Hrvati zbiju svoje redove, da svi radimo na ostvarenju te- 
meljnog i zajedničkog cilja, na izlasku iz ova tamnice zvane Jugoslavija. ' 

No ako je tako, upitat će se netko, zašto onda pokretati još jednu 
stranku? Nije li to zapravo razbijanje naših redova? | 


Ne, prijatelji, nije tako. U biti stranke ne znače razbijanje redova, 
nego naprotiv zbijanje redova. Naime, stranke služe za okupljanje ljudi 
koji misle na sličan način, a koji, da nisu povezani u okviru jedne stran- 
ke, ne bi mogli politički djelovati ili bi djelovali svaki za sebe, što bi 
u biti značilo potpuno razbijanje. Što se pak tiče jedinstva, postoje dvije 
vrste jedinstva. Jedno je totalitarističko, a drugo je demokratsko. Ono 
totalitarističko, dakle jednoumlje, dovelo nas je do ovog zla u kojemu 
se nalazimo i iz kojega nam valja što prije izaći. A ono drugo, plurali- 
stičko, pretpostavlja postojanje raznih stranaka, ali pod uvjetom da te 
stranke imaju uvijek u vidu prije svega općenarodne interese, a tek 


nakon toga stranačke. Mi jesmo i želimo biti pripadnici jedne stranke, 


ali ni u kojem slučaju nismo, ne želimo biti i nećemo biti strančari. A 
što je strančar? Što je strančarstvo? To je degeneracija političkog plu- 
ralizma. Kako dobro kaže Oršanić: “Stranačko sektaštvo predstavlja po- 
remećenu idejnu ravnotežu, u kojoj je pripadnik stranke izgubio ili izvrnuo 
smisao postojanja stranke; u kojoj je izgubljeno shvaćanje, da: je stranka 
instrumenat cjeline, kraj drugih instrumenata, a da nije iznad ili mimo 
ideje cjeline.'" (RH 29, str. 19). Drugim i jednostavnijim riječima: stran- 

čarstvo je nezdrava pojava u kojoj stranka stavlja na prvo mjesto svoje 
posebne, stranačke interese, a tek nakon toga zajedničke, općenarodne. 
Sačuvaj nas Bože od ljudi koji se bave politikom zbog sebe i svojih 
csobnih interesa, a ne zbog interesa cjeline, naroda, države. Daleko 
im kuća od nas i od Hrvatske republikanske zajednice. 

Osim toga mi i ne pokrećemo novu stranku, jer u biti naša idej- 
nopolitički (ali ne i organizacijski) matična stranka pokrenuta je u emi- 
graciji još prije 40 godina, a djelovala je u domovini i u doba kad se zbog 
najmanje sitnice svršavalo u zatvoru. Dakako, tada je djelovala onako 
kako se u ono doba moglo djelovati, dakle na sasvim diskretan način. 
Stranka je utjecala i na oslobodilački proces koji je doveo do pokretanja 
hrvatskih domovinskih stranaka, do izbora i do izborne pobjede Hrvatske 
demokratske zajednice. U predizbornoj je borbi podupirala HDZ, “jer je 
u njoj vidjela jedini politički oblik koji je brojem svojih pristalica bio u stanju 
pobijediti na izborima. Preko naših letaka i putem nagovora preko radija 
u slobodnom svijetu nismo tajili da podupiremo taj općenarodni pokret", 
izjavio je u svom intervjuu zagrebačkom časopisu “Hrvatski Rubikon" 
dr. Ivo Korsky, predsjednik Hrvatske republikanske stranke. 

Bili smo prisutni i u predizbornoj kampanji koja se je vodila u Bosni 
i Hercegovini. Toj smo kampanji posvetili jedan cijeli broj našega časo- 
pisa Republika Hrvatska (br. 170), tiskali smo velik broj letaka savezno 
s tamošnjim izborima, a isto tako i brošuru “Odnos bosansko-hercego- 
vačkih muslimana prema Hrvatskoj“ u kojoj smo objavili četiri članka: 
“Zagrebačka džamija" (gdje se govori o staroj džamiji koju su srušili 
komunisti i o zagrebačkom mutftiji Ismet efendiji Muftiću, koga su ko- 
munisti 1945. objesili), zatim članak “Narodna svijest i žrtve bosansko- 
hercegovačkih muslimana", pa članak “Hrvati muslimani — viši časnici 
u hrvatskoj vojsci" (u doba NDH) i konačno članak “Hrvati muglimani 
u vodstvu NDH". Kad sam u veljači ove godine boravio u zapadnoj Her- 
cegovini i sreo neke iz vodstva tamošnjeg HDZ-a, bilo mi je veoma drago 
kad sam iz njihovih ustiju čuo koliko su se koristili našim propagandnim 
materijalima, a posebice mislima prof. Ivana Oršanića iz zbirke njegovih 
eseja koja se zove “Vizija slobode". 


Vidimo, dakle, da u idejnom smislu naša stranka već postoji i djeluje 
u domovini. A sada je. došlo vrijeme da joj dademo i legalni organizacijski 
oblik, kako bi njen rad bio još bolji i efikasniji. Pa ako smo do sada ovdje 
u domovini djelovali konstruktivno, ako smo bili i ostali u prijateljskim 
vezama kako s HDZ-om tako i s drugim hrvatskim strankama slične ori- 
jentacije, onda trebamo i ubuduće nastaviti s radom na isti način. Treba- 
mo i nadalje promicati zbližavanje a ne razbijanje hrvatskih redova. 

Dragi prijatelji, naša stranka, koju ćemo danas osnovati, Hrvatska 
republikanska zajednica, ne polazi od ničega. Mi nismo neispisan list, 
jer smo u političko-programatskom smislu nastavak Hrvatske republikanske 
stranke osnovane prije 40 godina u Buenos Airesu. To, dakako, pred- 
stavlja veliku prednost, jer je naša matična stranka u 40 godina svojega 
djelovanja do u tančine razradila rješenja političkih problema hrvatskog 
naroda i Hrvatske. Nama će, dakle, biti lako nastupati, jer ćemo samo 
trebati nadograđivati na političko-idejnim čvrstim i s nacionalnog stano- 
višta potpuno čistim i ispravnim temeljima 

Imamo mi još jednu veliku prednost. Naša je matična stranka, naime, 
tijekom 40 godina svojeg postojanja sticala iskustvo u političkom radu i 
može danas ovo iskustvo prenijeti na nas koji se nalazimo u domovini 
Hrvatskoj. Hrvatska politička emigracija imala je sreću da je živjela u 
slobodnom svijetu, gdje se je mogla slobodno razvijati i gdje su joj uzori 
bili stranke koje postoje u demokratskim i naprednim zemljama, dok je 
u domovini jedini primjer stranke pružala komunistička partija, koja je 
uglavnom bila skup karijerista i prodanih duša, a neko vrijeme i skup 
zločinaca. 

Za razliku od komunista, koji su živjeli od politike, hrvatska politička 
emigracija živjela je od svog rada, a svoj je život posvetila *politici i svom 
narodu. Želimo da taj duh .požrtvovnosti i samoodricanja zrači i unutar 
naše Hrvatske republikanske zajednice. Želimo živjeti za narod, a ne od 
naroda. Želimo okupljati idealiste, a ne kruhoborce. 


m Tijekom četrdeset godina našega rada i postojanja čitava je emigra- 
cija imala priliku upoznati ne samo naš program nego i naš rad i provje- 
riti da je kod nas rad uvijek u skladu s programom. Takvi smo bili vani, 
takvi trebamo biti sada i u domovini. Naša linija treba biti uvijek jasna i 
čista. Svatko treba znati i osjetiti da republikanci stoje sto posto iza ono- 
ga što propovijedaju. Čiste i jasne nacionalističke stavove nismo nikada 
i ni u kojoj zgodi iznevjerili i nikada ih nećemo napustiti. Ono što danas 
govorimo i zastupamo, to smo bili i u prošlosti: uvijek i samo borci za 
istinitu, za integralnu slobodu, borci za samostalnu hrvatsku državu izvan 
bilo kakvih okvira, borci za demokraciju i politički pluralizam, pobornici 
socijalne pravde, tj. uređenja u kojemu neće nitko nikoga iskorištavati. 
Uvijek smo bili pobornici onakve Hrvatske kakvu je opjevala naša draga 
Malkica Dugeč, u stihovima koje ste čuli na početku ovog našeg sastanka. 
Bili smo i jesmo “za Hrvatsku ... bez gorčine ... bez uplakana, tužna 
lica ... za Hrvatsku s pjevom ptica. Za Hrvatsku u kojoj nema straha 
od riječi ni od djela..." i “u kojoj nema ni jednog lica nevesela", 
za Hrvatsku “bez tamnica, za duh slobode". Za Hrvatsku “gdje je čovjek 


248. 


od zlobe veći". Za Hrvatsku gdje, istina “ima dosta kruha i soli za svakog 
gosta", gdje ima za svakog “dosta mjesta'', ali, kako dobro dodaje pjesni- 
kinja, “tko je voli", a ne tko joj sprema ili importira “balvan revoluciju". 

Mi smo oduvijek smatrali da je politika jedna od najplemenitijih dje- 
latnosti. Za nas politika i etika nisu nikada bile niti će ikada biti u suprot- 
nosti. Mi smatramo da etika treba prožimati politiku i politički rad. Zato 
smo odbijali od sebe kruhoborce i oportuniste, a i sada ih ne želimo pri- 
mati, naročito ne u ovoj prvoj fazi kad stvaramo kostur stranke. Jao stranci 
u kojoj oportunisti i kruhoborci preuzmu ključne pozicije. Ta se stranka 
brzo pretvori u pravu nesreću za narod. Zato Hrvatska republikanska za- 
jednica treba biti stranka idealista, koji će, dakako, u svojim nastupima 
biti veliki realisti. 

Odgajali smo se na primjeru velikog hrvatskog iđealista Ivana Orša- 
nića, koji *si je za uzor uzeo drugog idealista, Antu Starčevića. U jednom 


svom pismu, koje je Oršanić uputio jednom mom prijatelju i istomišljeniku - 


u doba kad je već slutio da će uskoro umrijeti, ostavio mu je ovu osobnu 
poruku: 

“Spremajte se ozbiljno, ne zato da postanete velikim hrvatskim opor- 
tunistom, nego čeličnim graditeljem hrvatske budućnosti." 

“Što vrijedi stranka u kojoj je sve prepotencija, špekulacija, proda- 


nost? Samo je narodna nesreća... Ideje moraju biti zajamčene ljudima ' 


i skupinama s ustrajnim radom i odgovornosti, a ne ssamo ambicijom, 
brbljanjem, lijenosti i slatkorječivim rodoljubljem." 

Imajući na umu te misli, napisao sam u “Organizacijskom priručniku 
Hrvatske republikanske stranke", koji sam priredio 1974. godine: 

“Kod budućeg člana zanimaju nas četiri temeljne stvari: rodoljublje, 
osobno poštenje, bistrina i požrtvovanje.". : ' 

A kao motto stavio sam u priručniku ovaj citat Oca domovine, dr. Ante 
Starčevića: 

“Ova stranka ide za umnom i plemenitom svrhom; ć6va stranka, bez 
novaca i vlasti, vjerno ogledalo svojega naroda, niti može naplatiti niti 
zanesti ljude, koji nisu za radnju, za borbu, nego samo za uživanje. 

Dragi prijatelji, ako nam bude uspjelo da u svoje redove pridobijemo 
takve ljude, ljude pune rodoljublja, esoBnag poštenja, požrivovnosti, ljude 
koji su spremni, kako reče Starčević, “za rad, za borbu", naša će stranka 
rasti i jačati se i bit će korisna hrvatskom narodu. 

Neka nam Bog pomogne u tom našem radu i nastojanju. 


* 


Nakon kraće stanke, za vrijeme koje su prisutni mogli 
proučiti prijedlog “Programa Hrvatske republikanske zajed- 

nice" kao i prijedlog “Statuta Hrvatske republikanske zajed- 
nice"', skupština je nastavljena i oba su dokumenta jedno- 
glasno prihvaćena. 

Prof. Kazimir Katalinić predložio je da, u skladu s čla- 
nom 18. “Statuta"', Osnivačka skupština izabere samo jed- 
nog dopredsjednika i svega 5 članova Glavnog odbora i da 
ovlasti budući Glavni odbor u skladu s članom 18. i 24. da 
apsolutnom većinom glasova izabere još do 4 dopredsjed- 
nika i do ukupno 14 novih članova Glavnog odbora, što su 
prisutni jednoglasno usvojili. 

Predložena je samo jedna lista dužnosnika koja je usvo- 
jena, te su tako popunjena slijedeća stranačka tijela: 


Glavni odbor: 


Predsjednik HRZ-e prof. Kazimir Katalinić 
Dopredsjednik HRZ-e prof. Mario Ostojić 
Glavni tajnik HRZ-e dipl.-ing. Anđelko Berić 
Blagajnik HRZ-e dipl. ecc. Ljubica Ladan 
Član: gosp. Marin Tomljanović 


Nadzorni odbor: 


Gosp. Šime Kevrić 
Gđica. Ivanka Sičaja 
Gosp. Marko Tekić 


Časni sud: 
Gosp. Stjepan Miklec 


Prof. Branko Milićević 
Ing. Zdenko Tolić 


Odbor za općenarodnu obranu i društvenu samozaštitu: 
Gosp. Goran Letina 
Gosp. Josip Štimac 
Gosp. Ivica Vujić 


Privremeno sjedište stranke je u Zagrebu, Ulica Antuna 
Bauera--21,- prizemlje, gdje. zainteresirani mogu od_pone- 
djeljka do petka (9 do 17 sati) naći glavnog tajnika i blagaj- 
nicu stranke. 

PROGRAM 


Hrvatske Republikanske Zajednice 


Svjesni odgovornosti svih hrvatskih građana u razdoblju kad 
se u ozračju slobode ali i uz velike poteškoće i opasnosti 
grade temelji buduće hrvatske države, koja mora biti narod- 
na država hrvatskoga naroda ali istovremeno i slobodna za- 
jednica svih hrvatskih državljana, pripadnica zajednice slo- 
bodnih i ravnopravnih europskih naroda te posebno slobod- 
nih i nezavisnih narodnih država jugoistočne Europe, Hrva- 
tice i Hrvati okupljeni u Inicijativnom odboru Hrvatske repu- 
blikanske zajednice izjavljuju: 

Hrvatska republikanska zajednica djelovat će na demo- 
kratski način i u okviru Ustava i zakona Republike Hrvatske, 
da bi se u hrvatskom javnom životu ostvarile misli izrađene 
i izgrađene tijekom četrdeset godina u okviru Hrvatske re- 
publikanske stranke koju je dne. 9. siječnja 1951. u slobod- 
nom svijetu osnovao htvatski politički filozof i borac, prof. 
Ivan Oršanić sa svojim prijateljima i suradnicima. 

Svjedoci smo da se Hrvatska nalazi u vrtlogu promjena 
i da ove promjene zahtijevaju s jedne strane čvrstu idejnu 
okosnicu i jasno formulirana načela, a s druge strane inte- 
lektualnu živost i političku hrabrost da se temeljna načela 
stalno posuvremenjuju, kako bi bila korisna hrvatskom na- 
rodu kao povijesno oblikovanoj cjelini. Skladna veza između 
vrednota prošlosti, potreba sadašnjosti i ciljeva koje valja 
ostvariti u budućnosti bit će odrednica našega stranačkog 
djelovanja. 

Prošlost se ne briše, napisao je u prvom broju časopisa 
Republika Hrvatska ideolog hrvatskog republikanstva Ivan 
Oršanić. Zato prenosimo — i usvajamo kao svoje političko 
polazište — slijedeći ulomak iz “Uvodne riječi" prvoga izda- 
nja Načela Hrvatske republikanske stranke: 

“Da bismo osjetili svoju prošlost sigurnije, izrazitije, 
realnije i bliže, shvatimo i ne zaboravljajmo, da nam je ona 

izbacila u najkritičnijim časovima dvije svijetle političke in- 
tuicije u djelu Ante Starčevića i u djelu Stjepana Radića. 

Starčević u času, kada se već prelomila snaga hrvat- 
skih feudalaca, koji su u svojoj nezavisnosti nosili i nezavis- 
nost hrvatskih zemalja; u poplavi građanstva tuđega podrije- 
tla s tuđim političkim, kulturnim i ekonomskim interesima, 
koje je poput roja skakavaca zamračilo svu Hrvatsku; u ple- 
bejskom obožavanju i dodvoravanju hrvatske intelektualne 
sredine titulama, medaljama i moći stranaca; u mraku još 
raskomadanih hrvatskih pokrajina i u jadu rađanja hrvatske 
knjige, gigantskom snagom velike pameti i herojskom nepo- 
kvarenošću izvlači iz dubina prava, povijesti, tradicije i među- 
narodnog morala — ideju hrvatske nezavisnosti, hrvatske su- 
verenosti, hrvatske državnosti. Definira je u stotinu oblika u 
spisima, u svojim političkim novinama, u svojoj stranci, u Sa- 
boru i pred narodnim zborovima. Bio je to velik posao usred 
moćnih paučina austrofilstva, mađarofilstva i jugofilstva, u 
koje su se zaplitali slabići, potamnjujući novi sjaj velike ideje. 

Bila je to erupcija sposobnosti jednoga staroga politič- 
koga naroda, povijesna snaga prošlosti, koja u vremenima 
pokvarenosti, slavoserbstva, idejne prodanosti, u času, kada 
je još i zadnjega daha imalo nestati, potvrđuje svoju opstoj- 
nost i svoju volju, da živi u budućnosti. Ideja o državi, koju je 
Starčević tako snažno oblikovao, izrasla je iz bića hrvatskog 
naroda; nije izmišljena iz ništa, nije nametnuta izvana i stoga 
je postala imperativ, povijesna zapovijed i uputa novim po- 
koljenjima. Tu ideju nitko više nije mogao uklonuti iz svijesti. 
Starčević nije bio sam, oko njega Starca je već najbolja elita 
i pravi stranački vihori. 

Starčević još nije ni umro, već se u djelu Stjepana Ra- 
dića razvija druga velika intuicija hrvatske duše: jedinstvo 
cjelokupnoga naroda kao prirodni organski slijed njezine po- 
litičke zrelosti. Radić ide od sela do sela, neumorno piše, 
govori, upućuje, organizira, okuplja najšire slojeve naroda, 
oživljava zeleni sloj zemlje na dotada neviđeni način. Ideja je 
o Hrvatskoj i hrvatskom državnom pravu već tu, ali sav narod 
treba usvijestiti, dati mu organizaciju, snagu. 

. Ni Radić nije slučaj. To je povijesna snaga, koja se budi 
i prikuplja oko ideje hrvatske državnosti.. | to je bio težak 
posao, jer su događaji vrtoglavo išli naprijed, čak u srpsku 


zd a, 


diktaturu, koja ima međunarodnu pomoć i koja će konačno 
Radiću zadati smrt, hoteći ubiti i Starčevićevu ideju i Radićev 
narod, dva velika djela, koja su danas pred nama i pred svi- 
istom kao povijesna intuicija naroda, dokazi njegove politič- 
ke sposobnosti i prirodne težnje, da se razvija, da ide svom 
Cilju, siobodi i budućnosti. 

1941. godine proglašenjem Države buknula je iz narod- 
ne duše opet jedna tradicionalna snaga: spremnost za bor- 
bu. Iz.novih pokoljenja kao da su progovorili stari hrvatski 
borci od Domagoja do Zrinjskoga. Sav narod je. ujedinjen 
i na nogama, da se bori za ideju i stvarnost države. Iz ništa 
stvara vojske, udara povijesnom snagom, afirmira sebe na 
svome; sav se tako reći nekim prirodnim nadahnućima pre- 
tvara u borca i zasjenjuje elementarnom snagom i vojnike 
velikih nacija. Povijest će imati mnogo posla, dok raščisti 
zapletene niti hrvatskoga političkog stanja u to doba, ali či- 
nienica o narodnoj borbenoj snazi ostaje nesumnjiva. To je 
bio njezin čas. | mi vjerujemo, da nije bilo uzalud. 

Suvremenici, kojima nije bilo dano vidjeti dublje u pro- 
agresivna narodna zbivanja, kimali su glavom nad Starčevi- 
ćevim neuspjesima, a zdvajali poslije Radićeve smrti. Pa 
tako i danas mnogi izgubiše glavu zbog svega što se dogo- 
dilo. Ne tako, ne smijemo izgubiti vjeru u sposobnost na- 
roda, jer te vjere ne može nestati nakon što se tako snažno 
izrazila, usred najvećih teškoća i zamagljenih vidika. Pred 
nama se očituje povijesna određenost, živa i neuništiva. Ni- 
kakvi političari više ne mogu razdvojiti hrvatski narod od 
ideje državne nezavisnosti. (...) Starčević je vjerovao, kada 
ie sav Sabor bio u kolebanju; Radić je vjerovao, kada je sva 
“Europa prezrela njegova nastojanja; hrvatski borac je vjero- 
vao, kada se cijeli svijet ludim sticajem prilika sručio na 
njega! | tko zna promatrati u povijesti neizmjernu snagu ovih 
neuspjeha i njihovu epohalnu ulogu zidanja temelja, koji se 
ne vide, ali bez kojih nema zgrade, taj može i danas vjerovati 
u sposobnost hrvatskog naroda. 

Mi vjerujemo. 

Nakon uspjeha hrvatskog naroda na izborima 22. i 23. 


iravnja 1990. i povijesnog zasjedanja novoizabranog Hr-| 


vatskog sabora dne 30. svibnja 1990., kad je izabran za pred- 
sjednika Republike Hrvatske dr. Franjo Tuđman, hrvatski jav- 

ni život zahtijeva puno, javno i jednakopravno sudjelovanje 


hrvatskih republikanaca kao izrazitih nosilaca suvremenog 
hrvatskog nacionalizma. 

Hrvatska republikanska zajednica, preuzimajući tu ulo- 
gu, izjavljuje da će je u njezinom djelovanju voditi slijedeća. 


PROGRAMATSKA NAČELA 
1. HRVATSKI NAROD I HRVATSKA DRŽAVA 


a. Kao svaki povijesno izgrađeni narod i hrvatski na- 
tod ima pravo da slobodno odlučuje o sebi, svom uređenju 
i svojoj budućnosti, te da uspostavi, ustroji i osigura svoj 
suverenitet u obliku slobodne i nezavisne države Hrvatske. 
Ovaj je suverenitet potpuno u skladu s međunarodno prizna- 
tim ljudskim pravima i pravom naroda na samoodređenje. 


b. U današnjem svijetu narod može ostvariti i osigurati 
svoj suverenitet samo u okviru svoje nezavisne narodne 
države, koja kao priznati međunarodni subjekt uspostavlja 
i održava odnose s drugim narodima sklapajući dvostrane 
ugovore ili stupajući u slobodno ugovorene međunarodne 
zajednice za promicanje općih ciljeva, ali bez gubitka svoga 
suvereniteta. ' 

C. Hrvatsku državu trebalo bi ustrojiti kao saveznu 
državu sastavljenu od dvije upravne jedinice, od kojih 
bi jedna obuhvaćala Republiku Bosnu i Hercegovinu, 
a druga Republiku Hrvatsku. Unatoč njihovom  istovjet- 
nom hrvatskom narodnom podrijetlu i makar Hrvatska, 
Slavonija, Dalmacija i Istra tvore s Bosnom i Hercego- 
vinom prirodnu i nedjeljivu geopolitičku i gospodarsku cje- 
linu, radi stranih osvajanja i utjecaja ova su dva dijela Hr- 
vatske poprimila različite značajke. Stoga je potrebno dati 
budućoj hrvatskoj državi ustavno ustrojstvo unutar kojega 
će se obje hrvatske vjerske i kulturne tradicije moći slobod- 
no razvijati i u slobodnom i jednakopravnom suživljavanju 
izgraditi. zajedničku budućnost. 

Odluku o stvaranju takve zajednice, savezne države, 
trebaju donijeti obadvije republike, svaka za sebe i potpuno 
slobodno, u skladu sa svojim ustavima, bez ikakvog vanj- 
skog pritiska ili upotrebe nasilnih sredstava. 

2. SLOBODARSKO: USTROJSTVO HRVATSKE DRŽAVE 


a. Temeljni zadaci slobodarske narodne države jesu: 


— obrana narodne zajednice od vanjskih neprijatelja; 

— odnosi s drugim državama; 

— unutrašnja sigurnost i zaštita života, rada i imetka 
svih stanovnika; 

— prosvjeta i temeljna stručna izobrazba mladeži; 

— javno zdravstvo, .socijalna pomoć i osiguranje te- 
meljnih ljudskih prava. i potreba slabima i nemoć- 
nima; 

— očuvanje prirode i obrana ljudskog okoliša, te uskla- 
đivanje ekoloških i gospodarskih potreba. 


b. Ustav Republike Hrvatske, proglašen 22. prosinca 
1990., predstavlja velik napredak u javnom životu Hrvatske. 
Ipak je potrebno, nakon kraćega iskustva, u javnoj raspravi 
ustanoviti što je uputno promijeniti ili nadodati da bi potpu- 
no odgovarao zrelosti državljana Hrvatske. Ustav treba sa- 
čuvati sve tradicionalne izraze hrvatske političke i kulturne 
svijesti, koju su nekada predstavljali stari i slavni hrvatski 
sabori, te uključiti propise za osiguranje potreba naroda sa- 
vezno sa stanjem u svijetu i u skladu s današnjom stvarnoš- 
ću u zemlji. 

E. Prigodom takve revizije Ustava treba proučiti da li 
su postojeći propisi dovoljno osigurali demokratski sustav, 
slobodno stvaranje javnog mišljenja i mogućnost mirnih pro- 
mjena nosilaca državne vlasti te da li je dovoljno osigurana 
ravnopravnost i slobodan razvitak svih građana hrvatske 
države bez obzira na njihove vjerske, etničke, kulturne, so- 
cijalne, imovne i druge razlike. 


d. U svoj ustav Hrvatska bi trebala uključiti cjelokup- 
ni tekst Opće deklaracije o pravima čovjeka, izglasane Re- 
zolucijom Ujedinjenih naroda 217 (Ill) od 10. prosinca 1948., 
prema prijevodu na hrvatski jezik koji je izradio Institut za 
međunarodno pravo _ i međunarodne odnose u Zagrebu, 
objavljen u “Povelji Ujedinjenih naroda"', Zbirka pravnih pro- 
pisa 66, Zagreb, 1971. 


Ova definicija ljudskih prava, kao sastavni dio ustava, 
trebala bi stupiti na snagu čim bude izglasana i proglašena, 

bez potrebe donošenja posebnog izvršnog ili provedbenog 
zakona ili bilo koje druge pravne odredbe. 


3. PRIBLIŽAVANJE DRŽAVNE VLASTI NARODU 


a. Smisao države je u djelatnosti za narod i zato treba 
vlast što više približiti utjecaju i odgovornosti naroda. 


Narod treba birati općim, tajnim glasovanjem svih gra- 
đana koji su navršili 18 godina života zastupnike za Hrvat- 
ski sabor, za sabore saveznih jedinica, za županijske skupšti- 
ne i za općinske odbore. Najpogodniji izborni sustav bio bi 
onaj koji ima Savezna Republika Njemačka za biranje za- 
stupnika u savezni parlament (kombinacija izbornih kotare- 
va sa zemaljskom listom, gdje se u kotaru bira većinom gla- 
sova, a na zemaljskoj listi dodjeljuju se mandati proporcio- 
nalno, uz određeni 5%-ni minimum da se izbjegne ato- 
mizacija). 

b. Za bolje izražavanje narodnih potreba bilo bi uput- 
no da slobodna udruženja vjerske, kulturne, sindikalne,so- 
cijalne, privredne i znanstvene prirode, koja su kao takva 
priznata u izbornom zakonu, biraju svoje delegate u radne 
odbore sabora i drugih izabranih tijela. U njima bi ti delegati 
imali savjetodavnu stručnu ulogu u pripremanju zakona i 
drugih mjera koje se odnose na njihova područja djelatnosti. 


C. Hrvatski sabor treba birati predsjednika republike, . 
koji će postavljati vladu, ali ova mora biti prihvaćena od Sa- 
bora i dat će ostavku ako joj Sabor izglasa nepovjerenje. 


d. Država treba biti podijeljena na dvije savezne jedi- 
nice, a svaka od njih na županije i općine. Granice županija 
povući će se tako, da ove upravne jedinice imaju ujednače- 
nu gospodarsku i prometnu strukturu, da bi mogle postati 
glavnim organima naroda u provođenju upravnih, socijalnih 
i gospodarskih mjera i inicijativa. 

€. Osobna sloboda je temelj slobodnog organiziranja 
stranaka, stručnih, vjerskih, sindikalnih, športskih i kulturnih : 
udruženja, slobodnog sastajanja i slobodnog širenja ideja 
govorom i preko svih vrsta sredstava: javnog priopćavanja. 

4. DRŽAVNA UPRAVA 


a. Državna uprava buduće hrvatske države treba biti 
decentralizirana, da bi se što više približila narodu. Država 
ne smije preuzimati inicijative i odgovornosti koje sputavaju 
slobodu naroda i čine pojedince ovisnim o državi. Glavni cilj 
ispravne uprave je u zaštiti i promicanju individualne inicija- 
tive i individualne odgovornosti, te u osiguranju stvarne 
slobode i jednakopravnosti svih stanovnika. 


b. Upravno činovništvo treba biti malobrojno, stručno 
spremno i visokoškolovano, dobro plaćeno i osigurano pro- 
tiv svih vanjskih utjecaja: Upravnog činovnika smjelo bi se 
otpustiti ili kazniti samo zbog utvrđenog prekršaja na temelju 
pravomoćne osude nadležnog suda. 


C. U ustavu treba odrediti zadatke središnje državne 
uprave, pokrajinskih vlada, županija i općina, s posebnom 
pažnjom da se općinama i županijama osiguraju nadležnosti 
mjesne prirode. Isti kriteriji koji vrijede za činovništvo sre- 
dišnje vlade, trebali bi vrijediti i za činovništvo nižih uprav- 
nih jedinica. 


d. Dabi se pružila stvarna zaštita pojedincima slabijeg 
imovnog stanja, koji ne mogu izdržati troškove duljeg uprav- 
nog ili sudbenog postupka, bilo bi poželjno uvesti ustanovu 
“ombudsmana"' kojoj bi se žalili svi oni koji se osjećaju 
oštećenim pojedinim mjerama vlasti. 


5. SUDSTVO 


a. Sudovi trebaju biti nezavisni i suci dobro plaćeni. 
Suci se mogu premještavati, unaprijediti ili prijevremeno umi- 
roviti samo uz odobrenje apsolutne većine svih sudaca nad- 
ležnog suda višeg stupnja. 

b. Trebalo bi obnoviti tradicionalni Stol sedmorice kao 
vrhovni sud za cijelu Hrvatsku. Taj bi sud odlučivao o ustav- 
nosti zakona, osuda i odluka nižih sudova, o tumačenju za- 
kona i o smjenjivanju i prijevremenom umirovljenju sudaca 
sudova drugoga stupnja, te ne bi djelovao kao redovita treća 

instancija niti kao kasacija. Suce Stola sedmorice birao bi 

Hrvatski sabor apsolutnom većihom svojih članova i oni bi 
ostali na dužnosti do navršene 75. godine života, kada bi 
bili umirovljeni, osim ako bi im Hrvatski sabor na prijedlog 
vlade ili samoga Suda, produljio službu do navršene 80. go- 
dine života, kad bi bezuvjetno morali otići u mirovinu. Samo 
Hrvatski sabor, na temelju obrazložene odluke, mogao bi 
avotrećinskom većinom svojih članova pje vanjena umi- 
roviti ili otpustiti suca Stola sedmorice. 


6. VOJSKA 


a. Svrha je vojske obrana države od vanjskih neprija- 
telja i pomoć državnoj upravi u slučaju velikih prirodnih 
nesreća (poplave, potresi, veliki šumski požari i slično). 

b. Redovita vojska trebala bi se sastojati od manjeg 
broja profesionalnih, dobro plaćenih i suvremeno opremlje- 
nih vojnika, s visokom stručnom naobrazbom i borbenom 
spremom, koji će nakon određenog broja godina imati pravo 
prijeći u različite grane državne uprave, ukoliko ne budu 
unaprijeđeni u viši čin, što će im omogućiti da ostanu u voj- 
sci do pune mirovine. 


Cc. Narodnu obranu trebali bi sačinjavati svi i sposobni 
muškarci i žene od navršene 18. do navršene 45. godine Žži-' 
vota, koji će u posebnim jedinicama vojske odslužiti tromje- 
sečni tečaj za izobrazbu, te će povremeno biti dužni odslu- 
žiti jednomjesečnu vježbu. Narodna obrana uključuje se u 
redovitu vojsku u slučaju rata i većih prirodnih nesreća, te 
za to vrijeme uživa ista prava i ima iste dužnosti kao profe- 
sionalni vojnici. 

d. Vojska mora biti politički neutralna i stajati pod 
vrhovnim zapovjedništvom predsjednika republike, koji za 


vojsku odgovara Hrvatskom saboru. 


7. GOSPODARSKO USTROJSTVO: KAPITAL | RAD 


a. Humanistička koncepcija društva uspostavlja unu- 
trašnju vezu između ekonomije i etike, jer moralne vrednote 


jednoga naroda očituju se u njegovim gospodarskim djelat- 


nostima i odnosima. 
Sustav socijalnog tržišnog gospodarstva, kao do sada 

gospodarski najuspješniji sustav privređivanja i proizvodnje, 
upravo zato što se temelji na slobodnoj odluci svih ljudi koji 
sudjeluju u gospodarskom procesu, zahtijeva da ovi budu 
odgovorni za svoje čine i propuste i da se strogo pridrža- 
vaju slobodno izglasanih zakona. 


b. Kapital ima služiti narodu te mu zbog toga mora biti 
što bliži, vidljivo, osjetljivo i neposredno, bilo kao pojedincu, 
bilo slobodno udruženu u skupinama, zadrugama i općinama. 

Gospodarski napredak pojedinca, uz stvaranje sustava 
socijalne pravednosti, treba se očitovati u zakonom zajam- 
čenim pravima na: 


— podizanje i pošjedovanje obiteljskog doma, 

— posjedovanje temeljne jedinice zemlje i oruđa u se- 
ljačkom gospodarstvu i temeljnih potrepština, sred- 
stava i pomagala u obrtničkim radionicama i struč- 
nim zanimanjima, 

— minimalni dohodak dovoljan za osnovno uzdržavanje 
obitelji od četiri člana, 

— zdravstveno i socijalno osiguranje i skrb u slučaju 
starosti, bolesti, iznemoglosti i nezaposlenosti, a koje 
odgovara stvarnoj gospodarskoj snazi zemlje. 


C. Mogu se podržaviti samo ona dobra koja dovode u 
pitanje političko, gospodarsko ili socijalno ravnovjesje zem- 
lje. Takvu odluku može donijeti samo Hrvatski sabor dvotre- 
ćinskom većinom svih svojih članova. 


d. Suvremeno gospodarstvo zahtijeva od svih država 
koje se žele normalno razvijati, da se pridržavaju temeljnih 
načela i smjerova svjetskog tržišta. Zato se gospodarska 
strategija jedne zemlje mora uskladiti s geopolitičkim pred- 
nostima svoga prostora i sa stupnjem spremnosti i školova- 
nosti svoga pučanstva, uzimajući u obzir potrebe svjetskog 
tržišta. Hrvatski prostor nalaže integriranu prehrambenu, tu- 
rističku i pomorsku orijentaciju privrede. Temelj budućeg 


hrvatskog gospodarstva treba biti seljačko gospodarstvo u. 
svoje tri orijentacije: poljoprivrednoj u panonskoj nizini, sto-. 


čarsko-mljekarskoj u brdskim predjelima, te turističko-po- 
morskoj i ribarskoj u priobalnom i otočnom dijelu Hrvatske. 
Dugoročni razvitak hrvatske privrede nalaže zato razvitak i 


obnovu sela i njegovo uključivanje u svjetsko tržište te iz- 

gradnju suvremenih veza unutar zemlje i sa susjednim zem- 
ljama. 

e. Kao prijelaz od današnjeg socijalističkog gospodar- 
stva u slobodno, socijalno tržišno gospodarstvo, Hrvatska 
će morati uvesti mješovito gospodarstvo. Uz državni sektor 
koji je nametnuo komunizam kroz više od četiri desetljeća 
svoje vlasti i koji se ne može naglo privatizirati bez 
velikih socijalnih potresa, mora se promicati razvitak pri- 
vatnog sektora i omogućiti mu slobodno natjecanje s držav- 
nim sektorom. U što kraćem roku nakon uspostave nezavisne 
hrvatske države moraju se ukinuti sve državne subvencije 
različitim sektorima gospodarstva i trebaju se donijeti jasna 
pravila za promicanje suvremenih, naprednih i djelotvornih 
jedinica proizvodnje. Prirodnom selekcijom u okviru jasnih 
zakonskih propisa koji će osigurati doista slobodno natje- 
canje nestat će nedjelotvorne i zastarjele gospodarske jedi- 


“nice. Ne bi se smjelo dopustiti stvaranje ni privatnih ni jav- 


nih monopola, a gospodarske i socijalne smjernice moraju 
zajamčiti da neobuzdana pohlepa neće zamijeniti sadašnju 
nedjelotvornost i neodgovorno rasipanje sredstava. 

f. Dužnosti i prava namještenika i radnika trebaju se 
urediti zakonom, bez demagoških, populističkih i privreme- 
nih mjera. 

Radnici i namještenici imaju pravo slobodno se udru- 
živati u sindikate, a poslodavci u privredne komore i struč- 
na udruženja. 

Ugovori i sporazumi između radničkih i namješteničkih 
organizacija s jedne strane i poslodavačkih organizacija 
s druge strane obvezivat će samo članstvo ugovornih orga- 
nizacija. Za rješavanje sporova između radničkih i po- 
slodavačkih organizacija i za utvrđivanje zajamčenog mi- 
nimalnog dohotka, bit će potrebno ustanoviti posebno neu- 
tralno tijelo, kao na_ primjer industrijski sud za arbitražu i 
usklađivanje, ili slični organizam. 


g. U većim poduzećima radnici i namještenici trebaju 
imati pravo na sudjelovanje u vođenju poduzeća. Ovo pravo 
potrebno je regulirati zakonom i u pojedinačnim slučajevi- 
ma popunjavati posebnim ugovorom izmedu zainteresiranih 
stranaka. Cilj takvih ugovora mora biti povećavanje produktiv- 
nosti i odgovornosti u radu kroz pravednu raspodjelu ostva- 

rene dobiti. U takvim bi poduzećima radnici i namještenici 
trebali slobodno birati svoje predstavnike na određeni rok 
time da ti predstavnici ne bi smjeli biti ponovno izabrani 
dok ne prođe bar jedan redoviti rok, da bi se spriječilo stva- 
ranje nove, nereprezentativne sindikalne birokracije. 


8. ZAŠTITA KAPITALA I PRIHODA 


a. Štednja je temelj autentičnog narodnog kapitala i 
zato mora biti zakonom regulirana i zaštićena. 


b. Bankarstvo treba biti zakonski regulirano i pod stal- 
nim nadzorom (ali ne vodstvom) države preko nezavisne 
ustanove po uzoru na propise u Sjedinjenim Američkim Drža- 
vama, Saveznoj Republici Njemačkoj i Švicarskoj. 

c. Država treba zakonom utvrditi kamatnu stopu za sva 
dugovanja, kredite i štedne uloge, da bi novčano poslovanje 
bilo u skladu s potrebama tržišta, čime bi se smanjila opa- 
snost inflacije i onemogućila lihva. 


d. Kapital i prihodi ne smiju biti podvrgnuti slučajnosti- 
ma, samovoljnim političko-demagoškim zahvatima izvan za- 
konom utvrđenih socijalnih i poreznih obveza, te zakonom 
predviđenih kazna za počinjene prestupke i zakonom pred- 
viđenog nadzora nad kapitalom i prihodima. 


e. Porezni sustav treba biti jednostavan, svima ra- 
zumljiv i funkcionalan. .Država treba osigurati da svi stanov- 
nici snose pravedan dio poreznog tereta i porezna stopa ne 
smije se pretvoriti u prikrivenu konfiskaciju imovine ili doho- 
tka. Porez se treba temeljiti na ostvarenoj vrijednosti ili uči- 
njenoj usluzi. Ostvarena vrijednost je osobni dohodak, pro- 
dani proizvod ili učinjena usluga. Prema tome, glavni izvori 
za oporezivanje trebaju biti progresivni porez na osobni 
dohodak, porez na dodanu vrijednost (po uzoru na “value 
added .tax" i “Mehrwertsteuer") i porez na poslovnu dobit, 
te naplate za usluge koje daju država ili državna poduzeća, 
kao na primjer voda, električna struja, kanalizacija, .plin, 
vatrogasna služba i slično. Svi drugi oblici oporezovanja, 
kao što su samodoprinosi, cestarina, zemljarina i slično. 


trebaju se ukinuti. Porezna stopa i visina nameta trebaju 


biti u skladu s poreznim teretom u drugim europskim drža- 

vama, da bi se na taj način promicalo ulaganje kapitala u 
hrvatska poduzeća. 


9. OTVORENOST HRVATSKOG TRŽIŠTA 


a. Država treba težiti ukidanju carinskih ograda te uvoz- 
nih i izvoznih dozvola. Ovakve mjere smiju biti samo privre- 


mene, donijete iz nužde i utvrđene zakonom. Uvoz strojeva, 


traktora, alata, raznog oruđa za proizvodnju, poljodjelstvo i 
obrt, te unošenje tehnologije i tehnoloških pomagala treba 
biti oslobođeno od carine i poreza ako doista predstavlja 
iehnički i gospodarski napredak za zemlju, što treba usta- 
noviti država u dogovoru sa stručnim odborima one privredne 
grane u koju spadaju. 


b. Hrvati koji se vraćaju iz riazomatva i žele se stal- 
no nastaniti u Hrvatskoj trebaju biti oslobođeni carine i dru- 
gih nameta za kapital i za pokretnine koje budu unijeli pri- 
godom svoga povratka. 


C. Hrvatska ne smije postati kolonija starih strojeva 
Koji nameću potrošačima skupe cijene zbog svoje neefi- 
kasnosti. Jedino industrija, neprestano dotjerivana, i stručno 
osoblje, neprestano u tijeku tehničkog razvitka, te napredna, 
suvremena poljoprivreda, mogu omogućiti Hrvatskoj da bude 
otvorena stranoj konkurenciji i dati joj pristup u međunarodnu 
razmjenu dobara i usluga, čime će se podići životni standard 
u zemlji. U tu svrhu potrebno je selektivnim poreznim olakši- 
cama promicati privatno ulaganje u istraživanje i tehnologiju 


.te izgraditi sustav suvremeno opremljenih nacionalnih istraži- 


vačkih ustanova, povezanih sa sličnim ustanovama u ino- 
zemstvu, koje bi stajale u službi industrije i drugih privred- 
nih grana. 


10. SOCIJALNO-POPULACIJSKA POLITIKA 


a. Obitelj je temelj društva i hrvatska država treba za- 
konom osigurati zaštitu obiteljskog imeika i omogućiti obi- 
ieljima da školuju svoje potomstvo bez prevelikih izdataka, 
tako da mladež u doba svoga školovanja osjeti da: su svima 
pružene jednake mogućnosti bez obzira na razlike u imov- 
nom stanju njihovih roditelja. Posebno se treba zakonom 


osigurati neotuđivost i nezapljenivost obiteljskog doma, kao 
i ukinuti sve poreze na kupnju takvog doma. 


b. Trebaju se poduzeti sve mjere da se odstrane uzro-. 


ci koji dovode do iseljivanja i omogućiti iseljenicima povra- 
tak u domovinu i njihovu integraciju u hrvatsko gospodar- 
stvo bez davanja subvencija koje uništeno hrvatsko gospo- 
darstvo ne može podnijeti. 


11. SLOBODA SAVJESTI | VJERSKA SLOBODA 


a. Sloboda savjesti spada u nepovrediva, temeljna pra- 
va čovjeka i građanina, te obuhvaća pripadnike svih vjer- 
skih zajednica isto kao i agnostike i ateiste. 

b. Javno izražavanje vjerskih djelatnosti. i ustrojstvo 
vjerskih zajednica uređuje se ugovorom, vjerskim ustavom ili 
zakonom na temelju slobodnog dogovora između države i 
pojedinih vjerskih zajednica, tako da se sve vjerske zajednice 
u propovijedanju vjerskih načela, u vršenju vjerskih obreda, 
u uzdržavanju vjerskih svetišta i zavoda, te u sticanju imovi- 
ne; osjećaju zaštićenima i u potpunoj vjerskoj i duhovnoj 
slobodi. 

C. Sve vjerske zajednice moraju biti ravnopravne pred 
zakonom i trebaju se isključiti sve povlastice utemeljene na 
tradiciji, brojčanoj snazi ili drugim političkim kriterijima. 


d. Komunistička diktatura uništila je vrlo važne tradi- 
cionalne djelatnosti vjerskih ustanova na području odgoja 
te bolesničke i staračke njege. U cijelom svijetu iskustvo 
je pokazalo da dobrotvorne ustanove koje vode vjerske za- 
jednice imaju više uspjeha u pružanju humanitarnih usluga 
nego državne socijalne ustanove koje vodi birokracija. Sto- 
ga će biti potrebno obnoviti u Hrvatskoj dobrotvorne i odgojne 
vjerske ustanove i u okviru materijalnih mogućnosti hrvatskog 
gospodarstva pružiti im pomoć u izvršavanju ovih zadataka. 


e. Ako država uvede crkverii porez za uzdržavanje 
vjerskih zajednica, svaki porezni obveznik odredit će kojoj 
zakonom priznatoj zajednici treba pripasti njegov doprinos. 
Ova odluka vrijedit će do izričitog pismenog opoziva i odre- 
đivanja druge vjerske zajednice kao dobitnika poreza. Ako 

porezni obveznik ne želi dati svoj doprinos ni jednoj vjerskoj 
zajednici, taj će se doprinos predati posebnom fondu za pro- 
micanje državnog školstva. 


12. KULTURNE | ŠPORTSKE DJELATNOSTI 


a. Na kulturnom području najjače se izražava osob- 
nost čovjeka, zahtjev za slobodom i sam osjećaj slobode. U 
cbilju kulturnih pothvata narod cvate, sazrijeva i doživljava 
slobodu najspontanije. 


Zbog toga državi ne može biti zadatak djelovati kao: 
doktrinarni vodič na ovom području čovjekova doživljavanja. 
Ipak država bi morala davati različitim kulturnim ustanova- 
ma najveću moralnu i materijalnu potporu u cilju razvijanja 


kulturnog društva nasuprot pogubnom materijaliziranju koje 
danas vlada. 


b. Isto vrijedi i za športske i druge tjelovježbene dje- 
latnosti, koje moraju biti u okviru nepolitičkih privatnih ini- 
cijativa, a uz zaštitu, nadzor i pomoć države. 


13. ŠKOLSTVO 


a. Školstvo treba razvijati kod mladeži moralnu i so- 
cijalnu svijest, praktični smisao za život i korisnost u dru- 
štvu, stručno znanje i kulturu duha. Potrebno je omogućiti 
viersko-moralni odgoj djece u svim osnovnim školama. 


b. U pogledu otvaranja škola, država može imati pravo 
isključivosti samo na diplomatske, vojničke i redarstvene 
škole. Sve druge škole imaju pravo otvarati, uz zakonom 
propisani nadzor i opće smjernice školske nastave, sve op- 
čine, sve priznate vjerske zajednice, te ustanove, udruženja 
i poduzeća koja to zatraže i kojima će nakon ispitivanja po- 
dobnosti ovo pravo priznati Hrvatski sabor u obliku zakon- 
ske odredbe. 


C. Država treba posebno promicati stručne (poljopri- 
vredne, industrijske i obrtničke) škole nižega i srednjega . 
stupnja da bi se bolje izobrazila radna snaga i podigao nje- 
zin stručni i kulturni standard. 


(9. 


14. ZAŠTITA PRIRODE I LJUDSKOG OKOLIŠA 


Država i njezine niže upravne jedinice trebale bi uskla- 
diti gospodarsku, urbanističku i razvojnu politiku s potreba- 
ma očuvanja prirode i ljudskog okoliša. Hrvatska treba usvo- 
jiti sva međunarodna pravila za kontrolu zagađenja zraka, 
vode i okoliša, i te odredbe ostvariti u najkraćem mogućem 
roku. Posebno je potrebno da država pomogne novčanim 
sredstvima i poreznim olakšicama sve privatne djelatnosti 
koje rade na ekološkoj sanaciji ugroženih predjela, kao na 
primjer pošumljivanje, obrana od erozije tla, pročišćavanje 
zraka, čišćenje voda i industrijsko iskorištavanje otpadaka. 


15. SRBI U HRVATSKOJ I PRAVA NARODNIH MANJINA 


a. Hrvatski državljani srpske narodnosti trebaju biti u 
svakom pogledu ravnopravni s državljanima hrvatske narod- 
nosti, te imati pravo čuvati i razvijati svoju narodnu, kultur- 
nu i vjersku posebnost u okviru svojih slobodno ustrojenih 
ustanova. Trebaju uživati punu zaštitu zakona kao posebna 
narodna skupina, a kao državljani Hrvatske imati pristup u 
sve službe, državne ili privatne, i mogućnost doči na sve 
položaje. : 

b. Ista prava i iste dužnosti trebaju imati hrvatski 
državljani pripadnici drugih manjinskih narodnih skupina. 

C. Kao hrvatski državljani, svi pripadnici manjinskih 
narodnih skupina trebaju imati iste dužnosti kao i pripadnici 
hrvatskog naroda. 


16. EUROPSKA ZAJEDNICA I MEĐUNARODNE 
. ORGANIZACIJE 


- Hrvaiska treba ući u međunarodne saveze, uključivši 
Europsku zajednicu, samo kao suverena, međunarodno pri- 
znata država, bez ikakvog. ograničenja ili okvira. Ona treba 
zatražiti ulazak u takve međunarodne organizacije, kad se 
bude gospodarski oporavila od posljedica jugoslavenskog 
komunističkog sustava, tako da bude sposobna sudjelovati 
u ovim organizacijama i u Europskoj zajednici kao jedna- 
kopravni čimbenik, a ne kao međunarodno trpljeni prosjak. 





Prijedlog za upravnu podjelu Republike Hrvatske 


Dne 24. srpnja 1991. predsjednik Sabora Republike Hrvatske dr Žarko 
Domljan uputio je pozive svim registriranim strankama u Hrvatskoj, bez 
obzira da li su zastupane u Saboru ili ne, da pošalju svoga predstavnika 
na sastanak koji će se održati 30. srpnja u zgradi Sabora i na kojemu će 
se raspravljati o Nacrtu polazišta o ostvarivanju kulturne autonomije, lokalne 
uprave i samouprave i proporcionalnog sudjelovanja u vlasti srpske na- 
cionalnosti u Hrvatskoj. 


Kao registrirana stranka, Hrvatska republikanska zajednica isto je 
dobila taj poziv i u njeno je ime došao, njezin predsjednik, prof. Kazimir 
Katalinić, koji je nakon uvodnog razlagarija dr. Žarka Domljana kao prvi 
zatražio riječ i iznio je stav stranke prema predloženom nacrtu. i kon- 
Kretne prijedloge da bi se ovaj poboljšao. 


U nastavku donosimo podnesak koji je prof. Katalinić predao pred- 
sjedniku Sabora dr. Domljanu kao i priloge toga podneska.. 


Gospodin dr. žarko Domljan 
Predsjednik Sabora Republike Hrvatske 


Cijenjeni gospodine predsjedniče! 


1. Pozdravljamo Vašu inicijativu da se otvori demo- 
kratski dijalog o svim otvorenim \pitanjima u svezi s pravima 
narodnosti koja izviru iz ustavnih rješenja i Povelje o pravi- 
ma Srba i drugih narodnosti u Republici Hrvatskoj. 


2. Naša politička skupina, Hrvatska republikanska za- 
jednica, unijeta je u Registar političkih organizacija Mini- 
slarstva pravosuđa i uprave dne 20. lipnja 1991. lako je for- 
malno nova organizacija, u idejnom i političkom pogledu na- 
ša Stranka ima bogatu tradiciju, jer nastavlja na domovin- 
skom području i u okviru Ustava i zakona Republike Hrvat- 
ske političko djelovanje Hrvatske republikanske stranke koja 
je bila osnovana u slobodnom svijetu 9. siječnja 1951., a idej- 

no izgrađena u prvom redu po njenom utemeljitelju, hrvat- 
skom borcu i političkom filozofu, sada pokojnom prof. Ivanu 
Oršaniću i njegovim suradnicima. 


ll 
Načelne i opće primjedbe 


3. Svjesni smo da je Vaš poživ posljedica rainoga sta- 
nja koje vlada na području Republike Hrvatske i ugroženo- 
sti i nepotpunog ostvarenja proglašenja samostalnosti izgla- 
sane 25. lipnja 1991. 

Ovo se očituje u mnogim vidovima primljenog .Nacrta, 
posebno u nejasnoj terminologiji koja je odraz časovitih po- 
litičkih potreba a ne predviđanja na dulji rok. Ipak, trebalo 
bi uzeti u obzir da se ustavni zakoni donose za budućnost 
i da se časovito korisna rješenja vremenom mogu pretvo- 
riti u nove probleme i poteškoće ako su uključena-u te- 
meljne zakone. 


4. HRZ smatra da izrazi “suverenost" i “autonomija 
imaju danas u hrvatskom javnom životu posebna, neuobiča- 
jena značenja. U pravnoj znanosti suverenost je odlika po- 
litičkog tijela (države) koje iznad sebe nema nikakvu višu 
vlast. Prema tome, ne postoje različite vrste suverenosti pa 
tako ni izvorna ili djelomična suverenost, a još manje ogra- 
ničena suverenost. Dakle suverena je ona vlast koja je najviša 
na određenom području, što znači ona koja je nezavisna ili 
samostalna. Tvrdi se da su u državnim savezima (konfede- 
racijama) suverene države članice koje delegiraju izvršenje 
nekih svojih nadležnosti organima Saveza. Do sada, kako 
vidimo iz novije povijesti, konfederacija je uvijek bila samo 
privremeni oblik. Dovodila je ili do potpunog razdvajanja i 
stvaranja nezavisnih država ili do jačanja središnje vlasti, 
tako da se zajednica pretvarala u saveznu državu (federa- 

ciju), pa i onda kad je zadržala ime državnog saveza, kao što 


je.to slučaj u Švicarskoj, koja se i danas zove Confederation: 


Helvetique. 
5. Isti prigovor vrijedi i za izraz “autonomija"', koji za- 
pravo znači da jedno područje donosi za sebe svoje zakone 

i propise, što je put prema odvajanju toga područja od držav- 
ne cjeline. 

Ako želimo da naša rješenja budu čvrst temelj za budu- 
či život svih državljana Republike Hrvatske, moramo upo- 
trebljavati točne i nedvoumne pravne izraze. Ne želimo da 
se sadašnji sukobi prenesu u budućnost. 


Neprecizni izraz “autonomija'' trebalo bi zamijeniti iz- 
razima poput “stvarna sloboda" ili “ravnopravno sudjelova- 
nje državljana u svim stupnjevima javne .vlasti". 

Naša stranka smatra da Republika Hrvatska treba 
biti nezavisna (odnosno samostalna) država koja može po 
potrebi održavati posebne ili prisnije odnose s nekim od svo- 
jih susjednih država, ali bez gubitka svoje samostalnosti, 
po uzoru na druge države koje su posljedica razdruživanja. 
Primjeri su za to Belgija, Nizozemska i Luksemburg, koje su 
danas, kao nezavisne države, povezane ugovorima na razli- 
čitim prometnim, trgovačkim i gospodarskim poljima, ili Ššved- 
ska, Norveška, Danska i Finska, koje su nakon stoljeća me- 
dusobnih sukoba uspjele stvoriti slobodarske i prijateljske 
međusobne odnose za skandinavsko područje. 


Upravna podjela “Republike Hrvatske 


6. Da bismo mogli ostvariti navedena načela, moramo 
u prvom redu odbaciti model države koji smo naslijedili od 
jugoslavenskog komunističkog sustava. Ovaj se model očito- 
vao u stvaranju republika podijeljenih na općine, bez sudje- 
lovanja većih upravnih jedinica drugoga stupnja. Zajednicu je 
održavala na okupu jedinstvena, i jedina, politička stranka, 
bez koje danas postoje dvije opasnosti: atomizacija radi 
prevelikih ovlasti općina i centralizam da se spriječi ato- 
mizacija. 


Tradicionalni hrvatski sustav županija kao setiti uprav- 
nih tijela sa širokim ovlastima i sa .snažnim županijskim 
skupštinama, smanjuje raspon između svemoćne države 
koja teži centralizmu i svemoćnih općina koje atomiziraju. : 

vlast. Takve snažne županije približavaju vlast narodu, što 
je ideal slobodarskog poretka. Osim toga omogućuju da se 
vlast prilagodi gospodarskim, prometnim, kulturnim i narod- 
nim (nacionalnim) značajkama i posebnostima dijelova za- 
jedničke države, što svakako vodi do usklađivanja interesa 
pojedinih krajeva i pojedinih narodnih skupina s interesima 
cjelokupne narodne zajednice. 

7. Različite upravne podjele nametnute u Jugoslaviji 
nakon uvođenja unitarističkog. vidovdanskog ustava uništile 
su povijesnim razvitkom izgrađeni županijski sustav u Hr- 
vatskoj. Pri pokušaju njegova obnavljanja potrebno je izbje- 
gavati samovoljna rješenja koja bi mogla nametnuti danas 
sučeljene narodne skupine u Hrvatskoj. Niti smiju prevladati 
časoviti interesi većinskog (matičnog) hrvatskog naroda, ko- 
jemu je Hrvatska jedina moguća narodna država, niti se 
smiju nametnuti posebni interesi srpske narodne skupine u 
Hrvatskoj, kojoj je Hrvatska jedina domovina, ali koja, kao 
dio srpskoga naroda, želi očuvati svoju narodnu istovjetnost 
i veze sa svojom srpskom narodnom maticom. 

Zato predlažemo da se županije ustroje točno onako 
kao što su postojale u banskoj Hrvatskoj dne 29. listopada 
1918., dakle prije sukoba koji su nastali nakon 1. prosinca 
1918., uz slijedeće nužne promjene: a) ostatak bivše srijem- 
ške županije koji je nakon odvajanja većega dijela Srijema 
1945. pripao Hrvatskoj, trebao bi se spojiti s bivšom viroviti- 
čkom županijom, i b) Istra, Kastavština i kvarnerski otoci, 
koji su bili u austrijskoj polovini habsburške monarhije, te 
Rijeka, koja je bila “posebno tijelo", uključivši i njenu okoli- 
cu, trebali bi se ustrojiti kao posebna županija. Bivša austrij- 
ska krunovina Dalmacija trebala bi se podijeliti na dvije žu- 
panije: dalmatinsku sa sjedištem u Splitu i dubrovačku (s 
Pelješcem i južnim otocima). Zagreb kao središte zagrebač- 
ke županje trebao bi ostati u njoj s posebnim statutom me- 
tropole.: ž 

Ustavnim zakonom trebalo bi odrediti da se “granice žu- 
panija ne mogu mijenjati prije isteka roka od. deset godina, 
da bi se postignula stabilnost u Hrvatskoj. 

8. Osim svojstva upravnog tijela drugoga stupnja te 
okvira za neposredno sudjelovanje pučanstva u upravnim 
poslovima, županije bi trebale postati izborni okruzi za izbor 


= 64 — 





zastupnika za Sabor Republike Hrvatske srazmjerno broju 
svojih stanovnika, time da se izbori obavljaju na temelju župa- 
nijskih lista a zastupnička mjesta dodjeljuju srazmjerno s 
dobivenim glasovima po sustavu d'Hont. 

.9. Vjerujemo da bi ovakva upravna podjela omogućila 
svim narodnim skupinama u Hrvatskoj slobodan razvitak u 
okviru državne cjeline kao i slobodno očuvanje njihovih 
posebnosti na organičan i slobodno izražen način. 

10. Ne pristajemo na naziv narodnih manjina ni za Srbe 
ni za ostale etničke skupine hrvatskih državljana, koji nisu 
hrvatske narodnosti, nego predlažemo da se uzakoni naziv 
“narodna skupina u Hrvatskoj" za svaku od njih. Ovime se 
izražava da se radi o organskim cjelinama a ne o nepove- 
zanim pojedincima. 


IV 
Kritika pojedinosti u Nacrtu 


11. Nakon ovih načelnih i općih pogleda, ukratko ćemo 
se osvrnuti na neke pojedinosti u Nacrtu. ' 

Str. 1, odsj. 2: “...svaka je država dužna voditi antiasi- 
milacijsku politiku". Ovo je odraz autoritativnog susta- 
va. Država treba osigurati slobodnu obranu od asimi- 
lacije, a ne nametati ni asimilacijsku ni antiasimilacijsku po- 

Str. 2: “Suverenost država se osigurava pružanjem vi- 


.sokog stupnja autonomije...". Veoma netočna i neiskrena 


formulacija. Činjenica je da država treba osigurati slobodu 
djelatnosti i razvitka na kulturnom i političkom polju svim 
svojim državljanima, kako pojedincima tako i narodnim sku- 
pinama koje žive na njenom području. B 

Str. 3: točka D. Nije točno da o suverenosti Hrvatske 
svi građani odlučuju na referendumu, niti da se referendum- 
skim odlučivanjem hrvatski narod očituje kao suverena na- 
cija. Druga rečenica. u“ovoj točki potpuno je neumjesna. 


“ Stvarno: Državljani Hrvatske, bez obzira na vjerske i narodne - 


(nacionalne) razlike, odlučuju o svojoj državi preko svojih 
slobodno izabranih zastupnika okupljenih u Saboru; a u po- 
sebnim prigodama i izravno, preko referenduma. U biti, sa- 

borsko odlučivanje više štiti posebne nehrvatske narodne 
skupine nego referendumski oblik odlučivanja u kojemu ve- 
ćinski narod ima predfiost. 


Str. 6: odsjek “Kulturna i nacionalna društva": Srpska 
narodna skupina u'Hrvatskoj je dio Republike Hrvatske i 
prema tome slobodan rad njenih društava treba POGUp ani 
samo Republika Hrvatska, a ne Republika Srbija. 


Uopće, govoriti o “srpskom narodu u Hrvatskoj", dovodi 
do smutnje, jer je srpski narod samo jedan bez obzira gdje 
živi (isto kao i hrvatski), dok je srpska narodna skupina u 
' odi živa zajednica koja , ima pe posebne predaje i 


Uostalom, stranice 6 i 7 su odviše detaljne i kazui- 
stičke, te se vremenom mogu pretvoriti u ograničenja za 
navodne današnje korisnike tih nabrajanja. Ali ako ih Srbi 
žele imati, mogu ostati, jer ne vrijeđaju hrvatsku državnu 
misao. j 


Stranice 8 i 9 loše su formulirane i znače odvajanje srp- 
ske narodne skupine od ostalih državljana Republike Hrvat- 
ske i stvaraju srpski “ghetto", što na dulji rok vodi do kul- 
turnog i gospodarskog zaostajanja takvih zatvorenih etnič- 
kih jedinica. Ispravna upravna podjela na županije, kako 
je predlažemo u općem dijelu, sprečava stvaranje takvih 
“ghetta". 


Stranice 10-11: O izbornim jedinicama i izbornom susta- 
vu govorili smo u općem dijelu ovoga podneska. Predloženi 
nacrt dovodi do stvaranja velike i nepotrebne birokracije na 
području narodnih odnosa, nešto slično na komunističku 
partijsku birokraciju u avnojskoj Jugoslaviji. Dakle ne štite 
pojedince narodne skupine nego ih podvrgavaju vlasti jedne 
povlaštene elite koja će moći dobro živjeti na račun svojih 
narodnih skupina i sprečavat će njihovu integraciju u opći 
javni život od straha da takvom integracijom ne bi izgubila 
svoje osobne povlastice i blagostanje povlaštenog sloja. 

PREDLOŽENA UPRAVNA PODJELA 





PODACI PREMA POPISU PUČANSTVA IZ 1991. GODINE 





županija Broj stanovnika > 
(u tisućama) 
Virovitička 689,5 
Požeška 327,3. 
Bjelovarska 347,4 
Varaždinska 426,4 
Zagrebačka 1.344,3 
. Modruška 105,2 
Istra 466,1" 
Ličko-krbavska . 93,0 
Dalmacija | 889,1 
Dalmacija II (Dubrovnik) 71,9 
Svega. 4.760,3 
a. 87 — 


Hrvati 


69,94 
71,31 
86,34 
95,99 
79,66 
67,07 
65,10 
50,03 


82,17 
82,40 . 


—— 


77,86 


Srbi 


17,94 


17,70 
6,14 
0,49 

11,74 


-25,90 
7,28 
45,83 


12,35 
6,67 


12,21 


Postotak : 


Ostali 


12,12 


10,99 
7,52 
3,52 
8,60 
7,03 . 


27,62 


4,14 
5,48 
10,93 


9,93 


V 


Završne misli 


12. U odnosu na Srbe u Hrvatskoj naša je matična 
stranka, Hrvatska republikanska stranka, izgradila svoje čvr- 
ste političke poglede. Citiramo samo dva stava. 


Prvi predsjednik HRS, prof. Ivan Oršanić, napisao je o 
hrvatsko-srpskim sukobima 1953., dok su još bile svježe rane 
četirigodišnjega rata: “Hiljadugodišnje susjedstvo Srbije i 
Hrvatske, srpskoga i hrvatskoga naroda, ne poznaje ni jedan 
međusobni rat, ni jedan međusobni sukob, ni jedno među- 
sobno klanje. Nametanje, naprotiv, Jugoslavije i jugoslaven- 
stva predstavlja niz zločina, predstavlja uništavanje Srbije i 
Hrvatske, Srba i Hrvata" (časopis “Republika Hrvatska" br. 3 
i119538.], str. 2), : 

Razrađujući tu misao, sadašnji predsjednik Hrvatske re- 
publikanske stranke dr. Ivo Korsky, u kritici razdoblja Neza- 
visne Države Hrvatske, napisao je 1977.: “Jedina uspješna 
politika u onom razdoblju bila bi ona koja bi uvidjela da 
lanac sukoba i neprijateljstava može prekinuti samo onaj 
koji je u nadmoćnom položaju a ne onaj koji je stvarno ili 
psihološki u stanju obrane4Prema tome, u onom času, una- 
toč srpskih izazivanja i stranih poticanja Srba na neprija- 
teljstvo protiv hrvatske države, inicijativa za stvaranje boljih 
odnosa između hrvatskih Srba i Hrvata trebala je poteći upra- 
vo od hrvatskih vlasti." | zaključio je: “Kako slijedeća po- 
bjednička faza pripada Hrvatima, na Hrvatima će ležati od- 
govornost da prekinu lanac sukoba. Hrvati će morati u času 
svoje pobjede i uspostave države Hrvatske učiniti najveće 
napore da ne dođe do reakcije na nasilja druge Jugoslavije, 
da Tito u svom porazu ne ostavi Hrvatima u naslijeđe dikta- 
turu i nepravdu. Glavni zadatak prve hrvatske, revolucionar- 
ne vlade bit će u zadovoljavanju i osiguravanju hrvatskih 
Srba." (Članak “Srbi u Hrvatskoj", časopis “Republika Hr- 


vatska" br. 111, [1977.], str. 8 i 9. Sva podcrtavanja nalaze - 


se u izvorniku.) 
13. Želeći pridonijeti naš obol izgradnji slobode i pra- 
vednosti u Republici Hrvatskoj, podnosimo ove misli ugled- 

nom savjetodavnom skupu koji ste sazvali Vi, gospodine 
predsjedniče Sabora Republike Hrvatske, i ostajemo uz 
dužno poštovanje s hrvatskim pozdravima. 

U Zagrebu, dne 29. srpnja 1991. 


HRVATSKA REPUBLIKANSKA ZAJEDNICA 


Predsjednik: Dopredsjednik: 
Prof. K. Katalinić Prof. M. Ostojić 


Glavni Tajnik: 
Dipl. Ing. A. Berić 


P.S.: Za bolje osvjetljavanje našega stava prilažemo 
kopiju članka dr. Ive Korskog “Posljedice kninske pobune". 
Članak je objavljen u siječnju 1991. u brošuri “Baština jugo- 
slavenskog komunizma" (Izdanje časopisa “Republika Hrvat- 
ska", Buenos Aires, 1991.) s predgovorom prof. Kazimira 





Katalinića. 


Posljedice kninske pobune 


Kninski Srbi su jedini kamikaze u 
Jugoslaviji. Za Srbiju i za srpstvo 
oni su spremni uništiti ne samo svo- 
ju domovinu Hrvatsku, do koje ni- 
šta ne drže iako u njoj žive i od 
nje dobivaju sve što im je potreb- 


no za razvitak, nego su za svoj cilj" ' 


spremni žrtvovati sebe i svoju za- 
jednicu. U svom  samoubilačkom 
bijesu oni ugrožavaju svoju buduć- 
nost u vjeri da će razbijanjem Hr- 
vatske .omogučiti ostvarenje Veli- 
ke Srbije bilo pod jugoslavenskim 
bilo pod srpskim imenom, pa ma- 
kar oni izginuli u toj borbi. 

Prva Žrtva njihova rušilačkog bi- 
jesa jest sama Jugoslavija. Naj- 


svijetu i u Hrvatskoj, oni koji žele 
održati jugoslavenski ,okvir pod sva- 
ku cijenu, a među koje valja uvr- 
stiti i glavnog branitelja Jugoslavije, 
zamjenika državnog tajnika Sjedi- 
njenih Američkih Država, gosp. Law+ 
rencea Eagleburgera, zaključili su 


.da se u ovaj čas Jugoslavija mo- 


že održati. samo u obliku konfede- 
racije. Svako drugo rješenje nužno 
će dovesti do odcjepljenja nesrp- 
skih naroda. | 

Ne možemo procijeniti da li svi 


oni koji predlažu konfederaciju vje- 


ruju da je ona trajno rješenje. Uz- 
memo li kao uzor različite države 

koje su prihvatile konfederalni oblik, 
vidjet ćemo da je konfederacija pre- 
lazan oblik te da prije ili kasnije 
dovodi ili do čvršćih veza između 
dijelova takvoga saveza država, da- 
kle do federacije, ili do njihova raz- 


dvajanja. Vjerojatno se dio današ-. 


njih zagovaratelja jugoslavenske 
konfederacije nada da će nakon 
“nekoliko godina _mirnog suživljava- 
nja ovako povezanih država, a po- 
sebno nakon učvršćivanja novoga 
poretka u zemljama koje su done- 
davno bile pod komunizmom, me- 
du povezanim državama ojačat: 
gospodarske, prometne pa i politič- 
ke spone te da će se jugoslaven- 
ski savez država (konfederacija) 
neprimjetno pretvoriti u saveznu 
državu (federaciju), kao što se to 
dogodilo sa Sjedinjenim Američkimi 
Državama u XVIII. stoljeću te s Nje- 
mačkom i Švicarskom u XIX. stolje- 
ću. Iz federalnog oblika često se je 
razvilo daljnje, prisnije ujedinjava- 
.nje, tako da su konačno od fede- 
racije ostali samo neki oblici, dok 
je zajednička država zadobila sna- 
žan centralistički politički i gospo- 
darski sustav, što danas možemo 
uočiti u latinskoj Americi kod for- 
malno federativnih država kao što 
su Argentina, Venezuela i Meksiko. 


Drugi, možda, iskreno žele saču- 


vati povijesno oblikovane narode i . 


vide u konfederaciji izlaz iz Jugo- 


slavije_ i dogovorne, miroljubivo - 


stvaranje nezavisnih narodnih drža- 


va, neku vrstu skandinavizacije, po . 


uzoru na dogovorno odvajanje Šved- 


ske i Norveške kojim je bilo dovrše- 
no ukidanje skandinavskog jedin- 
stva, što je dovelo da umjesto ne- 
prijateljstva i hegemonije zavlada 
na onom prostoru normalno, pa i 
prijateljsko suživljavanje različitih 
naroda koji žive svaki u okviru svoje 
narodne države. 

Ali obadva procesa zahtijevaju 
minimum povjerenja između naro- 
da koji bi trebali sklopiti konfede- 
ralni ugovor. X 


Što su, međutim, učinili Srbi u 
Hrvatskoj nakon ukidanja komuni- 
stičke diktature i izbora nove, de- 
mokratske vlade. Kad govorimo G 


Srbima u Hrvatskoj u ovom času, 


mislimo u prvom redu na Srbe sje- 
verne Dalmacije i južne Like, da- 
kle na skupinu od 85.000 Srba, što 
predstavlja 1,8% pučanstva cjelo- 
kupne Republike Hrvatske. Oni su 
ugrozili teritorijalno jedinstvo Re: 
publike Hrvatske, koja je već sama 
po sebi ostatak hrvatskog  po- 
vijesnog područja. Ne govorimo c 
integritetu Republike Hrvatske ni o 
nepovredivosti njenih granica, nego 
o njenom jedinstvu i kontinuitetu 
njenog područja. Pobuna u Kninu 
pokazala je naime da u borbi Beo- 
grada protiv Hrvatske, koja borba 
ima za cilj širenje srpskog držav- 
nog područja na hrvatske krajeve, 
Srbi u uskom grlu koje spaja ban- 
sku Hrvatsku s Dalmacijom, pre- 
kidaju to grlo, režu prometnice koje 
su drugi izgrađivali a oni ih sami 
iskorištavaju, i time nastoje namet- 
nuti svoju volju hrvatskoj većini: 

ili će Hrvatska ostati u Jugoslaviji 
onako uređenoj kako to Srbi žele, 
dakle u tako zvanoj čvrstoj federa- 
ciji u kojoj će Beograd ponovno 
imati u svojim rukama sve konce 
vlasti i vladati u nesrpskim krajevima 
preko tamošnjih srpskih skupina, 
ili će se općine s većim brojem 
Srba izdvojiti iz Hrvatske i razbiti 
Hrvatsku kao jedinstveno područje 
sposobno za samostalni život. Iza 
srpske pobune u Kninu stoji Jugo- 
slavenska narodna armija koja je 


odmah na početku, kad je bilo mno-' 


go lakše ugasiti požar, svojim lov- 
cima, —“migovima"', onemogućila 
normalnu redarstvenu djelatnost hr- 
vatske vlade koja je pokušala uspo- 
staviti redovitu upravu na pobunje- 
nom području. 


Srbi se nisu pobunili da bi _za- 
štitili svoje posebnosti, na što ima- 


ju puno pravo. Pobjednička stran- ' 


ka, Hrvatska demokratska zajedni- 
ca, već je bila ponudila _njihovomi 
formalnom prvaku, prof. dr. Jovanu 
Raškoviću, položaj potpredsjedni- 
ka Republike Hrvatske, a njihovom 
izabranom narodnom zastupniku Jo- 
vanu Opačiću da bude potpredsjed- 
sjednik Hrvatskog Sabora. Dakle, 
nije samo deklarativno priznala 
srpsku povijesnu posebnost i nji- 
hovu političku važnost u Hrvatskoj“ 
nego im je ponudila udio u stvar- 
noj vlasti. U Srbu, 25. srpnja 1990., 
pod utjecajem emisara iz Srbije od- 
bijena je ponuda da_bi Srbi zajed- 
no s Hrvatima vladali u Republici 
Hrvatskoj i postavljen je zahtjev za 


izdvajanjem područja na kojemu 
prebivaju Srbi i stvaranjem nove 
državnopravne jedinice na _ dijelu 
hrvatskog državnog područja. 

U daljnjem razrađivanju toga zah- 
tjeva došlo je do plana za stvara- 
nje srpske državne jedinice, Kraji- 
ne, koja bi od Knina u sjevernoj 
Dalmaciji preko Like i Korduna bila 
povezana s dijelovima istočne Sla- 
vonije koridorom u obliku gusjenice 
koji bi obuvatao dijelove pojedinili 
općina banske Hrvatske i prerezao 
vodoravnom crtom sjevernu Hrvat- 
sku i Slavoniju. Upravo ova egzo- 
tičnost srpskih zahtjeva dokazuje | 
da se ne radi o pravom srpskom 
cilju. Ovo nije način da bi se osi- 
guralo Srbe u Hrvatskoj i omogu- 
ćilo im mirno i jedanakopravno su- 
življavanje s Hrvatima, nego se radi 
O prijetnji da bi Hrvati pristali na 
pripajanje Bosne Srbiji i eventual- 
no na odvajanje nekih dijelova Re- 
publike Hrvatske i njihovo pripaja- 
nje Bosni, što bi bila cijena da bi 
se ostatak Hrvatske smio osamo- 
staliti. 


što dulje bude trajala ova pobu- 
na Srba i što ekstremniji i čudniji 


budu srpski zahtjevi, to će jači biti 


položaj hrvatske vlade u svijetu, bu- 
de li ona i nadalje hladnokrvno od- 
bijala oružani sukob sa Srbima. All 
ova racionalna hrvatska politika 
nije samo rezultat političkog razu- 
ma i demokratskih ideja koje da- 
nas vladaju u Hrvatskoj, prema koji- - 
ma sila nije sredstvo za rješavanje 
političkih pitanja, nego na taj stav 

sigurno utječe i činjenica da Beo- 
grad drži u svojim rukama Jugo- 
slavensku narodnu armiju (ili, mož- 
da, Armija drži u svojim rukama 
beogradsku središnju vladu) i da 
ova oružana snaga samo čeka na 
prvi veći oružani sukob između 
srpskih pobunjenika i hrvatskog re- 
darstva da intervenira oružjem u 
. obranu “ugroženih Srba". S izgo- 
vorom pred svijetom da je vojnička 
intervencija potrebna da se zaštiti 
“nevino"' srpsko pučanstvo od ge- 
nocidnih Hrvata, Armija u savezu s 
komunističkim strukturama i osta- 
cima jugoslavenskih nacionalista 
ukinula bi ograničenu autonomiju 
koju je Hrvatska zadobila preko iz- 
borne pobjede Hrvatske demokrat. 
ske zajednice. 


Zato ne smijemo kriviti hrvatske 
vlasti što nisu energičnije u suz- 
bijanju srpske pobune. Svjesni smo 
da oklopne jedinice JNA mogu ui 
kratkom roku uništiti slabo naoru- 
žane hrvatske redarstvene jedinice. 
Prosvjedi Sjedinjenih Američkih Dr- 
žava i država Europske Zajednice 
došli bi prekasno da bi spriječili ta- 
kav vojnički udar. Nakon uspostav- 
ljanja nove vojničke diktature, obe- 
.ćanje da će doći do novih izbora na 
kratak rok ne bi mnogo koristilo Hr- 
vatskoj i Hrvatima. Na dulji rok po- 
novno bi odvelo Hrvate na revolu- 


cionarni put, isto onako kao što 
su državni udar 6. siječnja 1929. | 
tzv. lični režim kralja «Aleksandra 
doveli do razvitka revolucionarno- 
ga duha u Hrvatskoj koji je planuo 
10. travnja 1941. 


Pobunom u Kninu i prekidanjem 
područja Republike Hrvatske Srbi 


.su prisilili Hrvate da preispitaju 


mogućnosti jednog konfederalnog 
ugovora i da ozbiljno _promisle o 
rješenju izvan Jugoslavije, jer na- 
kon toga iskustva ne mogu biti si- 
gurni da će središnja vlada pošti- 
vati hrvatsku autonomiju sve dok 
bude “postojala Jugoslavenska na- 
rodna armija kao oružana snaga 
Beograda i dok Beograd ima u svo- 
jim rukama sve čimbenike ekonom- 
skog upravljanja. 


No jesu li prvaci te pobune, oni 
koji su rođeni na području Hrvat- 
ske, ikada pomislili na budućnost 
toga nahuškanog pučanstva kada 
konačno bude došlo do sporazuma 
između Zagreba i Beograda o mir- 
nom razlazu. Svaki sporazum zah- 


tijeva popuštanje od obih sučelje- ' 
nih strana, no veoma je teško .za-- 


misliti da bi i najpovoljniji spora- 
zum mogao uspostaviti normalne 
odnose između ovih pobunjenika, 
koji su ugrozili opstanak Hrvatske, 
i većinskog hrvatskog pučanstva. 


= 








politički pregled 





Republikanski pogledi na gospodarska pitanja 


Širenjem republikanskih misli u javnom životu Hrvatske i aktiviranjem 
većega broja mladih ljudi i žena u republikanskoj političkoj organizaciji, 
postavljeno je pitanje sa strane nekih novih članova, da li se je Hrvatska 
republikanska stranka u svojem dugogodišnjem djelovanju usredotoči- 
vala samo na pitanje nacionalnoga oslobođenja Hrvatske. 

lako je uvijek iznosila da je nacionalno oslobođenje Hrvatske bitni 
i prvotni preduvjet za svaki daljnji napredak, HRS je stalno isticala i dru- 
ge vidove javnoga života. U populariziranju svojih konkretnih ideja služile 
su joj, osim časopisa, letaka i knjiga, i magnetofonski snimci, da bi živom 
riječi približavala svoje ideje širokim slojevima hrvatskoga naroda. Tako 
je magnetofonska vrpca br.:6, čije je pripremanje dovršeno na sam Uskrs 
+989., velik dio posvetila ekonomskim pitanjima. Za bolje upoznavanje 
tih misli, koje ni nakon izbora 1990. nisu izgubile svoju: aktualnost, pre- 
nosimo dio posvećen gospodarskim pitanjima. 


o 


U siječnju 1988. objavila je Hrvatska republikanska stranka na en- 
gleskom i hrvatskom jeziku “Prijedlog za rješavanje krize". * U točki 6 
toga prijedloga sadržan je prilično podroban ekonomski program buduće 
hrvatske države. Ova točka glasi: 


“Hrvatska bi trebala uvesti mješovitu: ekonomiju. Uz socija- 
lističku ekonomiju koja se je izgradila kroz četrdeset godina ko- 
munističke vladavine, mora se dopustiti razvitak privatnog sekto- 
ra i omogućiti mu slobodno natjecanje s državnim sektorom. U 
što kraćem roku nakon uspostave jedne nezavisne hrvatske drža- 


* Republika Hrvatska br. 160 (10.IV.1988.) str. 64-69. 

ve moraju se ukinuti sve državne subvencije različitim sektorima 
ekonomije i trebaju se donijeti jasna pravila za promicanje mo- 
dernih i djelotvornih jedinica proizvodnje. Prirodnom selekcijom 
eliminirat će se nedjelotvorne i zastarjele gospodarske jedinice, 
ito u okviru jasnih zakonskih propisa koji će osigurati doista 
slobodno natjecanje. Ne bi se smjelo dopustiti stvaranje ni pri- 
vatnih ni javnih monopola, a ekonomske i socijalne smjernice mo- 
raju zajamčiti da neobuzdana privatna pohlepa neće zamijeniti 
sadašnju javnu neefikasnost i neodgovorno rasipanje sredstava." 


Da bismo našim slušaocima dali bolji uvid u ekonomska rješenja 
koja zastupa Hrvatska republikanska stranka, postavili smo nekoliko pi- 
tanja dr. Ivi Korskom, predsjedniku Hrvatske republikanske stranke. 

Pitanje: Doktore, uzimajući u obzir sve teškoće i sve probleme u 
kojima se danas nalagi Jugoslavija, kao i one s kojima će se susresfi 
Hrvatska nakon svoga oslobođenja, da li Vi gledate pesimistički na našu 
budućnost. 

Odgovor; Ne, nikako! Vjerujem u mogućnost ekonomskog preporoda 
u Hrvatskoj kad se jednom oslobodi komunističke dogme i jugoslaven- 
skog okvira, te kad hrvatski narod bude ostvario hrvatsku državu kao 
nužni i prirodni okvir za sve svoje djelatnosti. Tek onda će se hrvatske 
umne, tehničke i radne snage osloboditi spona i moći će tražiti hrvatska 
rješenja ne samo na političkom; kulturnom i vjerskom području, nego i 
na ekonomskom području i u izgrađivanju novih socijalnih odnosa. Ali 
nikada ne smijemo zaboraviti da ćemo u času oslobođenja preuzeti veo- 
ma teško naslijeđe komunističkog gospodarstva. Zato predlažemo mje- 
šovito gospodarstvo, ne kao kompromis nego kao praktičan izlaz iz kri- 
ze, da zbog dogmatskog liberalnog pristupa ne bismo uništili ono što 
je možda zdravo u postojećoj ekonomiji. 

Pitanje: Ne bi li brza privatizacija bila ekonomski najkorisnije rješenje 
u času oslobođenja Hrvatske? 

Odgovor: U teoriji se preporučuje brza privatizacija. Ali to nije 
privatizacija na brzinu, kad se donose mjere bez. potrebnog proučavanja 
stvarnosti. Nasilno privatiziranje isto je tako progrešno kao i nasilno 
nacionaliziranje. U ekonomiji kao ni u politici ne_ smijemo biti dog- 
matici, nego moramo u prvome redu, biti realisti. : 

Pitanje: Koje bi glavne mjere država trebala odmah poduzeti? 

Odgovor: Ekonomski su zakoni toliko složeni da nijedna birokracija 
ne može predvidjeti sve rezultate poduzetih mjera. Zato su na dulji rok 
štetne mnoge mjere koje država poduzima na ekonomskom polju. Jedino 
stvaranje jasnih i stalnih pravila igre, dakle dobro smišljenih zakona, 

može dovesti do ispravnog razvitka narodnog gospodarstva. U prvom redu 
treba ukinuti sve subvencije, javne kao i tajne, jer one znače da cijeli 
narod mora izdržavati ekonomski nezdrave jedinice. 

Pitanje: Što podrazumijevate pod tajnim subvencijama? 

Odgovor: Medu tajne subvencije spadaju monopoli, društveni kao 
i privatni, koji neopravdanim dizanjem cijena i neracionalnom proizvod- 
njom, zaštićeni od konkurencije koja je temelj ekonomskog napretka, 
u konačnici dovode do ekonomskog zaostatka i do socijalnih nepravda. 
Neopravdano dizanje cijena uzrokuje inflaciju, koja je najnepravedniji 
porez, jer pogađa one ekonomski slabije: namještenike, radnike, seljake 
i obrtnike, a pogotovo umirovljenike koji bi trebali pristojno živjeti od plo- 
dova cijelog jednog života provedenog u radu. 

Pitanje: Država, dakle, treba osigurati slobodu i na ekonomskom 
polju; jer će tek tako doći do izraza sva kreativnost, sposobnost i radiš- 
nost hrvatskog čovjeka. 

Odgovor: To je točno. Ako Hrvatska, nakon oslobođenja, osigura 
privatnicima, pogotovo u poljoprivredi, ribarstvu, trgovini, obrtu, maloj 
industriji i turizmu, slobodu rada, zarade i investicija, stvorit će se temelj 
za solidan napredak. 

Pitanje: Što držite o mogućnosti stranih investicija? 

Odgovor: Prvih godina trebalo bi ograničiti strane investicije, osim 
onih koje bi donijeli Hrvati vraćajući se u domovinu iz slobodnog svijeta. 
Hrvatsko gospodarstvo, naime, neće biti dovoljno jako da se obrani od 
monopolističkih pokušaja nekih stranih ulagača. 

Pitanje: Vaš je oprez razumljiv. Lako bi se moglo dogoditi da strani 
kapital u času otvaranja ekonomije za male svote kupi sve važnije eko- 
nomske objekte. Imajući to na pameti, koje bi mjere trebalo poduzeti s 
većim industrijskim poduzećima kao i s temeljnim industrijama (energet- 
skim, metalurškim, kemijskim i elektrotehničkim) ? 


- Odgovor: Veća industrijska poduzeća trebala bi se organizirati u 
obliku dioničarskih društava a njihovi namještenici i radnici zadobili bi 
značaj vlasnika. U tu svrhu trebali bi dobiti određeni broj dionica. Zbog 
zaštite od eventualnih pokušaja stranoga kapitala da preuzmu, neka 


“poduzeća bez posebne ekonomske nužde, kao i zbog boljega nadzora 


u razdoblju prijelaza od socijalističkog na privatni sustav, država bi tre- 
bala u prvo vrijeme zadržati za sebe određeni postotak dionica. Ali i - 
kraj toga, poduzeće bi trebalo poslovati samostalno i bez državne sub- 
vencije. : 3 

Pitanje: Što bi bilo dalje s tim poduzećima? 

Odgovor: Ona poduzeća koja će se održati bez subvencija i bez 

monopola dokazat će time da su zdrava i sposobna za život i da im je 
vodstvo ispravno, pa bi mogla i nadalje ostati kao društveno vlasništvo 
(naravno u novom obliku dioničarskih društava), bilo kao radnička _ ili 
državna poduzeća. Slabija poduzeća morat će reorganizirati svoje po- 
slovanje i potražiti nove kapitale i novu tehnologiju, dakle trebaju se 
ustrojiti kao mješovita poduzeća. A ona koja se ni na taj način ne bi 
mogla održati, trebala bi potražiti kupca koji bi ih preuzeo u cijelosti. 
Sve to treba ići bez izravne državne intervencije, ali pod budnim nadzo- 
rom države, da se reorganizacija ne bi pretvorila u pljačku. 


Pitanje: No bit će i takvih poduzeća koja neće moći nači ni novih 
kapitala ni kupca koji bi ih preuzeo. Što treba učiniti s njima? 

Odgovor: Treba ih likvidirati, jer bi njihovo subvencioniranje pred- 
stavljalo nevidljiv porez u obliku inflacije, koju onda plaća cijeli narod 
da održi ono što je ekonomski neodrživo. 

Pitanje: Sve u svemu, radilo bi se Oorganskom procesu privatizacije, 
bez naglih i nasilnih otpuštanja i bez stvaranja novih dugova i novih 
“gubitaša'. No neće li ipak taj prijelaz biti bolan za one koji danas rade 
u državnim ili društvenim poduzećima ii koji su naviknuli na ritam rada 
sasvim drugačiji od onoga što u drugim zemljama nameće suvremeni, 
postindustrijski sustav? 

Odgovor; Moramo razumjeti radnike i namještenike u Jugoslaviji kad 
na poslu zabušavaju (da upotrijebim pučki izraz). Kada dođu u slobodni 
svijet, istt ti ljudi rade dobro i savjesno. No zašto bi se mučili i trudili u 
. državi i sustavu gdje se rad ne nagrađuje i gdje se ne napreduje u skladu 
sa zaslugama nego po političkim i policijskim kriterijima. Kad se budu 
promijenili uvjeti rada i radnik i namještenik bude znao i osjetio da se 
nalazi u vlastitoj državi, da ga nitko ne iskorištava i da je korisnik svoga 
rada, onda će se i on ponašati onako kao što se ponašaju Hrvati kad 
su na radu u slobodnom svijetu. . 

Pitanje: Osim toga on će biti suvlasnik svoga poduzeća, jer će imati 
određeni broj dionica: A što veći bude dobiiak ioga poduzeća, bit će 
veći i njegov udio koji će dobiti na koncu poslovne godine osim redo- 
.vite plaće. i 

Odgovor: Ipak, uvijek će biti manji dio takvih radnika i namješte- 
nika kojima će biti teško prilagoditi se novim radnim uvjetima. Svaki je 
početak težak, pa ni prijelaz na slobodno radno tržište ne može se 
ostvariti bez napora. No bez takve sanacije hrvatska se privreda nikada 
neće posuvremeniti, ni će Hrvatska moći ući u međunarodne gospo- 
aarske zajednice kao ravnopravan čimbenik, nego će i nadalje života- 
riti kao izvoznik jeftine radne snage, kao što je životarila Jugoslavija, 

čiji je jedini stvarni kapital bio hladni rat radi kojega je dobivala pomoć 
od stranoga svijeta kojemu je služila kao izazov komunističkom vojnič- 
kom ali ne ekonomskom bloku. 

Pitanje: Danas komunistički blok više ne postoji u smislu hladnorat- 
nog razdoblja. 

Odgovor: | zato Hrvatska neće moći računati na ulogu privilegiranog 
prosjaka kao što je to bila Jugoslavija za 35-godišnje Titove vladavine. 
Hrvatska može računati na uspjeh samo ako bude mali, živi i napredni 
proizvođač i kao malo ali stabilno, slobodno tržište, integrirano u veliko 
europsko tržište. 

Pitanje: Sve u svemu, Vi ste optimist! 


Odgovor: Dakako! Vjerujem da će še većina radne snage u velikim 
industrijskim poduzećima brzo prilagoditi suvremenom načinu rada, čim 
bude osjetila da radi za sebe i za svoju budućnost, a ne za povlaštenu 
partijsku birokraciju, tako da će ova organska privatizacija sačuvati sva 
stvarna radna mjesta, a ukinuti samo ona povlaštena. U maloj industriji, 
obrtu i u poljoprivredi uopće neće biti poteškoća u tom prelaznom Taz- 
Goblju, jer su i danas gubitaši uglavnom velika industrijska postrojenja u 
kojima vlada, osim toga, i velika korupcija. 

Pitanje: Mi imamo, međutim, drugih teških problema. Kako će se 
riješiti problem nezaposlenih ili nedovoljno zaposlenih? Pa problem iselje- 
nika i pogotovo problem mladih koji nakon završenog školovanja ne mogu 
naći zaposlenja u svojoj struci? 

Odgovor: Ne postoje magična rješenja nego samo razumna rješenja. 
Ono što je učinila Zapadna Njemačka poslije rata, kad je sve bilo sru- 
šeno. Ono što su u manjoj mjeri učinile i druge europske države. Tim 
putom treba ići Hrvatska. : 

Pitanje: Rješenje predstavljaju vlastiti napor, slobodna ekonomija 
i oslobađanje kreativnih snaga naroda od birokratskih spona koje je 
nametnuo jugoslavenski režim. 


Odgovor: Jest. Sanacijom privrede i otvaranjem cijeloga gospodar- 
stva inicijativi poduzetnih ljudi ubrzo će se stvoriti nova mjesta koja će 
korak po korak apsorbirati radnu snagu onako kao što se to dogodilo u 
Njemačkoj pod vladama Konrada Adenauera i Ludwiga Erharda, kad je 
nova slobodna ekonomija zamijenila ostatke dirigirane nacionalsocija- 
lističke ekonomije, koje su ostatke preuzele i održavale pobjedničke vla- 
sti.. Njemačka je počela živjeti, na početku veoma skromno, u okviru 
svojih vlastitih sredstava. Nije prosjačila, nije se zaduživala, nije očaja- 
vala niti je zdvajala. U nepunih deset godina, od veoma siromašne zemlje 
postala je industrijska, trgovačka i poljoprivredna sila prvoga reda. 

Pitanje: No da, ali Vi govorite o Nijemcima. Vi govorite o takozvanom 
njemačkom čudu. 


Odgovor: U ekonomiji ne postoje čudesa, nego rad, znanje, volja, 
napor i kapital. Osim toga postoje neke zakonitosti, pa ako ih zajednica 
ne poštuje, rezultati su porazni. Komunisti su vodili ekonomiju volunta- 
ristički, bez obzira na ekonomske zakone. | zato su propali. Ne smijemo 
ponoviti njihove pogreške. Moramo primijeniti isti recept koji su toliko 
uspješno primjenjivali Nijemci i svi drugi narodi koji danas predstavljaju 
razvijeni i stabilni ekonomski svijet. Dakle, ako želimo napredovati, mo- 
ramo stvoriti slobodnu tržišnu ekonomiju, demokratski, višestranački su- 
stav i osigurati narodnu slobodu u okviru nezavisne hrvatske države. 

Pitanje: Vi, dakle, govorite o povezanosti slobodne ekonomije s 
osobnom i narodnom slobodom. 

Odgovor: Nema drugog puta do blagostanja. U političkoj diktaturi, 
bez nacionalne slobode ili uz nacionalno ugnjetavanje i zapostavljanje, 
ne može se uspostaviti ni slobodna ekonomija ni slobodno tržište, a još 
manje se mogu smanjiti državni izdaci među kojima najveći postotak 
zauzimaju izdaci za neproduktivan rad, kojemu je svrha osiguravanje 
povlastica vladajuće klase i nasilnog državnog okvira. Sloboda je ne- 
djeljiva i svi pokušaji spajanja nespojivoga osuđeni su na propast. Zbog 
neriješenih nacionalnih problema nikakva ekonomska reforma ne može 
uspjeti u Jugoslaviji, pa ni onda kad joj zapadne sile daju velike kredite 
ili opraštaju dugove. Može se postići samo časovito popuštanje krize. 
Ali dok se ne odstrane uzroci koji su doveli do krize, ova se ne može 
riješiti. Kako su glavni uzročnici današnje krize u Jugoslaviji sama ju- 
goslavenska država kao koncepcija i komunizam kao njezina ideološka 
podloga, nema rješenja dok se ono područje ne podijeli na slobodne 
narodne države, a komunizam zamijeni sustavom političke i ekonomske 
slobode. 

Pitanje: Znači da je za napredak hrvatskog naroda preduvjet uspo- 
stava suverene hrvatske države s demokratskim, višestranačkim uređe- 
njem te sa slobodnom ekonomijom. 

Odgovor: Upravo tako. Moramo primijeniti njemački recept i stvorit 
ćemo hrvatsko čudo. Hrvatska može postati mala, ali politički, ekonom- 
ski i socijalno zdrava sila, kao što su to danas Belgija, Nizozemska i 
Danska, kojima blagostanje nije palo s neba, pa ni zbog Marshalova 
plana, nego su ga postignule ispravnim gospodarskim sustavom, slo- 


bodnim političkim životom, dobrom socijalnom organizacijom i savjesnim * 


radom svih slojeva naroda. Izlaskom iz Jugoslavije Hrvatska će se rije- 
šiti teškog tereta koji predstavlja Jugoslavenska narodna armija, repre- 

sivni aparat i državna birokracija, ustanove koje su neophodno potrebne 
da bi se očuvala jugoslavenska država koja bi bez njih propala u neko- 
liko dana. : 

Pitanje: No da bismo mogli pokrenuti ekonomiju, trebat ćemo 
osim toga i određeni kapital. Jugoslavija i njezin komunistički sustav 
potpuno su nas osiromašili i Hrvatska danas nema dovoljno kapitala. 
Kako ćemo doći do početnog kapitala? 

Odgovor; Ekonomski i politički slobodna i stabilna Hrvatska sigurno 
će uspjeti privući hrvatske kapitale koji su danas u inozemstvu. Radi se 
o manjim kapitalima koji su idealni za manju zemlju u kojoj mogu odi- 
grati istu. ulogu koju imaju veliki kapitali u velikim zemljama. Priliv tih 
kapitala i domaća štednja, a ne zaduživanje u inozemstvu, stvorit će 
podneblje u kojemu će hrvatska radna snaga imati posla ne samo da 


može preživjeti nego će vremenom stvoriti blagostanje koje će joj 
omogućiti normalan razvitak da postigne ono što danas imaju radnici i 
namještenici u slobodnim europskim zemljama. 


Akter i kroničar 


Diplomirani ekonomist, dr. Hrvoje 
Šošić, nije ni običan ni svakodnev- 
ni znanstvenik. On ne živi u bjelo- 
kosnoj kuli niti u profesorskom ka- 
binetu, ali nije ni angažirani znan- 
stvenik marksističkog tipa koji zna- 
nost podvrgava svojoj ideologiji. 
Šošić je nešto posebno. On je bo- 
rac, akter, svjedok i kroničar, sve u 
jednoj osobi. Ali on je i uvjereni 
katolik i hrvatski nacionalist, i to 
je posvjedočio višestrukim robija- 
njem u Jugoslaviji. 

.Njegove dvije knjige “Raspeta 
Hrvatska", čije je drugo izdanje do- 


vršeno 18. siječnja 1990., dakle u 


«tijeku zadnjih trzaja dugotrajne ko- 


munističke diktature u Hrvatskoj, | 
“Hrvatska politička opozicija od 
Stepinca i Šubašića do Kuharića i 
Tuđmana", čiji je tekst dovršen 20. 
svibnja 1990., dakle nakon poraza 
komunizma i uoči sastanka novoiza- 
branog Hrvatskog sabora, pred- 
stavljaju neiscrpnu riznicu osobnih i 
dokumentarnih svjedočanstava, koja 
će po svojoj vrijednosti rasti što 
više se budemo udaljivali od doba 
koje one opisuju. * 

Hrvoje Šošić: (rođ. 1928.) je 


*  ““Raspeta Hrvatska", II, izdanje, Zagreb 1990., 915 stranica teksta 


i reprodukcija. 


“Hrvatska politička opozicija od Stepinca i Šubašića do Kuharića i 
Tuđmana", Zagreb 1990., mali format, 76 stranica. 

strastveni i duboko angažirani svje- 
dok, koji sudjeluje u događajima 
koje opisuje, ali kad o njima piše 
radi kao znanstvenik, svjestan da 
osjećaji moraju biti u drugom re- 
du. Prvi red pripada činjenicama. 

“Moje svjedočenje, moje svjedo- 
čanstvo vrijedi samo utoliko ukoli- 
ko je izvorno, proživljeno, propaće- 
no," piše u “Raspetoj Hrvatskoj" 


(str. 12). 

“Svjedočim — hladnokrvno — kao 
znanstvenik, ali svjedočim i pun 
emocije, jer sam čovjek i želim 


da moje svjedočanstvo dopre do 
svakog čovjeka bez obzira na stu- 
panj njegova obrazovanja" (str. 13). 

Od početka hrvatskog preporo-+ 
da, koji je nastao nakon pada Alek- 
sandra Rankovića i očitovao se 
Deklaracijom o hrvatskom književ- 
nom jeziku 1967., te procvao za 
vrijeme velikih rasprava o ustavu, 
da se pretvori u niz ljudskih trage- 
dija nakon Titova državnog udara 
u Karađorđevu 1. prosinca 1971., 
preko godina progona i zatvora, te 
očiglednog propadanja komunistič- 
kog sustava za vrijeme dugih godi- 
na Titovih epigona, Šošić skuplja 
dokumentarnu građu i dodaje svoje 
osobno svjedočanstvo o glavnim 
etapama toga procesa, dovršenog 
izbornom pobjedom Hrvatske de- 
mokratske zajednice 1990. Njegovo 
srce plače: “Dezintegrirano je nje- 
ono (tj. Raspete Hrvatske, naša 
primj.) nacionalno-biće,. većina sta- 


novnika su joj građani drugoga re- | 


da" (Id. str. 9). 


U obilju materijala. u opsežnoj 
knjizi “Raspeta Hrvatska" ističu se 
tri teme (a ima ih velik broj, jedna 
zanimljivija od,druge): kritika ko- 
munističke vlasti koja je etiketi- 
ranje riječju ““Maspok"', koja je na- 
stala tek poslije 1971. kad je tre- 
balo uništiti nosioce i pripadnike 
hrvatskog preporoda, sotonomija i 
njen glavni nosilac prof. dr. Kosta 
Mihailović, i slučaj “Agrokomerc'" 
i obrana Fikreta Abdića. 


““Maspok i maspokovci potrebni 
su kao čavli za držanje Hrvatske 
raspetom'", piše dr. Šošić, te malo 
dalje nastavlja: “Rekoh da su Goli 
otok i Dachauški procesi te bez- 
broj sličnih tema iscrpljene i razjaš- 
njene, ali da se čavli raspete Hrvat- 
ske stalno drže na tihoj vatri re- 


presije i utjerivanja narodu panič- 


nog straha" (str. 37). 


Šošić kao znanstvenik, gospo- 
darski stručnjak i oštar polemičar 
dolazi do izražaja u poglavljima 
koje je posvetio beogradskom radi- 
kalnom ekonomistu prof. dr. Ko- 
sti Mihailoviću, glavnom teoretičaru 
srpskog marksističkog uništavanja 
hrvatske privrede, a koje dr. Šošić 
krsti sotonomijom. Oštrinom vrsno- 
ga polemičara Šošić opisuje ““per- 
petuum mobile"' Koste Mihailovića. 

“Prof. Mihailović određeno tvrdi 
da nudi “idejna rješenja za ključna 


pitanja strategije razvoja i privred- 


nog sistema' s uvjerenjem: 'Kvalifi- 


kovanom -ekonomisti neće biti teško 


da prepozna alternative koje se nu- 

de i utvrdi njihova konzistentnost' 
(str. 8). To znači da je u određe- 
nim uslovima moguće (je) istom 
ili čak manjom proizvodnjom zado- 
voljiti istinske ljudske potrebe. "' 
(Idem, str. 549) Ovim “biserom'' iz 
Mihailovićevih spisa Šošić je ra- 
zotkrio 'šarlatanstvo tzv. radikalnih 
ekonomista u Jugoslaviji koji su, 
danas već svima očigledno, uspjelf 
dotjerati ““jugoslavenske" narode 
na prosjački štap, a Jugoslaviju 
pretvoriti u prosjaka Europe. Ipak, 
potrebno je čitati podrobnosti Šo- 
šićeve raščlambe (preko 150 stra- 
nica), da se uzmogne ući u bit te 
sotonomije koja je u želji da osi- 
gura srpsku privrednu prevlast, uz 
slovensku, hrvatsku i bosansku eko- 
nomiju uspjela uništiti i svaki gos- 
podarski napredak u Srbiji. 

Nije moguće jednim citatom ocr- 
tati slučaj “Agrokomerc" i obranu 
Fikreta: Abdića. Dr. Šošić je kao 
gospodarski stručnjak proučio cije- 
lo poslovanje te najveće "proizvod- 
ne jedinice Bosne i Hercegovine, 
koju su iz političko-partijskih razlo- 
ga uništili sami komunisti na vlasti 
u Sarajevu. : 

““Raspeta Hrvatska" je zbirka 
dokumenata, do kojih je inače teško 
doći. : 

Mala knjižica “Hrvatska politička 


opozicija" opisuje razdoblje pada 
komunizma u Hrvatskoj. Napisana 
na isti način kao i “Raspeta Hrvat- 
ska'', ona opisuje zadnju fazu pro- 
padanja komunističkog sustava u 
Hrvatskoj i kako se počeo razvijati 
višestranački sustav na ruševina- 
ma komunističkog jednoumlja. | u 
tome je procesu dr. Šošić i akter 
i svjedok i kroničar. Posebno je 
zanimljiva Izjava hrvatskih intelek- 
tualaca o hrvatskom jeziku od 18. 
siječnja 1990., koju su sastavili dr. 
Šošić i dr. Marko Veselica, a koju 
je potpisalo 235 hrvatskih intelek- 
tualaca. Izjavu su predali predsjed- 
niku Sabora SR Hrvatske dr. An- 
đelku Runjiću, te ona “nedvojbeno 
pokazuje kako su hrvatski intelek- 


tualci anticipirali temeljne želje, 


težnje i volju hrvatskog naroda za 
sveobuhvatnim hrvatskim suvereni- 
tetom i sveobuhvatnom hrvatskom 
državom, što će sve plebiscitarno 
izraziti hrvatski narod na izborima" 
(“Hrvatska politička opozicija", str. 
21). 

Kao sudionik i svjedok očevidac 
Šošić donosi i neke podatke i do- 
kumente o osnutku Hrvatske demo- 
kratske «zajednice kao i nekih 
kršćansko - demokratskih - stranaka. 
No pisati o tome značilo bi prepi- 
sati ovu sadržajem bogatu knjižicu. 

